പ്രതീകാത്മക കേരള ബന്ദ് : Deepika.com Nattu Visesham\nയൂത്ത് കോണ്‍ഗ്രസ് അടിമാലി മണ്ഡലം കമ്മിറ്റിയുടെ നേതൃത്വത്തിലായിരുന്നു കൊച്ചി - ധനുഷ്ക്കോടി ദേശീയപാതയിൽ പ്രതീകാത്മക കേരള ബന്ദ് സംഘടിപ്പിച്ചത്. പത്തുമിനിറ്റോളം പ്രവർത്തകർ വാഹനങ്ങൾ ദേശീയപാതയിൽ നിർത്തിയിട്ടു.\nപ്രതിഷേധ സമരം യൂത്ത് കോണ്‍ഗ്രസ് സംസ്ഥാന സെക്രട്ടറി എം.എ. അൻസാരി ഉദ്ഘാടനംചെയ്തു. അടിമാലിക്കുപുറമെ മൂന്നാറിലും പ്രവർത്തകർ സമരം സംഘടിപ്പിച്ചു. അടിമാലിയിൽ നടന്ന പ്രതിഷേധ സമരത്തിൽ യൂത്ത് കോണ്‍ഗ്രസ് അടിമാലി മണ്ഡലം പ്രസിഡന്‍റ് അഭിലാഷ് കെ. ബെന്നി അധ്യക്ഷതവഹിച്ചു. യൂത്ത് കോണ്‍ഗ്രസ് നിയോജക മണ്ഡലം പ്രസിഡന്‍റ് അനിൽ കനകൻ, ജില്ലാ ജനറൽ സെക്രട്ടറിമാരായായ കെ. കൃഷ്ണമൂർത്തി, ഷിൻസ് ഏലിയാസ്, നവീൻ റോയി, എം.എസ്. അജയ്, ഡിക്സണ് ഡൊമനിക്, അമൽ ബാബു എന്നിവർ നേതൃത്വം നൽകി.\nകട്ടപ്പന: ഇന്ധന വിലവർധനവിനെതിരെ യൂത്ത് കോണ്‍ഗ്രസ് സംസ്ഥാന കമ്മറ്റി ആഹ്വാനംചെയ്ത പ്രതീകാത്മക ബന്ദ് കട്ടപ്പനയിലും നടന്നു.\nയൂത്ത് കോണ്‍ഗ്രസ് മണ്ഡലം കമ്മിറ്റിയുടെ നേതൃത്വത്തിലാണ് പ്രതിഷേധം നടത്തിയത്. നഗരത്തിലെ ഗാന്ധി സ്ക്വയറിൽ വാഹനങ്ങൾ നിർത്തിയിട്ടാണ് സമരം നടത്തിയത്.\nപ്രതീകാത്മക ബന്ദ് ഫേസ്ബുക്ക് ലൈവിലൂടെയും സംപ്രേഷണം ചെയ്തു. യൂത്ത് കോണ്‍ഗ്രസ് മണ്ഡലം പ്രസിഡന്‍റ് കെ.എസ്. സജീവ്, പ്രശാന്ത് രാജു, വി. സി. ജിത്ത്, ജിജോ ജോസഫ്, അലൻ ബോബി, മാർട്ടിൻ സെബാസ്റ്റ്യൻ തുടങ്ങിയവർ നേതൃത്വം നൽകി.


McLaren ഇന്ത്യയിലെത്തി, വിലയും വിവരങ്ങളും അറിയാം\nHome/Cars/മക്‌ലാറൻ ഇന്ത്യയിലെത്തി, വിലയറിയാം…\nAiswarya R SJune 12, 2021\nനാലു മോഡലുകളാണ് തുടക്കത്തിൽ മക്‌ലാറന് ഇന്ത്യയിൽ ഉണ്ടാവുക…\nകാത്തിരിപ്പുകൾക്കൊടുവിൽ ഇംഗ്ലീഷ് സൂപ്പർക്കാർ ബ്രാൻഡായ മക്‌ലാറൻ ഇന്ത്യയിലെത്തി. അന്താരാഷ്ട്ര വിപണിയിൽ വില്പനയിലുള്ള നാലു മോഡലുകളെയാണ് ഇപ്പോൾ ഇന്ത്യയിൽ എത്തിച്ചിരിക്കുന്നത്. ജിടി, 720 എസ് കൂപ്പെ, 720 എസ് സ്പൈഡർ, അർടൂറ എന്നീ വാഹനങ്ങളാണ് മക്‌ലാറന്റെ ഇന്ത്യൻ നിരയിലുള്ളത് .ഇതിൽ അർടൂറ ഒഴികെയുള്ളവയുടെ വിലകളാണ് പുറത്തുവന്നിരിക്കുന്നത്.\nGTയാണ് മക്‌ലാറൻ നിരയിലെ തുടക്കക്കാരൻ. 3.72 കോടി രൂപയാണ് ജിടിയുടെ എക്സ് ഷോറൂം വില. 29.77 ലക്ഷം രൂപ വിലമതിക്കുന്ന ഒരു ആഡ്-ഓൺ പാക്ക് കൂടി കമ്പനി നല്കുന്നുണ്ട്. ഇതിൽ പാർക്കിംഗ് സെൻസറുകൾ, പിൻ ക്യാമറ, വെഹിക്കിൾ ലിഫ്റ്റ് തുടങ്ങിയ സംവിധാനങ്ങളുണ്ട്. മറ്റു മക്‌ലാറൻ മോഡലുകളെ അപേക്ഷിച്ച് മിതസ്വഭാവമുള്ളതും റോഡ് ഓറിയന്റഡുമാണ് ജിടി.\n620 hp, 630 Nm ശേഷിയുള്ള 4.0 ലിറ്റർ ട്വിൻ ടർബോ എൻജിനുള്ള മിഡ്-എൻജിൻ വാഹനമാണ് ജിടി. പൂജ്യത്തിൽ നിന്നും മണിക്കൂറിൽ 100 കിലോമീറ്റർ വേഗതയെടുക്കാൻ 3.2 സെക്കൻഡുകൾ മതിയാവും. പോർഷെ 911 ടർബോ എസ്, ബെന്റ്‌ലി കോണ്ടിനെന്റൽ ജിടി, ഫെരാരി റോമ എന്നിവയാണ് പ്രധാന എതിരാളികൾ.\nആഗോള തലത്തിൽ ഏറെ വില്പനയുള്ള മോഡലാണ് 720S. കൂപ്പെ, സ്പൈഡർ ( സോഫ്റ്റ് ടോപ്പ് കൺവെർട്ടിബിൾ) വകഭേദങ്ങളിൽ ഈ വാഹനം ലഭ്യമാണ്. ഈ രണ്ട് പതിപ്പുകളും ഇന്ത്യയിലും ലഭ്യമാവും. മക്‌ലാറൻ ഇന്ത്യയുടെ ഫ്ലാഗ്ഷിപ്പ് ആയാണ് 720 എസ് എത്തുന്നത്. 720 എച്ച് പി കരുത്തുള്ള 4.0 ലിറ്റർ ട്വിൻ ടർബോ എൻജിനുമായെത്തുന്ന 720എസ്സിന് 0-100 കിലോമീറ്റർ വേഗതയെടുക്കാൻ 2.9 സെക്കൻഡുകൾ മതി.\nകൂപ്പെയ്ക്ക് 4.65 കോടിയും സ്പൈഡറിന് 5.04 കോടിയുമാണ് എക്സ് ഷോറൂം വില. 12 സ്പീക്കർ Bowers & Wilkins പ്രീമിയം ഓഡിയോ സിസ്റ്റം, സസ്പെൻഷൻ ലിഫ്റ്റ് എന്നിവയടങ്ങുന്ന ആഡ് ഓൺ പാക്കേജിന് 43.31 ലക്ഷം അധികം നല്കണം. ലംബോർഗിനി ഹുറാകാൻ, ഫെരാരി എഫ് 8 ട്രിബ്യൂട്ടൊ എന്നിവയാണ് എതിരാളികൾ.\nസാങ്കേതികമായി മുന്നിട്ടു നില്ക്കുന്ന MLCA മോണോകോക് പ്ലാറ്റഫോമിൽ നിർമിക്കപ്പെട്ട മക്‌ലാറൻ കുടുംബത്തിലെ പുതിയ ഹൈബ്രിഡ് സൂപ്പർക്കാർ ആണ് ആർടൂറാ, GT ക്കും 720S നും ഇടയിലായിരിക്കും ഇവന്റെ സ്ഥാനം. വില പ്രഖ്യാപിച്ചിട്ടില്ലെങ്കിലും കമ്പനിയുടെ കോൺഫിഗറേറ്റർ സൈറ്റിലൂടെ വാഹനത്തെ സ്പെക്ക് ചെയ്ത് ബുക്ക് ചെയ്യുവാനാകും. ഇൻഫിനിറ്റി ഗ്രൂപ്പാണ് മക്‌ലാറന്റെ ഇന്ത്യയിലെ ഡീലർ പാർട്നർ.\nMcLaren models price in India\nEnglish Summary: McLaren India models prices revealed- GT, 720 S Coupe, 720 S spyder, Artura.


ബട്‌ല ഹൗസ് ഏറ്റുമുട്ടല്;പ്രതിക്ക് ജീവപര്യന്തം | Batla House encounter: Life imprisonment for lone convict Shahzad Ahmad - Malayalam Oneindia\nബട്‌ല ഹൗസ് ഏറ്റുമുട്ടല്;പ്രതിക്ക് ജീവപര്യന്തം\nPublished: July 30 2013, 15:04 [IST]\nദില്ലി: ബട്‌ല ഹൗസ് ഏറ്റുമുട്ടലിലെ മുഖ്യപ്രതി ഷഹസാദ് അഹമ്മദിന് ജീവപര്യന്തം തടവ്. സാകേത് കോടതിയുടേതാണ് വിധി. ഏറ്റുമുട്ടലില് കുറ്റക്കാരനെന്ന് കണ്ടെത്തിയ ഇന്ത്യന് മുജാഹിദ്ദീനാണ് ഷഹസാദ്. പ്രതിയില് നിന്ന് 95,000 രൂപ ഈടാക്കാനും ഈ തുകയുടെ ഒരു പങ്ക് ആക്രമണത്തില് കൊല്ലപ്പെട്ട ആളുകളുടെ കുടുംബത്തിന് നല്‍കാനും കോടതി വിധിച്ചു\n2008 സപ്തംബര് 19നാണ് കേസിനാസ്പദമായ സംഭവം നടക്കുന്നത്. 26 പേര്‍മരിക്കുകയും നിരവധിപേര്‍ക്ക് പരിക്കേല്‍ക്കുകയും ചെയ്ത സ്‌ഫോടന പരമ്പരയുടെ പശ്ചാത്തലത്തിലാണ് ബട്‌ല ഹൗസ് വിവാദ ഏറ്റുമുട്ടല്. ദില്ലിയിലെ ജാമിയ നഗറിലെ ബട്‌ല ഹൗസില് തീവ്രവാദികള് തമ്പടിച്ചിട്ടുണ്ടെന്ന് രഹസ്യ വിവരം ലഭിച്ചതിന്റെ അടിസ്ഥനത്തിലാണ് സംഭവസ്ഥലത്ത് പൊലീസ് എത്തിയത്. തുടര്‍ന്ന് പൊലീസും തീവ്രവാദികളും തമ്മില് നടന്ന ഏറ്റുമുട്ടലാണ് ബട്‌ല ഹൗസ് ഏറ്റുമുട്ടല്.\nആക്രമണത്തില് പൊലീസ് ഇന്‍സ്‌പെക്ടര് ശര്‍മയും തീവ്രവാദികളെന്ന് സംശയിക്കുന്ന രണ്ട് പേരും കൊല്ലപ്പെട്ടു. സംഭവസ്ഥലത്തു നിന്ന് ലഭിച്ച പാസ്‌പോര്‍ട്ടിലെ വിവരങ്ങളനുസരിച്ചാണ് ഒന്നര വര്‍ഷം മുമ്പ് ഷഹസാദിനെ അറസ്റ്റ് ചെയ്തത്. അഞ്ചു പേരാണ് ആക്രമണവുമായി ബന്ധപ്പെട്ട് പ്രതിപ്പട്ടികയിലുള്ളത്. ഇതില് ഒരാള് ഒളിവിലും മറ്റൊരാള് കീഴടങ്ങിയതിനാല് പ്രതിപ്പട്ടികയില് ഉള്‍പ്പെടുത്തിയിട്ടുമില്ല.\nഏറ്റുമുട്ടലില് ഷഹസാദ് കുറ്റക്കാരനാണെന്ന് ജൂലൈ 25ന് പ്രഖ്യപിച്ചിരുന്നു.\ncourt accused delhi police murder കോടതി പ്രതി ദില്ലി പൊലീസ് കൊലപാതകം\nShahzad Ahmad, convicted for his role in the Batla House encounter case has been sentenced to life imprisonment andafine of Rs 95,000 byalocal court.\nStory first published: Tuesday, July 30, 2013, 15:04 [IST]


വെളളപ്പൊക്കത്തില് നഷ്ടപ്പെട്ട സാധനങ്ങള് കണ്ടെത്താന് വെബ്‌സൈറ്റ്\nവിലപ്പെട്ട രേഖകളും അവശ്യവസ്തുക്കളും നഷ്ടപ്പെട്ടവര്‍ക്ക് ഇവരൊരുക്കിയ വെബ്‌സൈറ്റില് സൗജന്യമായി രജിസ്റ്റര് ചെയ്യാം. സാധനങ്ങള് ലഭിച്ചവര്‍ക്കും ഉടമസ്ഥരെ തേടി അലയേണ്ട.\n02 Sep, 2018 at 04:38 AM\nവെളളപ്പൊക്കത്തില് നഷ്ടപ്പെട്ട സാധനങ്ങള് കണ്ടെത്താന് വെബ്‌സൈറ്റുമായി സ്റ്റാര്‍ട്ടപ്പ്. കോഴിക്കോട്ടെ ഒരുകൂട്ടം യുവാക്കളാണ് മിസ്സിങ് കാര്‍ട്ട് എന്ന പേരില് വെബ്‌സൈറ്റൊരുക്കി ദുരിത ബാധിതര്‍ക്ക് തുണയാകുന്നത്. സാധനങ്ങള് ലഭിച്ചവര്‍ക്കും നഷ്ടപ്പെട്ടവര്‍ക്കും വെബ്‌സൈറ്റില് സൗജന്യമായി രജിസ്റ്റര് ചെയ്യാം.\nകോഴിക്കോട് യുഎല് സൈബര്‍പാര്‍ക്കിലെ സ്റ്റാര്‍ട്ടപ്പാണ് വേറിട്ട രീതിയില് ദുരിതാശ്വാസ പ്രവര്‍ത്തനങ്ങളില് സജീവമാകുന്നത്. വിലപ്പെട്ട രേഖകളും അവശ്യവസ്തുക്കളും നഷ്ടപ്പെട്ടവര്‍ക്ക് ഇവരൊരുക്കിയ വെബ്‌സൈറ്റില് സൗജന്യമായി രജിസ്റ്റര് ചെയ്യാം. സാധനങ്ങള് ലഭിച്ചവര്‍ക്കും ഉടമസ്ഥരെ തേടി അലയേണ്ട.\nഅണ്ണാറക്കണ്ണനും തന്നാലായത് എന്ന രീതിയിലാണ് തുടങ്ങിയതെങ്കിലും നിലവില് ദിവസം നൂറു പേരെങ്കിലും വെബ്‌സൈറ്റ് ഉപയോഗിക്കുന്നുണ്ടെന്ന് ഈ കൂട്ടായ്മ പറയുന്നു. ദുരന്ത നിവാരണ പ്രവര്‍ത്തനങ്ങള് ഏകോപിപ്പിക്കാന് സംസ്ഥാന ഐടി മിഷന് തുടങ്ങിയ റെസ്‌ക്യൂ സൈറ്റിലും മിസ്സിങ് കാര്‍ട്ട് ഇടംപിടിച്ചിട്ടുണ്ട്.


എസ് വി അബ്ദുല്ലയുടെ വേര്‍പാടില് കെ എം സി സി ബഹ്റൈന് അനുശോചിച്ചു | KMCC Bahrain\nJan 15, 2021, 11:16 PM IST\nഎസ് വി അബ്ദുള്ള\nമനാമ: പ്രവാസി ലീഗ് അഖിലേന്ത്യ ട്രഷററും മുസ്ലിം ലീഗ് നേതാവുമായ എസ് വി അബ്ദുല്ലയുടെ നിര്യാണത്തില് കെ എം സി സി ബഹ്റൈന് അഗാധമായ ദുഃഖം രേഖപ്പെടുത്തി.\nവേറിട്ട ചിന്തകളും നൂതനമായ ആശയങ്ങളും കൊണ്ട് എന്നും വ്യത്യസ്തനായിരുന്നു എസ് വി അബ്ദുള്ള. പ്രവാസി ലീഗിന്റെ മുന് സംസ്ഥാന പ്രസിഡന്റ്, എം എസ് എഫ് മുന് സംസ്ഥാന പ്രസിഡന്റ്, എം എസ് എഫ് അഖിലേന്ത്യാ ഓര്‍ഗനൈസര് എന്നീ സ്ഥാനങ്ങള് അലങ്കരിച്ചിട്ടുണ്ട്. ബഹറൈന് കെഎംസിസി മുന് പ്രസിഡന്റും സി എച് സെന്റര് ബഹ്റൈന് ചാപ്റ്റര് പ്രസിഡന്റ്‌റുമായ എസ് വി ജലീല് സഹോദര പുത്രനാണ്.\nവടകരയില് ലീഗ് കെട്ടിപ്പടുക്കുന്നതിന് അഹോരാത്രം പണിപ്പെട്ട എസ് വി നല്ലൊരു പ്രാസംഗികനും സംഘാടകനുമാണ്. കലാ സാഹിത്യ പ്രവര്‍ത്തന രംഗത്തും തന്റേതായ വ്യക്തി മുദ്ര പതിപ്പിച്ചിട്ടുണ്ട്. എംഎസ്എഫിന്റെ ഇന്ന് കാണുന്ന പതാക രൂപ കല്‍പന ചെയ്തു സമ്മാനിച്ചയാളാണ് എസ് വി അബ്ദുള്ള.\nബഹ്റൈന് കെഎംസിസി മുപ്പതാം വാര്‍ഷിക ആഘോഷത്തിന്റെ കോര്‍ഡിനേറ്റര് കൂടിയായിരുന്നു എസ് വി അബ്ദുല്ല. പരേതന്റെ നിര്യാണത്തില് കുടുംബത്തിനുണ്ടായ ദുഃഖത്തില് പങ്കു ചേരുന്നതായി ബഹ്റൈന് കെഎംസിസി പ്രസിഡന്റ് ഹബീബ് റഹ്മാന്, ജനറല് സെക്രട്ടറി അസ്സൈനാര് കളത്തിങ്കല് എന്നിവര് പറഞ്ഞു. പരേതന്റെ നിര്യാണത്തില് ബഹ്റൈന് കെഎംസിസി കോഴിക്കോട് ജില്ലാ കമ്മിറ്റിയും അനുശോചിച്ചു.


‘നീ ചന്തയാണങ്കില് നിന്നെക്കാള് വലിയ ചന്തയാണ് ഞാന്’; ഉദ്ഘാടനത്തിനെത്തിയ തന്നെ കൂവി വരവേറ്റ സ്വന്തം നാട്ടുകാരോട് പി.സി.ജോര്‍ജ് | Keralabhooshanam.com | Breaking News, Latest News, Kerala, India and World news\n‘നീ ചന്തയാണങ്കില് നിന്നെക്കാള് വലിയ ചന്തയാണ് ഞാന്’; ഉദ്ഘാടനത്തിനെത്തിയ തന്നെ കൂവി വരവേറ്റ സ്വന്തം നാട്ടുകാരോട് പി.സി.ജോര്‍ജ്\nBy web desk on 21/01/2019 Comments Off on ‘നീ ചന്തയാണങ്കില് നിന്നെക്കാള് വലിയ ചന്തയാണ് ഞാന്’; ഉദ്ഘാടനത്തിനെത്തിയ തന്നെ കൂവി വരവേറ്റ സ്വന്തം നാട്ടുകാരോട് പി.സി.ജോര്‍ജ്\nഈരാറ്റുപേട്ട:ചേന്നാട്ട് കവലയില് നടന്ന ഈരാറ്റുപേട്ട വോളി ടൂര്‍ണമെന്റിന്റെ ഉദ്ഘാടനത്തിനെത്തിയ പൂഞ്ഞാര് എം.എല്.എ പി.സി ജോര്‍ജ്ജിനെ കൂവി വരവേറ്റ് സ്വന്തം നാട്ടുകാര്. ഉദ്ഘാടനത്തിനെത്തിയ പി.സി സംസാരിക്കാന് മൈക്ക് കയ്യില് എടുത്തപ്പോള് മുതല് കൂവലായിരുന്നു. നിറഞ്ഞ സദസില് നിന്നും അതിനെക്കാള് ഗംഭീരമായിട്ടായിരുന്നു കൂവല്. എന്നാല് കൂവലൊന്നും പി.സിക്ക് പ്രശ്‌നമായില്ല. സദസിനോട് പി.സി രൂക്ഷമായി പ്രതികരിക്കുകയും ചെയ്തു.\n‘ഇത് ഞാന് ജനിച്ച് വളര്‍ന്ന കവലയാണ് നിന്നെ ഒന്നും പേടിച്ച് പോകുന്നവന് അല്ല ഞാന്, നീ കൂവിയാല് ഞാനും കൂവും എന്നായിരുന്നു പി.സിയുടെ മറുപടി. നീ ചന്തയാണങ്കില് നിന്നെക്കാള് വലിയ ചന്തയാണ് ഞാന്’ എന്നും പിസി പറഞ്ഞു. ഒടുവില് പരിപാടി ഉദ്ഘാടനം ചെയ്തായി പറഞ്ഞ് രക്ഷപ്പെടുകയായിരുന്നു. നേരത്തെ, പൂഞ്ഞാര് പെരിങ്ങുളം റോഡ് ആധുനിക രീതിയില് പുനര്‍നിര്‍മിക്കുന്നതിന്റെ ഉദ്ഘാടന ചടങ്ങിനിടെ ജോര്‍ജിനു നേരെ ചീമുട്ടയെറിഞ്ഞിരുന്നു.\nസ്വന്തം നാട്ടുകാരുടെ അവഹേളനം ആദ്യമായിട്ടല്ല പി സി ജോര്‍ജ്ജിന് ഏല്‍ക്കേണ്ടി വരുന്നത്. നേരത്തെ പൂഞ്ഞാര് പെരിങ്ങുളം റോഡ് ആധുനീക രീതിയില് പുനര്‍നിര്‍മ്മിക്കുന്നതിന്‍റെ ഉദ്ഘാടന ചടങ്ങിനിടെ പി സി ജോര്‍ജ്ജിന് നേരെ നാട്ടുകാര് ചീമുട്ടയെറിഞ്ഞിരുന്നു.\n‘നീ ചന്തയാണങ്കില് നിന്നെക്കാള് വലിയ ചന്തയാണ് ഞാന്’; ഉദ്ഘാടനത്തിനെത്തിയ തന്നെ കൂവി വരവേറ്റ സ്വന്തം നാട്ടുകാരോട് പി.സി.ജോര്‍ജ് added by on 21/01/2019


രാഹുല് ഗാന്ധി കോമാളി: ചന്ദ്രശേഖര് റാവു | Mangalam\nTuesday, July 23, 2019 Last Updated 20 Min 44 Sec ago English Edition\nരാഹുല് ഗാന്ധി കോമാളി: ചന്ദ്രശേഖര് റാവു\nഹൈദരാബാദ്: രാജ്യം കണ്ട ഏറ്റവും വലിയ കോമാളിയാണു കോണ്‍ഗ്രസ് അധ്യക്ഷന് രാഹുല് ഗാന്ധിയെന്നു ടി.ആര്.എസ്. അധ്യക്ഷന് കെ. ചന്ദ്രശേഖര് റാവു.\nലോക്‌സഭയില് രാഹുല് പ്രധാനമന്ത്രി നരേന്ദ്ര മോഡിയെ കെട്ടിപ്പിടിച്ചതും പിന്നീടു കണ്ണുറുക്കിയതും രാജ്യം കണ്ടതാണ്. രാഹുല് നമുക്കു മുതല്‍ക്കൂട്ടാണ്. രാഹുല് തെലങ്കാനയില് പ്രചാരണത്തിനെത്തുന്നതു ടി.ആര്.എസിന്റെ വിജയം കൂടുതല് അനായാസമാക്കുമെന്നും നിയമസഭ പിരിച്ചുവിടാനുള്ള തീരുമാനം മാധ്യമങ്ങളെ അറിയിച്ചതിനൊപ്പം ചന്ദ്രശേഖര് റാവു പറഞ്ഞു.\n100 സ്‌ഥാനാര്‍ഥികളെ പ്രഖ്യാപിച്ചും പൊതുസമ്മേളനങ്ങള് സംഘടിപ്പിക്കുമെന്ന് അറിയിച്ചും അദ്ദേഹം പ്രചാരണത്തിനു തുടക്കമിട്ടുകഴിഞ്ഞു. ലോക്‌സഭാ തെരഞ്ഞെടുപ്പിനൊപ്പം സംസ്‌ഥാന തെരഞ്ഞെടുപ്പു നടന്നാല് കോണ്‍ഗ്രസ്-ബി.ജെ.പി. ഏറ്റുമുട്ടലില് പ്രസക്‌തി നഷ്‌ടപ്പെടുമെന്ന കണക്കുകൂട്ടലാണു റാവുവിനെ തെരഞ്ഞെടുപ്പ്‌് നേരത്തേയാക്കാന് പ്രേരിപ്പിക്കുന്നത്.\nഎന്.ഡി.എ. വിട്ട തെലുങ്കുദേശം പാര്‍ട്ടി തെരഞ്ഞെടുപ്പില് കോണ്‍ഗ്രസുമായി സഖ്യമുണ്ടാക്കുമെന്നാണു കരുതുന്നത്. നിയമസഭ പിരിച്ചുവിടാനുള്ള നീക്കം മണത്തറിഞ്ഞ ബി.ജെ.പി. അധ്യക്ഷന് അമിത് ഷാ തെരഞ്ഞെടുപ്പിനൊരുങ്ങാന് സംസ്‌ഥാന നേതാക്കള്‍ക്കു നേരത്തേ നിര്‍ദേശം നല്‍കിയിരുന്നു.\nകേന്ദ്രത്തില് കോണ്‍ഗ്രസും ബി.ജെ.പിയുമില്ലാത്ത സര്‍ക്കാരിനു വേണ്ടി വാദിക്കുന്ന കെ. ചന്ദ്രശേഖര് റാവു പക്ഷേ, രാജ്യസഭാ ഉപാധ്യക്ഷ തെരഞ്ഞെടുപ്പില് എന്.ഡി.എയ്‌ക്കൊപ്പമാണു നിന്നത്. തനിച്ചു മത്സരിക്കുമെന്നാണു പ്രഖ്യാപനമെങ്കിലും വേണ്ടിവന്നാല് ബി.ജെ.പിയുമായി കൈകോര്‍ക്കാനുള്ള സാധ്യത തള്ളാനാകില്ല.


അമിതവണ്ണം കുറയ്ക്കണോ? ആഹാരക്രമത്തിലെ ഈ അടിസ്ഥാന കാര്യങ്ങൾ ശ്രദ്ധിച്ചാൽ മതി | Obesity\nമനോരമ ലേഖകൻ March 04, 2021 09:28 AM IST\nആഹാരത്തിന്റെ നല്ലൊരു ഭാഗം പഴങ്ങളും പച്ചക്കറികളുമായിരിക്കുന്നതിനു ശ്രദ്ധിക്കുക\nനിയന്ത്രിത ഭക്ഷണക്രമവും പര്യാപ്തമായ വ്യായാമക്രമവും ഒരുമിച്ചു പോകേണ്ടതാണ്\nPhoto credit : staras / Shutterstock.com\nഅമിതവണ്ണം കുറയ്ക്കാനുള്ള ശ്രമങ്ങളില് അടിസ്ഥാനപരമായി വേണ്ട ശാരീരിക മാനസിക ഭക്ഷണക്രമീകരണങ്ങള് താഴെ പറയുന്നു.\n1. ശരീരഭാരം കുറയ്ക്കണമെന്ന അദമ്യമായ ആഗ്രഹവും തീരുമാനവുമാണ് ആദ്യം വേണ്ടത്. ഭക്ഷണത്തോടുള്ള ആസക്തിയെ അതിജീവിക്കുവാന് ഈ തീവ്ര നിശ്ചയദാര്‍ഢ്യം ആവശ്യമാണ്.\n2. നിരവധി മാസങ്ങളിലേക്കോ, വര്‍ഷങ്ങളിലേക്കു പോലുമോ നിലനിര്‍ത്തുവാന് കഴിയുന്ന ആഹാരക്രമം തിരഞ്ഞെടുക്കുന്നതിലാണു കാര്യം. അപ്രകാരമൊരു ചിട്ട തുടരുമ്പോള് വളരെപ്പെട്ടെന്നു വണ്ണവും ഭാരവും കുറയും എന്നു കരുതരുത്. അമിതവണ്ണം കുറയ്ക്കുന്നതിനുള്ള ഒറ്റമൂലി ഭക്ഷണക്രമങ്ങളുടെ പിന്നാലെ പായുന്നവരുണ്ട്. ഇവയില് പലതും ശരീരത്തിലെ ജലാംശത്തില് കുറവു വരുത്തും എന്നല്ലാതെ ശരീരത്തിലെ കൊഴുപ്പു കുറയ്ക്കാന് സഹായിക്കുന്നില്ല.\nവണ്ണം കുറയ്ക്കാനുള്ള ഡയറ്റ് പ്ളാനുകള് പിന്തുടര്‍ന്ന ശേഷം ഭക്ഷണക്രമം പൂര്‍വസ്ഥിതിയിലാകുമ്പോള് കുറച്ചുനാളത്തേയ്ക്ക് അനുഭവപ്പെട്ട തൂക്കക്കുറവ് വളരെ വേഗം പൂര്‍വസ്ഥിതിയിലേയ്ക്ക് എത്തിച്ചേരുന്നതായും കാണാറുണ്ട്. അതിനാല് ആഹാര രീതി വിവേകപൂര്‍ണമാക്കുന്നതാണു വിജയമുറപ്പിക്കുവാനുള്ള മാര്‍ഗം. അതിനൊപ്പം വ്യായാമവും കൂടിയേതീരൂ. ഭാരം കുറയ്ക്കുന്നതില് നിയന്ത്രിത ഭക്ഷണക്രമവും പര്യാപ്തമായ വ്യായാമക്രമവും ഒരുമിച്ചു പോകേണ്ടതാണ്.\nഅമിതവണ്ണത്തിനും ഭാരം കുറയ്ക്കുന്നതിനും കുറുക്കുവഴിയൊന്നുമില്ല. ഉറച്ച തീരുമാനമെടുക്കുകയും അതില് ഉറച്ചുനില്‍ക്കാനും കഴിയുന്ന ഏതൊരാള്‍ക്കും ഇതു സാധ്യമാണ്. ശരീരഭാരം കുറയ്ക്കുന്നതില് പലരും പരാജയപ്പെടുന്നത് അമിതവണ്ണം കുറയ്ക്കാനുള്ള പരിപാടികളില് സ്ഥിരോത്സാഹമോ നിശ്ചയദാര്‍ഢ്യമോ പ്രകടിപ്പിക്കാത്തതു കൊണ്ടാണ്.\nആഹാരരീതിയില് പൊടുന്നനെ വരുത്തുന്ന മാറ്റങ്ങള് പലപ്പോഴും വിജയകരമാകുന്നില്ല. വേഗത്തില് ഫലം കിട്ടാനായി തീവ്രമായ ഡയറ്റ് പാക്കേജുകള് തെരെഞ്ഞെടുക്കേണ്ട. ലക്ഷ്യപ്രാപ്തി സാവധാനത്തിലാകുമെങ്കിലും സമീകൃതാഹാരം തന്നെ തിരഞ്ഞെടുക്കുന്നതിലായിരിക്കണം ശ്രദ്ധ.\nആഹാരക്രമത്തിലെ അടിസ്ഥാന കാര്യങ്ങള് \n1. മധുരപലഹാരങ്ങള്, പഞ്ചസാര, ശര്‍ക്കര, തേന്, കേക്ക്, പേസ്റ്റുകള്, ഹല്‍വാ, ലഡു, ഐസ്ക്രീം, ചോക്ളേറ്റ് തുടങ്ങിയവ ഒഴിവാക്കുക. ശുദ്ധി ചെയ്ത മധുരപലഹാരങ്ങൾ വേണ്ടേ വേണ്ട. മധുരം ഉപയോഗിക്കാന് അതിയായ താത്പര്യമുള്ളവര് പഞ്ചസാരയ്ക്ക് പകരമായി സ്പ്ളെന്‍ഡാ, ഈക്വല് തുടങ്ങിയവ ഉപയോഗിക്കാം. ഇവ സുരക്ഷിതവും രുചികരവും ഭാരം വര്‍ധിപ്പിക്കാത്തതുമാണ്.\n2. അരി ആഹാരത്തിന്റെ അളവു നിയന്ത്രിക്കുക. ഒരു നേരം ഒരു കപ്പ് ചോറുമതി. കപ്പ, ചേന, കാച്ചില്, ഉരുളക്കിഴങ്ങ് എന്നിവ നെല്ലരിയെപ്പോലെ അന്നജം ധാരാളമടങ്ങിയ ഭക്ഷണമായതിനാല് ഇവ ചോറിനൊപ്പം കഴിക്കാതെ അരിക്കോ ഗോതമ്പിനോ പകരമായി ഉപയോഗിക്കാം.\n3. ഒരു ഗ്രാം അന്നജം നാലു കാലറി ശരീരത്തിലെത്തിക്കുമ്പോള് ഒരു ഗ്രാം കൊഴുപ്പ് ഒമ്പതു കാലറി (125% അധികം) ഉല്‍പ്പാദിപ്പിക്കും. ഏതു തരം എണ്ണയും തേങ്ങായും പാചകത്തില് അധികം ഉപയോഗിക്കുന്നതു ഊര്‍ജം വര്‍ധിപ്പിക്കും. എണ്ണയില് വറുത്ത മീന്. കട് ലറ്റുകള്, ഉപ്പേരികള്, പൊറോട്ട, വട മുതലായവ ഒഴിവാക്കുകയോ ആവതും കുറയ്ക്കുകയോ ചെയ്യുക.\nപാമോയില്, നെയ്യ്, വെണ്ണ തുടങ്ങിയ പൂരിതകൊഴുപ്പുകളുടെ ഉപയോഗം കുറച്ച് കടല എണ്ണ, സണ്‍ഫ്ളവര് ഒായില്, എള്ളെണ്ണ, സോയ എണ്ണ തുടങ്ങിയ അപൂരിത എണ്ണകള് ഉപയോഗിക്കുന്നതാണ് ഉത്തമം.\n4. ആഹാരത്തിലെ സുപ്രധാന ഘടകമാണ് പഴവര്‍ഗങ്ങള്. ശരീരത്തിനാവശ്യമായ പല വൈറ്റമിനുകളും ധാതുലവണങ്ങളും അവയില് നിന്നു ലഭിക്കും. ആപ്പിള്, ഒാറഞ്ച്, വാഴപ്പഴം, പേരയ്ക്ക, ഒാമയ്ക്ക എന്നിവ ഊര്‍ജം കുറവുള്ളതും ഗുണപ്രദവുമാണ്. ചക്ക, മാങ്ങാ, കൈതച്ചക്ക, നേന്ത്രപ്പഴം എന്നിവയില് പഞ്ചസാരയുടെ അളവ് ആദ്യം പറഞ്ഞവയേക്കാള് കൂടുതലാണ്. അതിനാല് മിതമായി ഉപയോഗിക്കുക. അധികം പഴുക്കാത്ത പേരയ്ക്കയും ഒാമയ്ക്കായും കാലറി കുറവുള്ളതാകയാല് ഇടവേളകളില് വിശപ്പടക്കുവാന് പറ്റിയവയാണ്.\n5. ചായ, കടുപ്പമുള്ള കാപ്പി എന്നിവ ഭക്ഷണാസക്തി കുറയ്ക്കും. ദിവസം രണ്ടോ മൂന്നോ കാപ്പി കുടിയ്ക്കുന്നതു അമിതഭക്ഷണം ഒഴിവാക്കുവാന് സഹായിക്കും. കാപ്പി ഹൃദയാരോഗ്യത്തിന് നല്ലതാണെന്ന് പഠനങ്ങള് വെളിപ്പെടുത്തിയിട്ടുണ്ട്. കട്ടന് ചായയിലും കാലറി കുറവാണ്. ഇതുപയോഗിക്കുന്നതു വിശപ്പടക്കാന് സഹായിക്കും.\n6. തക്കാളി, കുമ്പളങ്ങ, വെള്ളരിക്കാ, ഉള്ളി, സെലറി ലെറ്റൂസ് പോലുള്ള ഇലച്ചെടികള്, കാരറ്റ് എന്നിവ ഉള്‍പ്പെടുന്ന സാലഡുകള് കാലറി കുറവുള്ള ഉത്തമ ആഹാരപദാര്‍ഥങ്ങളാണ്. കാബേജ്, കോളിഫ്ളവര്, തുടങ്ങിയവ പുഴുങ്ങി ഉപയോഗിക്കുന്നത് നല്ലതാണ്. കേക്ക്, ഐസ്ക്രീം മുതലായ മധുരപലഹാരങ്ങള്‍ക്കു പകരം പഴവര്‍ഗങ്ങള് ധാരാളമായി ഉപയോഗിക്കാം. ഇടവേളകളില് വിശക്കുമ്പോള് കാലറി കുറഞ്ഞ ഭക്ഷണ സാധനങ്ങള് കഴിക്കുക. അതോടൊപ്പം കാപ്പി, കട്ടന്‍ചായ, മോരുംവെള്ളം, നാരങ്ങാവെള്ളം തുടങ്ങിയവ ഉപയോഗിക്കാം.\nവിശപ്പോടു കൂടെ തീന്‍മേശയിലേയ്ക്കു പോകാതെ ഒരു ഗാസ് വെള്ളമോ, മോരും വെള്ളമോ, രസമോ, സാലഡോ കഴിച്ചിട്ടു പ്രധാനആഹാരം കഴിക്കാനരംഭിക്കുക. ഒാരോ നേരത്തേയും ആഹാരം 10 മിനിറ്റോളം എടുത്ത് വളരെ സാവധാനത്തില് കഴിക്കുവാന് ശീലിക്കുക. തിടുക്കത്തില് കഴിച്ചാല് വയറു നിറഞ്ഞാലും വിശപ്പുമാറാതിരിക്കുകയും അമിതഭക്ഷണം കഴിച്ചു എന്നു പിന്നീടോര്‍ത്തു വ്യാകുലപ്പെടുകയും ചെയ്യും.\nEnglish Summary : Obesity and weight controll tips


4malayalees - ചെറിയാന് വര്‍ഗീസ് (78) നിര്യാതനായി\nശ്രദ്ധിക്കുക: പൊതുദര്‍ശന സമയം മാസ്‌കുകള് ആവശ്യമാണ്. നിങ്ങള്‍ക്ക് ആദരാഞ്ജലികള് അര്‍പ്പിക്കുകയും അനുശോചനം രേഖപ്പെടുത്തുകയും ചെയ്യാം. കുടുംബത്തിന് അനുശോചനം രേഖപ്പെടുത്തുമ്പോള് സാമൂഹിക അകലം പാലിക്കണം. കോവിഡ്19 നിബന്ധനകള് പാലിക്കേണ്ടതുള്ളതുകൊണ്ട് കുടുംബാംഗങ്ങള്‍ക്ക് മാത്രമേ ഫ്യൂണറല് ഹോം ചാപ്പലില് തുടരാന് അനുവാദമുള്ളൂ.\nസംസ്‌കാര ശുശ്രൂഷ: മാര്‍ച്ച്3ബുധനാഴ്ച രാവിലെ9മണിക്ക് (സെന്റ് സ്റ്റീഫന്‍സ് ഓര്‍ത്തഡോക്‌സ് ചര്‍ച്ച്, 858 റൂസ്‌വെല്‍റ്റ് സ്ട്രീറ്റ്, ഫ്രാങ്ക്‌ലിന് സ്‌ക്വയര്, ന്യൂയോര്‍ക്ക് 11010). തുടര്‍ന്ന് 11:00 മണിക്ക് സെന്റ് ചാള്‍സ് സെമിത്തേരിയില് (2015 വെല്‍വുഡ് അവന്യൂ, ഫാര്‍മിംഗ്‌ഡേല്, ന്യൂയോര്‍ക്ക് 11735) സംസ്‌ക്കാരം.\nശ്രദ്ധിക്കുക: പള്ളിയിലെ ശവസംസ്‌കാര ശുശ്രൂഷകള് കുടുംബാംഗങ്ങള്‍ക്ക് മാത്രം പരിമിതപ്പെടുത്തിയിരിക്കുന്നു. സെമിത്തേരിയില് എല്ലാവര്‍ക്കും പ്രവേശിക്കാം.\nശവസംസ്‌ക്കാര ചടങ്ങുകള് തത്സമയം സംപ്രേഷണം ചെയ്യും.


മകളുടെ ജീവന് രക്ഷിക്കാന് മുറിവുകളേറ്റു വാങ്ങിയ അമ്മ\nQueensland, First Published 12, Oct 2018, 3:06 PM IST\nകുഞ്ഞിലായി പിന്നെ ഫിയോണയുടെ ശ്രദ്ധയത്രയും. അവളെ മഞ്ഞുകട്ടയും, കാറ്റും ബാധിക്കാതിരിക്കാനായി പൊതിഞ്ഞു പിടിച്ചു. മകളെ അങ്ങനെ രക്ഷിക്കാനായി ഫിയോണക്ക്. പക്ഷെ, അത് ഫിയോണയുടെ ശരീരത്തിലേല്‍പിച്ച ചതവും മുറിവും അതിഗുരുതരമായിരുന്നു.\nലോഗന് സിറ്റി: എങ്ങും കനത്ത മഞ്ഞുവീഴ്ച , ഒപ്പം വീശിയടിക്കുന്ന കാറ്റും. ആ കാറ്റിലും മഞ്ഞുവീഴ്ചയിലും തന്‍റെ മകളെ നെഞ്ചോട് ചേര്‍ത്തുപിടിച്ച് രക്ഷിച്ച ഈ അമ്മയ്ക്ക് അഭിനന്ദനമര്‍പ്പിക്കുകയാണ് സോഷ്യല് മീഡിയ.\nതെക്കു കിഴക്കന് ക്യൂന്‍സ് ലാന്‍ഡില് കഴിഞ്ഞ ബുധനാഴ്ചയിലായിരുന്നു കാറ്റും മഞ്ഞുവീഴ്ചയും ബാധിച്ചത്. വൈകുന്നേരം മൂന്നു മണിക്ക് ശക്തമായ ചുഴലിക്കാറ്റും മഞ്ഞുവീഴ്ചയും ഉണ്ടാവുകയായിരുന്നു. ആ സമയത്ത് ഡ്രൈവ് ചെയ്തുപോവുകയായിരുന്നു ഫിയോണ. കാറില് മുത്തശ്ശിയും മകളും കൂടി ഉണ്ടായിരുന്നു. പെട്ടെന്ന് കാറിന്‍റെ ജനല്‍ചില്ല് തകര്‍ത്ത് മഞ്ഞ് അകത്തേക്ക് പതിച്ചു തുടങ്ങി. അതോടെ മുന്നോട്ടുള്ള സഞ്ചാരവും തടസപ്പെട്ടു.\nകുഞ്ഞിലായി പിന്നെ ഫിയോണയുടെ ശ്രദ്ധയത്രയും. അവളെ മഞ്ഞുകട്ടയും, കാറ്റും ബാധിക്കാതിരിക്കാനായി പൊതിഞ്ഞു പിടിച്ചു. മകളെ അങ്ങനെ രക്ഷിക്കാനായി ഫിയോണക്ക്. പക്ഷെ, അത് ഫിയോണയുടെ ശരീരത്തിലേല്‍പിച്ച ചതവും മുറിവും അതിഗുരുതരമായിരുന്നു. അവള്‍ക്കും, മുത്തശ്ശിക്കും, കുഞ്ഞിനും ജീവന് തിരിച്ചുകിട്ടിയത് തന്നെ അദ്ഭുതമായിരുന്നു. കാറ്റില്, വീടുകളും കൃഷിയിടങ്ങളും തകര്‍ന്നിരുന്നു. മരങ്ങള് കടപുഴകി വഴിയിലേക്കും വാഹനങ്ങളുടെ മുകളിലേക്കും വീണ് ഗതാഗതത്തിനും തടസം നേരിട്ടിരുന്നു.\nമുറിവേറ്റ ദേഹത്തോടെ മകളേയും മടിയിലിരുത്തിയുള്ള ഫിയോണയുടെ ചിത്രം സോഷ്യല് മീഡിയ ഏറ്റെടുത്തു കഴിഞ്ഞു. ഫിയോണ തന്നെയാണ് ചിത്രം സോഷ്യല് മീഡിയയില് ചിത്രം പങ്കുവെച്ചത്. കൂടെ അവള് ഒരുകാര്യം കൂടി വ്യക്തമാക്കി, ശക്തമായ കാറ്റില് മുന്നറിയിപ്പുകളെ അവഗണിച്ച് കാര് ഡ്രൈവ് ചെയ്യരുത് എന്ന പാഠം താന് പഠിച്ചുവെന്ന്.\nLast Updated 12, Oct 2018, 3:06 PM IST\nmother baby relation


പ്രവാസികള്‍ക്ക് ദുബായില് സര്‍ക്കാര് ജോലി നേടാം - ആറ് ലക്ഷത്തിലേറെ ശമ്പളം\nHomeJob Fairപ്രവാസികള്‍ക്ക് ദുബായില് സര്‍ക്കാര് ജോലി നേടാം - ആറ് ലക്ഷത്തിലേറെ ശമ്പളം\nmissionmalayalm December 16, 2021\nസര്‍ക്കാര് മേഖലകളില് പ്രവാസികള്‍ക്ക് മികച്ച തൊഴിലവസരങ്ങളുമായി ദുബായ്. സർക്കാർ വകുപ്പിന്റെ വിവിധ ഒഴിവുകളിലേക്ക് ഇപ്പോൾ അപേക്ഷിക്കാം. മാസത്തില് 30,000 ദിര്‍ഹം അഥവാ ആറു ലക്ഷത്തിലേറെ രൂപ വരെ ശമ്പളം ലഭിക്കുന്ന ജോലികളാണ് സർക്കാർ പ്രഖ്യാപിച്ചിരിക്കുന്നത്. യു.എ.ഇ പൗരൻമാർക്കും പ്രവാസികൾക്കും അപേക്ഷിക്കാൻ അവസരമുണ്ട്.\nദുബായ് ഗവണ്‍മെന്റ് മീഡിയ ഓഫീസ്, ദുബായ് ഹെല്‍ത്ത് അതോറിറ്റി, ദുബായ് ടൂറിസം, ദുബായ് വുമണ് എസ്റ്റാബ്ലിഷ്‌മെന്റ്‌സ് എന്നീ സ്ഥാപനങ്ങളിലാണ് ജോലി ഒഴിവുള്ളത്. ദുബായ് ഗവണ്‍മെന്റ് തൊഴില് പോര്‍ട്ടല് വഴി അപേക്ഷിക്കാം.\nസ്‌പെഷ്യലിസ്റ്റ് രജിസ്ട്രാര്- ഗൈനക്കോളജി\nദുബായ് ഹെല്‍ത്ത് അതോറിറ്റിക്ക് കീഴിലുള്ള ദുബായ് ഹോസ്പിറ്റലിലാണ് ഒബ്‌സ്ട്‌റ്റെട്രിക്‌സ്- ഗൈനക്കോളജി വിഭാഗത്തില് സ്‌പെഷ്യലിസ്റ്റ് രജിസ്ട്രാര് തസ്തികയില് ഒഴിവുള്ളത്. ഏത് രാജ്യക്കാര്‍ക്കും അപേക്ഷിക്കാം.\nഅംഗീകൃത സര്‍വകലാശാലയില് നിന്ന് ബന്ധപ്പെട്ട മേഖലയില് ബിരുദം, രോഗികള്‍ക്ക് മികച്ച പരിചരണം നല്‍കാനുള്ള കഴിവ്, ഈ ഡിപ്പാര്‍ട്ട്‌മെന്റിലെ മറ്റുള്ളവര്‍ക്ക് പരിശീലനം നല്‍കാനുള്ള കഴിവ്, സെമിനാറുകളില് പേപ്പറുകള് അവതരിപ്പിക്കാനുള്ള ശേഷി തുടങ്ങിയ യോഗ്യതയുള്ളവര്‍ക്ക് അപേക്ഷിക്കാം.\n20,000 മുതല് 30,000 ദിർഹം (നാല് ലക്ഷം രൂപ മുതൽ ആറ് ലക്ഷം രൂപ വരെ) ആണ് മാസ ശമ്പളം.\nസൈക്കോളജിസ്റ്റ്, ജനറല് സര്‍ജന്, സ്റ്റാഫ് നഴ്‌സ്\nദുബായ് ഹെല്‍ത്ത് അതോറിറ്റിക്കു കീഴിലെ അല് ജലീല ചില്‍ഡ്രന്‍സ് സ്‌പെഷ്യാലിറ്റി ഹോസ്പിറ്റലിലേക്ക് സൈക്കോളജിസ്റ്റിനെ ആവശ്യമുണ്ട്.\nസൈക്കോളജിയില് ബിരുദവും ബിരുദാനന്തര ബിരുദം ഡോക്ടറേറ്റ് എന്നിവയാണ് യോഗ്യത. ക്ലിനിക്കല് സൈക്കോളജി മേഖലയില് രണ്ടു വര്‍ഷത്തെ പ്രവൃത്തി പരിചയം.\nസീനിയര് സ്‌പെഷ്യലിസ്റ്റ് രജിസ്ട്രാര്:\nദുബായ് ഹോസ്പിറ്റലിലേക്കാണ് ജനറല് സര്‍ജറി, ഇന്റേണല് മെഡിസിന് എന്നിവയില് സീനിയര് സ്‌പെഷ്യലിസ്റ്റ് രജിസ്ട്രാര്‍മാരെ ആവശ്യമുള്ളത്.\nഅംഗീകൃത സ്ഥാപനത്തില് നിന്ന് ബന്ധപ്പെട്ട മേഖലയില് ബിരുദമാണ് അടിസ്ഥാന യോഗ്യത. മികച്ച രീതിയില് രോഗികള്‍ക്ക് ചികില്‍സ നല്‍കാന് പ്രാപ്തി ഉണ്ടായിരിക്കണം. ക്ലാസ്സുകള് എടുക്കാനും സെമിനാറുകളില് സംസാരിക്കാനുമുള്ള കഴിവും വേണം. എല്ലാ രാജ്യക്കാര്‍ക്കും അപേക്ഷിക്കാം.\n20,000- 30,000 ദിർഹം (നാല് ലക്ഷം രൂപ മുതൽ ആറ് ലക്ഷം രൂപ വരെ) ആണ് ശമ്പളം.\nദുബായ് ഹോസ്പിറ്റലിലേക്കാണ് സ്റ്റാഫ് നഴ്‌സുമാരെയും അവശ്യമുള്ളത്.\nനഴ്‌സിംഗില് ബിഎസ് സി, ദുബായ് ഹെല്‍ത്ത് അതോറിറ്റി ലൈസന്‍സ്, 100ല് കൂടുതല് കിടക്കകളുള്ള ആശുപത്രിയില് രണ്ടു വര്‍ഷത്തെ പരിചയം എന്നിവ ഉണ്ടായിരിക്കണം.\n10,000 ദിര്‍ഹം (രണ്ട് ലക്ഷം രൂപ) വരെ ശമ്പളം.\nഅറബിക് എഡിറ്റര്, ദുബായ് മീഡിയ ഓഫീസ്\nസര്‍ക്കാരിന് കീഴിലുള്ള മാധ്യമ സ്ഥാപനമായ ദുബായ് ഗവണ്‍മെന്റ് മീഡിയ ഓഫീസിലേക്ക് അറബി ഭാഷയില് പ്രാവീണ്യമുള്ള എഡിറ്ററെ ആവശ്യമുണ്ട്.\nജേണലിസം, കമ്മ്യൂണിക്കേഷന്, മള്‍ട്ടിമീഡിയ, മീഡിയ സ്റ്റഡീസ് എന്നിവയില് ബിരുദമാണ് അടിസ്ഥാന യോഗ്യത. മാധ്യമ മേഖലയില് പദ്ധതികള് ആസൂത്രണം ചെയ്ത് നടപ്പിലാക്കുക, പ്ലാനുകളും ബജറ്റുകളും തയ്യാറാക്കി അവതരിപ്പിക്കുക, മാധ്യമങ്ങള്‍ക്കായുള്ള കണ്ടന്റുകള് വികസിപ്പിക്കുന്നതിലും തയ്യാറാക്കുന്നതിലും സീനിയര് എഡിറ്ററെ സഹായിക്കുക തുടങ്ങിയവയാണ് പ്രധാന കര്‍ത്തവ്യങ്ങള്. ഏത് രാജ്യക്കാര്‍ക്കും അപേക്ഷ നല്‍കാം.\n10,000 ദിര്‍ഹമാണ് ശമ്പളം (രണ്ട് ലക്ഷം രൂപ)\nസീനിയര് എഡിറ്റര്, ദുബായ് മീഡിയ ഓഫീസ്\nരാജ്യത്തെ ഔദ്യോഗിക മാധ്യമ സ്ഥാപനമായ ദുബായ് ഗവണ്‍മെന്റ് മീഡിയ ഓഫീസുമായി ബന്ധപ്പെട്ട് സര്‍ക്കാര് മുന്നോട്ടുവയ്ക്കുന്ന പ്രവര്‍ത്തന പദ്ധതികള് നടപ്പില് വരുത്തുക ഉള്‍പ്പെടെയുള്ള കാര്യങ്ങളാണ് സീനിയര് എഡിറ്ററുടെ ചുമതല.\nഈ പോസ്റ്റിലേക്ക് എഡിറ്ററുടേതിന് സമാനമായി ജേണലിസം, കമ്മ്യൂണിക്കേഷന്, മള്‍ട്ടിമീഡിയ, മീഡിയ സ്റ്റഡീസ് എന്നിവയില് ബിരുദമാണ് അടിസ്ഥാന യോഗ്യത. അറബി ഭാഷാ പ്രാവീണ്യം നിര്‍ബന്ധം. ഏത് രാജ്യക്കാര്‍ക്കും അപേക്ഷിക്കാം.\n10000 ദിർഹം- 20000 ദിർഹം (രണ്ട് ലക്ഷം രൂപ- നാല് ലക്ഷം രൂപ).\nഡാറ്റ എഞ്ചിനീയര്, ദുബായ് ടൂറിസം\nദുബൈ ടൂറിസത്തിൽ ഡാറ്റാ എഞ്ചിനീയറുടെ ഒഴിവിലേക്ക് ബന്ധപ്പെട്ട മേഖലയിൽ ബിരുദമുള്ളവർക്ക് അപേക്ഷിക്കാം.\nടൂറിസം, ഹോസ്പിറ്റാലിറ്റി മേഖലകളില് ബിരുദം, ഈ മേഖലയില് മൂന്നു വര്‍ഷത്തില് കുറയാത്ത തൊഴില് പരിചയം ഉള്‍പ്പെടെ എട്ടു വര്‍ഷത്തെ എക്‌സ്പീരിയന്‍സ് എന്നിവ വേണം. യുഎഇയിലും വിദേശ രാജ്യങ്ങളിലും വലിയ തോതില് യാത്ര ചെയ്യാന് സന്നദ്ധതയുള്ള വ്യക്തിയായിരിക്കണം. എല്ലാ രാജ്യക്കാര്‍ക്കും അപേക്ഷിക്കാം.\nദുബായ് വുമണ് എസ്റ്റാബ്ലിഷ്‌മെന്റില് ഫിറ്റ്‌നസ് സൂപ്പര്‍വൈസറെയും ആവശ്യമുണ്ട്. ബന്ധപ്പെട്ട മേഖലയില് ഡിപ്ലോമയാണ് യോഗ്യത.\nദുബൈ സര്‍ക്കാരിന്റെ തൊഴില് പോര്‍ട്ടലില് ജോലി ഒഴിവുകളുടെ വിവരങ്ങള് നല്‍കിയിട്ടുണ്ട്. www.dubaicareers.ae എന്ന വെബ്‌സൈറ്റ് വഴി അപേക്ഷകള് സമര്‍പ്പിക്കാം.\nഅപേക്ഷ സമർപ്പിക്കാൻ താഴെ ക്ലിക്ക് ചെയ്യുക\nDubai Jobs GOVERNMENT JOBS GULF JOBS Job Fair


ഇത്രയേറെ ഗുണങ്ങളുള്ള ഈ കറ്റാർ വാഴയെ സത്യത്തിൽ മലയാളികൾ ആരും ഇതുവരെ തിരിച്ചറിഞ്ഞില്ല - മലയാളം ഇ മാഗസിൻ.കോം\nഇന്ന് വിപണിയില് ലഭ്യമാകുന്ന എല്ലാ സൗന്ദര്യവര്‍ധക ഉത്പന്നങ്ങളുടെ പരസ്യത്തിൽ മിക്കതിലും കറ്റാര്‍വാഴയുടെ സാന്നിധ്യം ഉണ്ട്.അതിനു കാരണം കറ്റാര്‍വാഴയുടെ ഗുണങ്ങൾ തന്നെയാണ്.പലതരത്തിലുള്ള ഗുണങ്ങൾ കൊണ്ട് സമ്പുഷ്ടമാണ് കറ്റാർവാഴ. അതിന്റെ പ്രത്യേകതകൾ എന്തെല്ലാമാണെന്ന് നോക്കാം:\nമുറിവ്, ചതവ് എന്നിവ അതിവേഗം ഉണങ്ങുന്നതിന് കറ്റാര് വാഴയുടെ നീര് ഉപയോഗിക്കാം.\nഹൃദയസംബന്ധമായ രോഗങ്ങള്, മയോകാര്‍ഡിയല് ഇന്‍ഫ്രാക്ഷന് എന്നിവയ്ക്കിടയാക്കുന്ന ചീത്ത കൊളസ്‌ട്രോള് കുറയ്ക്കാനുള്ള കഴിവ് കറ്റാർവാഴയ്ക്കുണ്ട്.\nവാതം, പിത്തം, കഫം എന്നിവ മാറ്റുന്നതിനുള്ള ഉത്തമഔഷധമാണ് കറ്റാര്‍വാഴ.\nകറ്റാർവാഴ നീര് പശുവിന് പാലിലോ ആട്ടിന്‍പാലിലോ ചേര്‍ത്ത് സേവിച്ചാല് അസ്ഥിസ്രാവത്തിന് ശമനമുണ്ടാകും.\nപല്ലുകളും മോണയും വൃത്തിയാക്കാനുള്ള മൗത്ത് വാഷായി കറ്റാർവാഴ ഉപയോഗിക്കാം. കൂടാതെ പല്ല്, മോണരോഗങ്ങള്‍ക്ക് കറ്റാര്‍വാഴ നീര് ശമനം നല്‍കും.\nഉറക്കം കിട്ടുന്നതിന് കറ്റാർവാഴ നീര് സേവിക്കുന്നത് നല്ലതാണ്.\nവ്രണങ്ങളും കുഴിനഖവും മാറാന് കറ്റാര്‍വാഴ നീരും പച്ചമഞ്ഞളും അരച്ചു പുരട്ടിയാൽ മതി.\nകറ്റാര്‍വാഴ നീരിൽ ഒലീവ് ഓയില്, തേന് എന്നിവ മിക്‌സ് ചെയ്ത് നഖത്തില് തേച്ചു പിടിപ്പിച്ചാല് നഖം പൊട്ടുന്നതിൽ നിന്ന് രക്ഷ നേടാം.\nകറ്റാര്‍വാഴയുടെ നീര് രോഗപ്രതിരോധശേഷി വര്‍ദ്ധിപ്പിക്കുന്നു.\nകറ്റാര്‍വാഴ ജ്യൂസ് എന്നും രാവിലെ കഴിയ്ക്കുന്നത് സന്ധിവേദനയും മറ്റു പ്രശ്‌നങ്ങളും പരിഹരിക്കും.\nകറ്റാര്‍വാഴ നീരിനോടൊപ്പം അല്‍പം തേന് ചേര്‍ത്ത് കഴിച്ചാല് ചുമയും ജലദോഷവും മാറി കിട്ടും.\nതലയിലെ താരന് മാറിക്കിട്ടാൻ ഉത്തമ ഔഷധമാണ് കറ്റാർവാഴ.\nതാരന് മാത്രമല്ല മുടിസംബന്ധമായ എല്ലാ പ്രശ്‌നങ്ങളും പരിഹരിക്കുന്നതിന് കറ്റാര്‍വാഴ നല്ലതാണ്.വരണ്ട മുടി മിനുസമുള്ളതാക്കാന് ഏറ്റവും നല്ല പ്രകൃതിദത്ത ഔഷധമാണ് കറ്റാര്‍വാഴ.\nആയുര്‍വ്വേദത്തിലും അലോപ്പതിയിലും കറ്റാര്‍വാഴ ഔഷധമായി ഉപയോഗിക്കുന്നുണ്ട്. അതുകൊണ്ട് തന്നെ വളരെയധികം പ്രത്യേകതയുള്ള ദിവ്യ ഔഷധമാണ് കറ്റാർവാഴ.\nവല്ലാത്ത തുമ്മലുണ്ടോ? വിഷമിക്കേണ്ടതില്ല, വീട്ടിലുള്ള ഈ5കാര്യങ്ങൾ കൊണ്ട് ഏത് തുമ്മലും അകറ്റാം


സൈനികനും കര്‍ഷകനും രാജ്യത്തിന്റെ കരുത്ത്: കെ. വി തോമസ് എം. പി | NAMMUDE BHOOLOKAM\nHome » Uncategories » സൈനികനും കര്‍ഷകനും രാജ്യത്തിന്റെ കരുത്ത്: കെ. വി തോമസ് എം. പി\nസൈനികനും കര്‍ഷകനും രാജ്യത്തിന്റെ കരുത്ത്: കെ. വി തോമസ് എം. പി\nകാക്കനാട്: അതിര്‍ത്തി കാക്കുന്ന സൈനികനും അന്നമൊരുക്കുന്ന കര്‍ഷകനുമാണ് ഇന്ത്യയുടെ കരുത്തെന്നും അവര് ആദരിക്കപ്പെടേണ്ടത് അത്യാവശ്യമാണെന്നും കെ.വി തോമസ് എം.പി അഭിപ്രായപ്പെട്ടു. സായുധസേനാ പതാക ദിനാചരണം ഉദ്ഘാടനം ചെയ്യുകയായിരുന്നു അദ്ദേഹം. രാജ്യത്തിന് വിശാലമായ അതിര്‍ത്തിയാണുള്ളത്. ദുര്‍ഘടമായ മലമ്പ്രദേശങ്ങളും വിശാലമായ കടല്‍ത്തീരവും കരയുമെല്ലാം സൈനികരുടെ കാവലിലാണുള്ളത്. രാജ്യത്ത് പ്രളയമടക്കമുള്ള വിവിധ പ്രകൃതി ദുരന്തങ്ങളുണ്ടാകുമ്പോള് അവിടെയും കര-നാവിക-വ്യോമ സേനകള് നിസ്തുലസേവനം ഉറപ്പുതരുന്നു. നമ്മുടെ സ്വസ്ഥമായ ജീവിതത്തിന് കാവല് നില്‍ക്കുന്ന സൈനികരോട് ഓരോരുത്തര്‍ക്കും കടപ്പാടുണ്ട്. സ്വാതന്ത്ര്യത്തിനുശേഷം ഇരുപതിനായിരത്തോളം സൈനികരുടെ ജീവന് നാടിന് നഷ്ടമായി. സൈനികരോടും വിമുക്തഭടന്മാരോടും അവരുടെ കുടുംബാംഗങ്ങളോടുള്ള പ്രതിബദ്ധത കാണിക്കാനുള്ള അവസരമാണിതെന്നും അദ്ദേഹം പറഞ്ഞു. പതാകനിധിയുടെ സമാഹരണോദ്ഘാടനവും അദ്ദേഹം നിര്‍വ്വഹിച്ചു.\nകാര് ഫ്‌ലാഗുകളുടെയും ടോക്കണ് ഫ്‌ലാഗുകളുടെയുംവില്‍പനയിലൂടെ സമാഹരിക്കുന്ന തുക വിമുക്തഭടന്മാര്, സൈനികരുടെ വിധവകള്, മക്കള് എന്നിവര്‍ക്ക് സാമ്പത്തികസഹായം നല്‍കാനാണ് വിനിയോഗിക്കുക. പതാകനിധി സമാഹരണത്തില് ജില്ലകള് തമ്മില് ആരോഗ്യകരമായ മത്സരം ഉറപ്പാക്കാന് മുഖ്യമന്ത്രി അധ്യക്ഷനായ പതാകദിന ഫണ്ട് സമിതി റോളിങ് ട്രോഫികള് ഏര്‍പ്പെടുത്തിയിട്ടുണ്ട്. ഏറ്റവും കൂടുതല് തുക സമാഹരിക്കുന്ന ജില്ല, വിദ്യാഭ്യാസ സ്ഥാപനം, എന്.സി.സി ബറ്റാലിയന് എന്നിവയ്ക്ക് റോളിംഗ് ട്രോഫികള് നല്‍കും.\nജില്ലാ കളക്ടര് മുഹമ്മദ് വൈ. സഫീറുള്ള ചടങ്ങില് അധ്യക്ഷത വഹിച്ചു. സിവില് സര്‍വ്വീസ് പഠനകാലത്ത് രജൗറി ജില്ലയില് കരസേനയോടൊപ്പം ഏഴു ദിവസം താമസിച്ച ഓര്‍മ്മ അദ്ദേഹം പങ്കുവെച്ചു. സൈനികര് നേരിടുന്ന ശാരീരികവും വൈകാരികവുമായ വെല്ലുവിളികള് സാധാരണക്കാരുടെ ചിന്തയ്ക്ക് അതീതമാണെന്നും അദ്ദേഹം പറഞ്ഞു. എ.ഡി.എം എം.കെ കബീര്, ജില്ലാ സൈനിക ബോര്‍ഡ് വൈസ് പ്രസിഡണ്ട് കേണല് എം.ഒ ഡാനിയേല്, എന്. ഇ.എക്‌സ്.സി.സി ജില്ലാ പ്രസിഡണ്ട് എം.എന് അപ്പുക്കുട്ടന്, ജില്ലാ സൈനിക ക്ഷേമ ഓഫീസര് ടി.എം സജീവന്, ടി.കെ ഷിബു എന്നിവര് പ്രസംഗിച്ചു. വിമുക്തഭടന്മാര് സൈനികരുടെ കുടുംബാംഗങ്ങള് എന്.സി.സി കേഡറ്റുകള്, സ്‌കൂള് വിദ്യാര്‍ത്ഥികള്, അധ്യാപകര് തുടങ്ങിയവര് പങ്കെടുത്തു. പതാക വിതരണവും പതാകനിധി സമാഹരണവും നടന്നു.\n0 Response to "സൈനികനും കര്‍ഷകനും രാജ്യത്തിന്റെ കരുത്ത്: കെ. വി തോമസ് എം. പി"


ആ നാല് വര്‍ഷം അവള് സിനിമയില് നിന്ന് വിട്ടുനിന്നത് ഞങ്ങളുടെ ജീവിതത്തിന് വേണ്ടിയായിരുന്നു! ലവ് യു നസ്രിയ, ഞാനും എനിക്കുള്ളതെല്ലാം നിന്റേതാണ്; നസ്രിയയുടെ പുതിയ ചിത്രത്തിന് ഫഹദിന്റെ വികാരനിര്‍ഭരമായ ആശംസ - Rashtradeepika : Rashtradeepika\nആ നാല് വര്‍ഷം അവള് സിനിമയില് നിന്ന് വിട്ടുനിന്നത് ഞങ്ങളുടെ ജീവിതത്തിന് വേണ്ടിയായിരുന്നു! ലവ് യു നസ്രിയ, ഞാനും എനിക്കുള്ളതെല്ലാം നിന്റേതാണ്; നസ്രിയയുടെ പുതിയ ചിത്രത്തിന് ഫഹദിന്റെ വികാരനിര്‍ഭരമായ ആശംസ\nഅഞ്ജലി മേനോന് സംവിധാനം ചെയ്യുന്ന, പൃഥ്വിരാജ്, പാര്‍വതി,നസ്രിയ നസീം എന്നിവര് പ്രധാന കഥാപാത്രങ്ങളെ അവതരിപ്പിക്കുന്ന ചിത്രത്തിന് പേരിട്ടു. ‘കൂടെ’ എന്നാണ് ചിത്രത്തിന്റെ പേര്. തന്റെ ഫേസ്ബുക്ക് പേജിലൂടെ അഞ്ജലി മേനോനാണ് ആദ്യം ചിത്രത്തിന്റെ പേര് പുറത്തു വിട്ടത്.\nവിവാഹശേഷം അഭിനയത്തില്‍നിന്ന് മാറി നില്‍ക്കുകയായിരുന്ന നസ്രിയയുടെ മടങ്ങിവരവിന് വേദിയാകുന്ന ചിത്രം കൂടിയാണിത്. പൃഥ്വിരാജിന്റെ സഹോദരിയായിട്ടാണ് നസ്രിയ അഭിനയിക്കുന്നത്. പൃഥ്വിരാജ്, നസ്രിയ, പാര്‍വ്വതി എന്നിവരുടെ കഥാപാത്രങ്ങള് തമ്മിലുള്ള ബന്ധത്തെക്കുറിച്ചാണ് ചിത്രം പറയുന്നതെന്ന് തന്റെ ഫേസ്ബുക്ക് പോസ്റ്റില് അഞ്ജലി പറയുന്നു.\nനസ്രിയയുടെ ഭര്‍ത്താവും നടനുമായ ഫഹദ് ഫാസിലും പോസ്റ്റര് ഷെയര് ചെയ്തിരുന്നു. ഫഹദിന്റെ പോസ്റ്റാണ് കൂടുതല് ശ്രദ്ധയാകര്‍ഷിച്ചത്. ഫഹദിന്റെ വാക്കുകള് ഇങ്ങനെ…’നാല് വര്‍ഷത്തിനു ശേഷം നസ്രിയ സ്‌ക്രീനിലേക്ക് മടങ്ങി വരുന്നു എന്നതാണ് എന്റെ സന്തോഷത്തിന് കാരണം. കാരണം ആ നാല് വര്‍ഷം അവള് സിനിമയില് നിന്ന് വിട്ടുനിന്നത് ഞങ്ങളുടെ നല്ല കുടുംബ ജീവിതത്തിന് വേണ്ടിയായിരുന്നു. ഐ ലവ് യു നസ്രിയ, ഞാനും എനിക്കുള്ളതെല്ലാം നിന്റേതാണ്.’ഫഹദ് പറയുന്നു.\n‘ഇതൊരു മികച്ച സിനിമ മാത്രമല്ല, ഇതിലെ താരങ്ങളും സാങ്കേതികപ്രവര്‍ത്തകരും മികച്ചതാണ്. അഞ്ജലിക്കും രാജുവിനും പാറുവിനും പിന്നെ എന്റെ സ്വന്തം നസ്രിയയ്ക്കും എല്ലാം ആശംസകളും.’ഫഹദ് കുറിച്ചു. ജീവിതത്തിലെ ഏറ്റവും പ്രധാനപ്പെട്ട സിനിമയാണ് കൂടെ എന്ന് നസ്രിയയും പറഞ്ഞു.


കുഞ്ചാക്കോ ബോബന്, അരവിന്ദ് സ്വാമി, ജാക്കി ഷ്‌റോഫ്... ഒറ്റ് പൂര്‍ത്തിയായി\nPosted by RK, 19 Nov, 2021\nകുഞ്ചാക്കോ ബോബന്, അരവിന്ദ് സ്വാമി, ഈഷ റെബ്ബ, ജാക്കി ഷ്‌റോഫ് തുടങ്ങിയ താരങ്ങള് അണിനിരക്കുന്ന റോഡ് ത്രില്ലര് ഒറ്റിന്റെ ചിത്രീകരണം ഗോവയില് പൂര്‍ത്തിയായി.\nകംപ്ലീറ്റ് എന്‍ര്‍ടെയ്‌നറായ ഒറ്റ് മലയാളത്തിലും തമിഴിലുമാണ് ഒരുങ്ങുന്നത്. ഷാജി നടേശനും നടന് ആര്യയും ചേര്‍ന്നാണ് ചിത്രത്തിന്റെ നിര്‍മാണം. തീവണ്ടി എന്ന ചിത്രത്തിലൂടെ ശ്രദ്ധേയനായ ടി പി ഫെല്ലിനിയാണ് ചിത്രം സംവിധാനം ചെയ്യുന്നത്. എസ് സജീവാണ് തിരക്കഥ ഒരുക്കുന്നത്.\nഎ എച്ച് കാശിഫാണ് സംഗീതം ഒരുക്കുന്നത്. വിജയ് ഛായാഗ്രഹണം നിര്‍വഹിക്കുന്നു. അപ്പു ഭട്ടതിരി എഡിറ്റിംഗ്. സ്റ്റെഫി സേവ്യര് വസ്ത്രാലങ്കാരവും റോണക്‌സ് സേവ്യര് മേക്കപ്പും നിര്‍വഹിക്കുന്നു.


പാലക്കാട് ഗവ.മെഡിക്കല് കോളേജില് ആര്.ടി.പി.സി.ആര് പരിശോധന തുടങ്ങി.\nHome/News/പാലക്കാട് ഗവ.മെഡിക്കല് കോളേജില് ആര്.ടി.പി.സി.ആര് പരിശോധന തുടങ്ങി.\nNews DeskJun 25, 2020, 11:51 am IST\nപാലക്കാട് ഗവ. മെഡിക്കല് കോളേജില് കോവിഡ് പരിശോധനയ്ക്കുള്ള ആര്.ടി.പി.സി.ആര് ടെസ്റ്റിന് തുടക്കമായി. കഴിഞ്ഞ ദിവസമാണ് ആര്.ടി.പി.സി.ആര് പരിശോധന സംവിധാനത്തിന് ഐ.സി.എം.ആറില് നിന്നും അംഗീകാരം ലഭിച്ചിരുന്നത്. ആര്.ടി.പി.സി.ആര് സംവിധാനത്തിന്റെ ഉദ്ഘാടനം മന്ത്രി എ.കെ ബാലന് നിര്‍വഹിച്ചു. ഷാഫി പറമ്പില് എം.എല്.എ അധ്യക്ഷനായിരുന്നു.\nനിലവില് ജില്ലയില് ഒരു ദിവസം 500 മുതല് 600 വരെ സാമ്പിളുകള് ആലപ്പുഴ, തൃശൂര് ജില്ലകളിലായാണ് പരിശോധനാ നടത്തിവരുന്നത്. പാലക്കാട് ഗവ. മെഡിക്കല് കോളേജിലെ ആര്.ടി.പി.സി.ആര് ടെസ്റ്റിലൂടെ ഒരു ദിവസം ഏകദേശം 300 സാമ്പിളുകള് പരിശോധിക്കാനാകുമെന്നും മന്ത്രി അറിയിച്ചു. ആദ്യപടിയായി 46 സാമ്പിളുകളുടെ പരിശോധന നടത്തിയിട്ടുണ്ട്. ഏകദേശം 40 ലക്ഷം രൂപ ചിലവഴിച്ചാണ് മെഡിക്കല് കോളേജിൽ ആര്.ടി.പി.സി.ആര് സംവിധാനം സജ്ജമാക്കിയിരിക്കുന്നത്. മലപ്പുറം കഴിഞ്ഞാല് പാലക്കാടാണ് പോസിറ്റീവ് കേസുകള് കൂടുതല്\nഉള്ളതിനാൽ, മുന്‍കരുതലിന്റെ ഭാഗമായാണ് മെഡിക്കല് കോളേജില് ഫസ്റ്റ് ലൈന് ട്രീറ്റ്‌മെന്റെന്ന രീതിയില് ചികിത്സ ആരംഭിക്കുന്നതെന്ന് മന്ത്രി എ.കെ ബാലന് പറഞ്ഞു.\nമാങ്ങോട് കേരള മെഡിക്കല് കോളേജിലും ഇത്തരത്തില് നടപടികള് ആരംഭിച്ചുകഴിഞ്ഞു. ഏതെങ്കിലും സാഹചര്യത്തില് സമൂഹ വ്യാപനത്തിലേക്ക് കടക്കുകയാണെങ്കില് കഞ്ചിക്കോട് കിന്‍ഫ്ര പാര്‍ക്ക് 1000 രോഗികളെ ചികിത്സിക്കുന്നതിനുള്ള ഫസ്റ്റ് ലൈന് ട്രീറ്റ്‌മെന്റ് സെന്ററായി മാറ്റാനും ഉദ്ദേശിക്കുന്നുണ്ട്. ഏത് പ്രതിസന്ധിഘട്ടത്തിലും ജില്ല കോവിഡ് പ്രതിരോധത്തിന് സജ്ജമാണെന്നും മന്ത്രി പറഞ്ഞു. ഇതിന്റെ ഭാഗമായി ഏകദേശം 374 ഓളം ജീവനക്കാര്‍ക്ക് സര്‍ക്കാര് അംഗീകാരം നല്‍കിയിട്ടുണ്ട്. എന് എച്ച് എം വഴിയാണ് നിയമനം നടത്തുന്നത്. ആദ്യഘട്ടത്തില് 295 പേരുടെ നിയമനത്തിനുള്ള ഉത്തരവായി. 25 ഡോക്ടര്‍മാര്, 120 വീതം ജെ.എച്ച്.ഐ, ജെ.പി.എച്ച്.എന്.മാര്, നഴ്‌സുമാര് എന്നിവര് ഇതില് ഉള്‍പ്പെടുന്നുണ്ട്. കൂടാതെ പാലക്കാട് മെഡിക്കല് കോളേജില് 17 ടെക്‌നീഷ്യന്മാരും നാല് ഡാറ്റാ എന്‍ട്രി ഓപ്പറേറ്റര്‍മാരും ഉള്‍പ്പെടെയുള്ള തസ്തികകള് കൂടി സര്‍ക്കാര് അംഗീകരിച്ചിട്ടുണ്ട്. കൂടാതെ 57 അഡീഷണല് സ്റ്റാഫിനും അംഗീകാരം നല്‍കിയിട്ടുണ്ട്. കഞ്ചിക്കോട്ടേക്ക് 174 സ്റ്റാഫിനെയും നിശ്ചയിച്ചിട്ടുണ്ട്. ജീവനക്കാരുടെ വേതനം വര്‍ധിപ്പിക്കുന്നത് സംബന്ധിച്ച് കഴിഞ്ഞ ദിവസം മുഖ്യമന്ത്രിയുമായി സംസാരിച്ചതായും മന്ത്രി എ കെ ബാലന് പറഞ്ഞു. വൈറസ് പരിശോധനാ രംഗത്ത് ആരോഗ്യ വകുപ്പ് സ്വയംപര്യാപ്തത കൈവരിച്ചതായി അധ്യക്ഷന് ഷാഫി പറമ്പില് എം.എല്.എ പറഞ്ഞു. ഉദ്ഘാടനത്തിനോടനുബന്ധിച്ച് ഗവ.മെഡിക്കല് കോളേജിലെ ആര്.ടി.പി.സി.ആര് പരിശോധനാ സംവിധാനങ്ങള് മെഡിക്കല് കോളെജ് അധികൃതര് ദൃശ്യവത്ക്കരിച്ചു.


ന്യൂഡല്‍ഹി : സ്വന്തം മക്കള്‍ക്കായി നിത്യജീവിതത്തിലെ ശാരീരിക ബുദ്ധിമുട്ടുകള് ഏതച്ഛനും സഹിക്കുമെന്ന് മനസിലാക്കി തരുന്നതാണ് ഒരു യുവ ഐഎഎസ് ഉദ്യോഗസ്ഥ പങ്കുവെച്ച വീഡിയോ. ഇതാണ് അച്ഛന് എന്ന തലക്കുറിപ്പോടെയാണ് പ്രേരണാ ദായകമാണെന്ന് കാണിക്കുന്ന സമൂഹമാദ്ധ്യമ വീഡിയോ ഐഎഎസ് ഓഫീസര് സോനാല് ഗോയല് പങ്കുവെച്ചത്. ഒരു വ്യക്തി തന്റെ മക്കളെ മുച്ചക്ര വാഹനത്തില് സ്‌കൂളില് കൊണ്ടുപോകുന്ന ഒരു വീഡിയോ ആണിത്.\nആ പ്രദേശവാസികള്‍ക്ക് എല്ലാ ദിവസത്തേയും പതിവു കാഴ്ചയായിരിക്കാം.ദിവ്യാംഗനായ വ്യക്തിയും താന് ഒരു പിതാവാണെന്ന് ബോദ്ധ്യപ്പെടുത്തുന്ന കാഴ്ചയാണിത്. മക്കളുടെ കാര്യത്തില് എത്ര ഉത്തരവാദിത്വമാണോ അത് തനിക്കും ബാധകമാണെന്നും ആ അച്ഛന് തിരിച്ചറിയുന്നു. ഈ ഒരു കടമയല്ലേ ആ സാധാരണക്കാരന്റെ പരിശ്രമത്തില് നിന്ന് നാം തിരിച്ചറിയേണ്ടതെന്നാണ് സോനാല് ചോദിക്കുന്നത്.\nകൈകള്‍കൊണ്ട് പെഡല് ശക്തിയായി തിരിച്ചാല് മാത്രം ഓടുന്ന മുച്ചക്രവാഹനത്തിലെ യാത്രയാണ് യാദൃശ്ചികമായി സോനാലിന്റെ ശ്രദ്ധയില്‍പെട്ടത്. ദിവ്യാംഗനായ ഒരു വ്യക്തി ശക്തിയായി ഒരു കൈകൊണ്ട് തിരിച്ച് ചലിപ്പിച്ചുകൊണ്ടാണ് ഒരു മുച്ചക്ര സൈക്കിള് ഓടിക്കുന്നത്. മറുകൈകൊണ്ട് ആ സൈക്കിളിന്റെ പിടിയില് പിടിച്ചിരിക്കുന്നു. സൈക്കിളിന്റെ മുന്നില് തന്റെ മടിയില് ഇളയ മകനേയും പിന്നിലെ തട്ടില് മൂത്തമകളേയും സ്‌ക്കൂളിലേക്ക് കൊണ്ടുപോകുന്ന കാഴ്ചയാണ് വീഡിയോ ദൃശ്യം.\nഒരു പിതാവിന്റെ മക്കളോടുള്ള സ്നേഹവും ഉത്തരവാദിത്ത്വവും ഒറ്റ ഈ സംഭവത്തിലൂടെ നാം തിരിച്ചറിയുന്നു. നാം ജീവിതമൂല്യങ്ങളും പഠിക്കുന്നത് സാധാരണക്കാരില് നിന്നാണെന്നും സോനാല് ഗോയല് പറയുന്നു.


ഹനുമാനെ കളിയാക്കി, ട്വിറ്ററില് കെജ്രിവാളിനെതിരെ വന് പ്രതിഷേധം! | Arvind Kejriwal tweets image portraying Lord Hanuman in bad taste - Malayalam Oneindia\n23 min ago സംവിധായകൻ ശ്രീകുമാർ മേനോനെതിരെ ഗുരുതര ആരോപണങ്ങളുമായി മഞ്ജു വാര്യർ; ഡിജിപിക്ക് പരാതി കൈമാറി\n52 min ago വട്ടിയൂർക്കാവിലും അരൂരിലും എൽഡിഎഫ്, മൂന്നിടത്ത് യുഡിഎഫ്, ബിജെപിക്ക് വൻ തിരിച്ചടിയെന്ന് സർവേ\nഹനുമാനെ കളിയാക്കി, ട്വിറ്ററില് കെജ്രിവാളിനെതിരെ വന് പ്രതിഷേധം!\nPublished: February 16 2016, 15:26 [IST]\nദില്ലി: ആം ആദ്മി പാര്‍ട്ടി കണ്‍വീനറും ദില്ലി മുഖ്യമന്ത്രിയുമായ അരവിന്ദ് കെജ്രിവാള് വീണ്ടും വിവാദത്തില്. ഹിന്ദു ദൈവമായ ഹനുമാനെ കളിയാക്കി ട്വിറ്ററില് പോസ്റ്റിട്ടതാണ് കെജ്രിവാളിനെ വീണ്ടും വിവാദ നായകനാക്കിയിരിക്കുന്നത്. മതവികാരം വ്രണപ്പെടുത്തിയ കെജ്രിവാളിനെതിരെ മൈക്രോ ബ്ലോഗിങ് സൈറ്റായ ട്വിറ്ററില് ആളുകള് ഒരേസ്വരത്തില് രംഗത്ത് വന്നിരിക്കുകയാണ്.\nഒരു രാക്ഷസനായിട്ടാണ് കെജ്രിവാള് ഷെയര് ചെയ്ത കാര്‍ട്ടൂണില് ഹനുമാനെ ചിത്രീകരിച്ചിരിക്കുന്നത്. കയ്യില് ഗദയ്ക്ക് പകരം രാക്ഷസ കഥാപാത്രങ്ങളുടെ കയ്യില് കാണുന്ന തരത്തിലുള്ള ആയുധമാണ്. ഒരുപാട് പ്രശ്‌നങ്ങളുടെ നടുവില് നില്‍ക്കുന്ന പ്രധാനമന്ത്രി നരേന്ദ്ര മോദിയുടെ അടുത്തേക്ക് ഹനുമാന് പറന്നുചെല്ലുന്നതാണ് കാര്‍ട്ടൂണില്.. എന്നിട്ട് പറയുന്നതോ..\nഎല്ലാ ശ്രദ്ധയും മാറി...\nഡണ് സര്. എല്ലാ ശ്രദ്ധയും ഇപ്പോള് ജവഹര്‍ലാല് നെഹ്‌റു യൂണിവേഴ്‌സിറ്റിയിലാണ് എന്നാണ് ഹനുമാന് മോദിയോട് പറയുന്നത്. വാലില് തീക്കൊളുത്തിയ നിലയിലാണ് ഹനുമാന്.\nരൂപയുടെ മൂല്യം, രോഹിത് വെമുല, മാര്‍ക്കറ്റിലെ ക്ഷീണം, അസംബ്ലി തിരഞ്ഞെടുപ്പ് എന്നിങ്ങനെ പലവിധ പ്രശ്‌നങ്ങളില് പെട്ടുനില്‍ക്കുകയാണ് മോദി. ഇതില് നിന്നെല്ലാം മോദിയെ രക്ഷപ്പെടുത്താന് വേണ്ടി ഹനുമാന് ജെ എന് യുവില് പ്രശ്‌നമുണ്ടാക്കി എന്നാണ് വ്യംഗ്യം.\nഅരവിന്ദ് കെജ്രിവാള് മതവികാരം വ്രണപ്പെടുത്തി എന്നാരോപിച്ച് ട്വിറ്ററില് ഒരുപാട് പേര് കെജ്രിവാളിനെതിരെ രംഗത്തുവന്നു. കെജ്രിവാളിനെതിരെ കേസെടുക്കണമന്നും ആവശ്യമുയര്‍ന്നിട്ടുണ്ട്.\nമറ്റ് രാജ്യങ്ങളില് പ്രവാചകനെ നിന്ദിച്ചാല് മരണമാണ് ശിക്ഷ. ഇന്ത്യയിലാകട്ടെ ഒരു ഹിന്ദു ദൈവത്തെ അപമാനിച്ചാല് വോട്ട് ബാങ്കാണ് പകരം കിട്ടുക\nതാന് ഒരു മുസ്ലിമാണ്. എന്നാല് കെജ്രിവാളിന്റെ പോസ്റ്റ് കണ്ട് തനിക്ക് പോലും അപമാനിച്ചതായി തോന്നുന്നു - സോയ അന്‍സാരി എന്ന യുവതി ട്വിറ്ററില് എഴുതി.\ndelhi chief minister kejriwal twitter ദില്ലി മുഖ്യമന്ത്രി എഎപി കെജ്രിവാള് ട്വിറ്റര്\nDelhi Chief Minister Arvind Kejriwal on Tuesday stoked controversy after tweetingaposter which has irked many.\nStory first published: Tuesday, February 16, 2016, 15:26 [IST]


കസ്റ്റഡി കൊലപാതകം: ശ്രീജിത്തിന്റെ ബന്ധുക്കളില് നിന്ന് കൈക്കൂലി വാങ്ങിയ പോലീസുകാരന് അറസ്റ്റില് | Daily Indian Herald\nകോട്ടയം: വരാപ്പുഴ കസ്റ്റഡി മരണവുമായി ബന്ധപ്പെട്ട് കൈക്കൂലി കേസില് പൊലീസ് ഡ്രൈവര് അറസ്റ്റില്. പറവൂര് സി ഐ ക്രിസ്പിന് സാമിന്റെ ഡ്രൈവറായിരുന്ന പ്രദീപാണ് അറസ്റ്റിലായത്. പൊലീസ് കസറ്റഡിയില് കൊല്ലപ്പെട്ട ശ്രീജിത്തിന്റെ ബന്ധുക്കളില് നിന്ന് കൈക്കൂലി വാങ്ങിയതിനാണ് അറസ്റ്റ് ചെയ്തത്.\nപൊലീസ് കസ്റ്റഡിയില് മര്‍ദ്ദനമേറ്റ് അവശനായ ശ്രീജിത്തിനെ ആശുപത്രിയിലെത്തിക്കാനാണ് 25000 രൂപ ആവശ്യപ്പെട്ടത്. പ്രദീപ് വഴി 15000രൂപ പൊലീസിന് നല്‍കി. എന്നാല് ശ്രീജിത്ത് മരിച്ചതോടെ ഈ തുക പൊലീസ് തിരികെ നല്‍കുകയായിരുന്നു. ഈ പ്രശ്‌നം കുടുംബം ഉയര്‍ത്തിക്കാട്ടിയ ഉടന് തന്നെ പ്രദീപിനെ സര്‍വ്വീസില് നിന്ന് സസ്‌പെന്റ് ചെയ്തിരുന്നു.\nഇക്കഴിഞ്ഞ ഏപ്രില് ആറിനാണ് ശ്രീജിത്തിനെ വരാപ്പുഴയിലെ വീട്ടില് നിന്ന് മൂന്ന് റൂറല് ടാസ്‌ക് ഫോഴ്സ് ഉദ്യോഗസ്ഥര് ചേര്‍ന്ന് അറസ്റ്റ് ചെയ്തത്. അടുത്ത ദിവസം പൊലീസ് സ്റ്റേഷനിലെത്തിയ കുടുംബാംഗങ്ങള് ശ്രീജിത്ത് വേദന കൊണ്ട് പുളയുന്നതാണ് കണ്ടത്. വെളളം ചോദിച്ച ശ്രീജിത്തിനെ അത് നല്‍കാന് പോലും എസ്‌ഐ അനുവദിച്ചിരുന്നില്ല.\nശ്രീജിത്തിനെ ആശുപത്രിയിലെത്തിക്കാന് എന്തെങ്കിലും ചെയ്യണമെന്നായിരുന്നു കുടുംബം ആവശ്യപ്പെട്ടത്. ഈ ഘട്ടത്തിലാണ് 25000 രൂപ കൈക്കൂലി ആവശ്യപ്പെട്ടത്.\nചങ്ങനാശ്ശേരി പോലീസ് ചോദ്യം ചെയ്ത് വിട്ടയച്ച ദമ്പതികള് തൂങ്ങിമരിച്ചു: ഇടികൊണ്ട് മരിക്കാറായെന്ന് ബന്ധുവിനെ അറിയിച്ചിരുന്നു


ഡിവൈഎഫ്‌ഐ കൂടുതല് ചെറുപ്പമാകുന്നു; ഭാരവാഹികളുടെ പരമാവധി പ്രായം 37 ആക്കാന് തീരുമാനം - BIGNEWSLIVE | Latest Malayalam News\nഡിവൈഎഫ്‌ഐ കൂടുതല് ചെറുപ്പമാകുന്നു; ഭാരവാഹികളുടെ പരമാവധി പ്രായം 37 ആക്കാന് തീരുമാനം\nതിരുവനന്തപുരം: ഡിവൈഎഫ്ഐ ഭാരവാഹികളുടെ പരമാവധി പ്രായം 37 ആക്കാന് തീരുമാനം. ഇതോടെ നിലവിലെ സംസ്ഥാന സമിതിയില് കൊഴിഞ്ഞുപോക്കിന് സാധ്യത. സംസ്ഥാന സമ്മേളനത്തില് പുതിയ തീരുമാനം നടപ്പാക്കുമെന്നാണ് റിപ്പോര്‍ട്ട്. കോഴിക്കോട് ഞായറാഴ്ച ആരംഭിക്കുന്ന സംസ്ഥാന സമ്മേളനത്തില് എം സ്വരാജും എഎന് ഷംസീറും സ്ഥാനമൊഴിയുമ്പോള് പകരമെത്തുക ചെറുപ്പക്കാരായിരിക്കും.\nസിപിഎം കേന്ദ്രകമ്മിറ്റിയംഗം എംവി ഗോവിന്ദന്റെ സാന്നിധ്യത്തില് ചേര്‍ന്ന ഡിവൈഎഫ്ഐ സംസ്ഥാന സമിതിയുടെ ഫ്രാക്ഷനിലാണ് പ്രായപരിധി കര്‍ശനമാക്കാനുള്ള തീരുമാനമെടുത്തത്. 37 വയസുപിന്നിട്ട ജില്ലാഭാരവാഹികളേയും മാറ്റണമെന്നും ഫ്രാക്ഷന് നിര്‍ദേശമുണ്ട്.\nഫ്രാക്ഷന്റെ നിര്‍ദേശത്തില് നാളെ തിരുവനന്തപുരത്തു ചേരുന്ന സിപിഎം സംസ്ഥാന സെക്രട്ടേറിയറ്റിലായിരിക്കും അന്തിമതീരുമാനം. ബുധനാഴ്ചയാണ് കോഴിക്കോട് നടക്കുന്ന ഡിവൈഎഫ്‌ഐ സംസ്ഥാന സമ്മേളനം പുതിയ ഭാരവാഹികളെ തിരഞ്ഞെടുക്കുക. കണ്ണൂര് ജില്ലാസെക്രട്ടറി വികെ സനോജ്, എം വിജിന് തുടങ്ങിയവരെയാണ് നേതൃത്വത്തിലേക്ക് പരിഗണിക്കുന്നതെന്നാണ് സൂചന.\nസംസ്ഥാനത്ത് ഹൈഡ്രോക്‌സി ക്ലോറോക്വിന് നല്‍കിയ കൊവിഡ് രോഗികള് മറ്റു രോഗികളേക്കാള് വേഗത്തില് രോഗമുക്തരായി, റിപ്പോര്‍ട്ട്\nപനീര്‍കൊണ്ടൊരു മധുരപലഹാരം തയ്യാറാക്കിയാലോ..! പനീര് കലാകണ്ഠ്, പേര് കേട്ട് ഞെട്ടണ്ട സംഗതി സിംപിള് ആണ്\nമിറ പങ്കുവെച്ച ഷാഹിദിനെ ചുംബിക്കുന്ന ചിത്രത്തിന് അസഭ്യവര്‍ഷം\nഓഖി ചുഴലിക്കാറ്റ്, വാക്ക് പാലിച്ച് പിണറായി സര്‍ക്കാര് ! മത്സ്യത്തൊഴിലാളികളുടെ മക്കളുടെ വിദ്യാഭ്യാസം ഏറ്റെടുത്തു


p k shyamala resigned | പാർട്ടി അണികളുടെ രോഷം ശമിപ്പിക്കാൻ പി കെ ശ്യാമളയുടെ രാജി ചോദിച്ചു വാങ്ങാൻ സിപിഎം; ആന്തൂർ നഗരസഭാ അധ്യക്ഷക്കെതിരെ നടപടി കൈക്കൊള്ളാൻ ഒരുങ്ങി കണ്ണൂർ ജില്ലാ സെക്രട്ടറിയറ്റ്; പകരം അധ്യക്ഷയെ കണ്ടെത്താൻ ചർച്ചകൾ നടക്കുന്നു; പുതിയ നഗരസഭാ സെക്രട്ടറി എത്തിയ ശേഷം തിങ്കളാഴ്‌ച്ചയോടെ ഔദ്യോഗിക രാജിതീരുമാനമെന്ന് സൂചന; സാജൻ പാറയിലിന്റെ ആത്മഹത്യാ കണ്ണൂർ സിപിഎമ്മിനെ കുരുക്കിലാക്കുന്നു; ശ്യാമളക്കെതിരെ ആത്മഹത്യാ പ്രേരണ കുറ്റത്തിന് കേസെടുക്കാനും സാധ്യത - MarunadanMalayalee.com\nJune 22, 2019 | 01:22 PM IST | Permalink\nകണ്ണൂർ: പ്രവാസി വ്യവസായി സാജൻ പാറയിലിന്റെ ആത്മഹത്യാ വിവാദത്തിൽ വില്ലൻ സ്ഥാനത്തായ ആന്തൂർ മുനിസിപ്പാലിറ്റി ചെയർപേഴ്സൺ പി കെ ശ്യാമളയെ മാറ്റൻ സിപിഎം തീരുമാനം. കണ്ണൂരിൽ ഇന്ന് ചേർന്ന സിപിഎം ജില്ലാ സെക്രട്ടറിയേറ്റ് യോഗമാണ് ശ്യാമളയുടെ രാജി ആവശ്യപ്പെടാൻ ഒരുങ്ങിയത്. പുതിയ നഗരസഭ അധ്യക്ഷയ്ക്കായി ചർച്ചകൾ ആരംഭിച്ചെന്നാണ് പുറത്തുവരുന്ന വിവരങ്ങൾ. അതേസമയം തന്നോട് പാർട്ടി രാജി ആവശ്യപ്പെട്ടിട്ടില്ലെന്നാണ് ശ്യാമള മധ്യമങ്ങളോട് പറഞ്ഞത്. നിലവിൽ ആന്തൂർ നഗരസഭയിൽ സെക്രട്ടറി സ്ഥാനം ഒഴിഞ്ഞു കിടക്കുകയാണ്. പുതിയ സെക്രട്ടറി എത്തിയാൽ തിങ്കളാഴ്‌ച്ചയോടെ ഓദ്യോഗികമായി രാജിവെക്കുമെന്ന വിവരമാണ് പുറത്തുവരുന്നത്.\nആന്തൂർ വിഷയം ചർച്ച ചെയ്യാൻ കണ്ണൂരിൽ സിപിഎം അടിയന്തര ജില്ലാ സെക്രട്ടറിയറ്റ് ചേർന്നിരുന്നു. ആന്തൂർ നഗരസഭ അധ്യക്ഷ പി കെ ശ്യാമളയെ ജില്ലാ സെക്രട്ടറിയേറ്റിലേക്ക് വിളിച്ചുവരുത്തിയിരുന്നു. ജില്ലാ സെക്രട്ടറിയറ്റിൽ ശ്യാമള രാജി സന്നദ്ധത അറിയിച്ചെന്നാണ് പുറത്തുവരുന്ന വിവരങ്ങൾ ആന്തൂർ നഗരസഭ ഭരണസമിതിയുടെ നടപടികളിൽ മനംനൊന്ത് പ്രവാസി വ്യവസായി സാജൻ പാറയിൽ ആത്മഹത്യ ചെയ്ത സംഭവം സിപിഎമ്മിനെ സമ്മർദത്തിലാക്കിയിരുന്നു. നഗരസഭ ചെയർപേഴ്സൻ പി കെ ശ്യാമളയുടെ നടപടികളാണ് സാജന്റെ ആത്മഹത്യയ്ക്ക് കാരണമെന്നാണ് ആരോപണം. ശ്യാമളയ്ക്കെതിരെ കൂടുതൽ പേർ ആരോപണവുമായി രംഗത്തെത്തിയിരുന്നു.\nസിപിഎം കേന്ദ്രകമ്മിറ്റി അംഗം കൂടിയായ എ.വി ഗോവിന്ദന്റെ ഭാര്യയാണ് പി.കെ ശ്യാമള. ഇവരുടെ പിൻഗാമിയായി മറ്റൊരു കൗൺസിലർ ശ്യാമളയുടെ പേരാണ് ചെയർപേഴ്‌സൺ സ്ഥാനത്തേക്ക് പാർട്ടി പരിഗണിക്കുന്നത്. തദ്ദേശസ്വയം ഭരണമന്ത്രി എ.സി മൊയ്തീൻ കൺവെൻഷൻ സെന്ററുമായി ബന്ധപ്പെട്ട ഫയൽ പരിശോധിക്കുകയും നഗരസഭാ സെക്രട്ടറിയോട് അടക്കം രൂക്ഷമായ പ്രതികരിക്കുകയും ചെയ്തിരുന്നു.\nഅതേസമയം, ആത്മഹത്യ ചെയ്ത സംഭവത്തിൽ നഗരകാര്യ വകുപ്പ് വിജിലൻസ് വിഭാഗത്തിന്റെ റിപ്പോർട്ട് ഇന്ന് കൈമാറും. മുഖ്യ ടൗൺ പ്ലാനറുടെ നേതൃത്വത്തിലുള്ള അഞ്ചംഗ സംഘം ഇന്നലെ ബക്കളത്തെ പാർത്ഥ കൺവെൻഷൻ സെന്ററിൽ പരിശോധന നടത്തിയിരുന്നു. ഇതിന്റെ റിപ്പോർട്ടാണ് തദ്ദേശ വകുപ്പ് സെക്രട്ടറിക്ക് കൈമാറുക. സാജന്റെ മരണ ശേഷം ഫയലുകളിൽ നടത്തിയ കൃത്രിമം അടക്കം റിപ്പോർട്ടിൽ ഉൾപ്പെടുത്തിയിട്ടുണ്ടെന്നാണ് വിവരം.അതേസമയം നഗരസഭ അദ്ധ്യക്ഷ സിപിഎം നേതാവ് എം.വി ഗോവിന്ദന്റെ ഭാര്യ പി.കെ ശ്യാമളയുടെ പീഡനത്തെ കുറിച്ച് സാജന്റെ കുടുംബം പരാതിപ്പെട്ട സാഹചര്യത്തിൽ ഇവർക്കെതിരെ ആത്മഹത്യാ പ്രേരണ കുറ്റത്തിന് കേസെടുക്കുമോയെന്ന ചോദ്യമാണ് ഉയരുന്നത്.\nഇന്നലെ പി.കെ ശ്യാമള, നഗരസഭ സെക്രട്ടറി ഗിരീഷ്, എൻജിനിയർ കലേഷ് എന്നിവരുടെ മാനസിക പീഡനമാണ് ആത്മഹത്യക്ക് കാരണമെന്ന് കുടുംബം പൊലീസിന് മൊഴി നല്കിയിരുന്നു. സാജന്റെ ഭാര്യ ബീന, പാർത്ഥ ഗ്രൂപ്പിലെ നാല് ജീവനക്കാർ എന്നിവരുടെ മൊഴിയാണ് വളപട്ടണം പൊലീസ് രേഖപ്പെടുത്തിയത്. ആന്തൂർ നഗരസഭാ ചെയർപേഴ്സൺ പി.കെ. ശ്യാമളയ്ക്കെതിരെ പരസ്യമായ അച്ചടക്ക നടപടി വേണമെന്ന് സിപിഎം തളിപ്പറമ്പ് ഏരിയാ കമ്മിറ്റി യോഗത്തിൽ ആവശ്യമുയർന്നിരുന്നു. കുറ്റം ഉദ്യോഗസ്ഥരുടെ തലയിൽ കെട്ടിവച്ച് രക്ഷപ്പെടാനുള്ള തന്ത്രം വിലപ്പോകില്ലെന്നും ഉത്തരവാദിത്വത്തിൽ നിന്ന് ശ്യാമളയ്ക്ക് ഒഴിഞ്ഞുമാറാനാകില്ലെന്നും അംഗങ്ങൾ പറഞ്ഞു.\nസിപിഎം കേന്ദ്ര കമ്മിറ്റി അംഗവും ശ്യാമളയുടെ ഭർത്താവുമായ എം വി ഗോവിന്ദൻ കൂടി പങ്കെടുത്ത യോഗത്തിലാണ് അംഗങ്ങൾ പൊട്ടിത്തെറിച്ചത്. വ്യാഴാഴ്ച വൈകിട്ട് നടന്ന ഏരിയാ കമ്മിറ്റിയിൽ ശ്യാമള കുറ്റം ഏറ്റുപറഞ്ഞ് പൊട്ടിക്കരഞ്ഞെങ്കിലും പരസ്യ നടപടി വേണമെന്ന ആവശ്യത്തിൽ അംഗങ്ങൾ ഉറച്ചു നിൽക്കുകയായിരുന്നു.ഇവരുടെ പല തീരുമാനങ്ങളും ആന്തൂർ പോലുള്ള പാർട്ടി ശക്തികേന്ദ്രങ്ങളിൽ സംഘടനയുടെ അടിത്തറ ഇളക്കുമെന്നും ഒരു നിമിഷം പോലും ചെയർപേഴ്സൺ സ്ഥാനത്ത് തുടരരുതെന്നും അംഗങ്ങൾ ആവശ്യപ്പെട്ടെന്നാണ് സൂചന.\nഭാര്യയ്‌ക്കെതിരെ വിമർശനം ശക്തമായപ്പോഴും ഗോവിന്ദൻ മൗനം പാലിച്ചതേയുള്ളൂ.സിപിഎം ജില്ലാ സെക്രട്ടറി എം വി ജയരാജൻ, സംസ്ഥാന കമ്മിറ്റി അംഗം പി. ജയരാജൻ എന്നിവരും ശ്യാമളയുടെ നിരുത്തരവാദ സമീപനങ്ങൾ എണ്ണിയെണ്ണി പറഞ്ഞു. ഏരിയാ കമ്മിറ്റി തീരുമാനപ്രകാരം കോടല്ലൂർ, ആന്തൂർ, ബക്കളം ലോക്കൽ കമ്മിറ്റികളും പ്രശ്നം ചർച്ച ചെയ്തു. ലോക്കൽ കമ്മിറ്റികളും ഏരിയാ കമ്മിറ്റിയുടെ നിലപാടിനെ പിന്തുണച്ചു. ഇന്ന് വൈകിട്ട് ധർമ്മശാലയിൽ വിശദീകരണ യോഗവും വിളിച്ചിട്ടുണ്ട്. ഇന്ന് സംസ്ഥാന സെക്രട്ടേറിയറ്റ് യോഗം ആന്തൂർ വിഷയം ചർച്ച ചെയ്ത് നടപടിയെടുക്കുമെന്നാണ് പാർട്ടി കേന്ദ്രങ്ങൾ നൽകുന്ന സൂചന.\nഅതേസമയം തദ്ദേശ സ്വയംഭരണ വകുപ്പിന്റെ വിജിലൻസ് സംഘം ഇന്നലെ ആന്തൂർ നഗരസഭാ ഓഫീസ്, പാർത്ഥാ കൺവെൻഷൻ സെന്റർ എന്നിവിടങ്ങളിൽ പരിശോധന നടത്തി. അടുത്ത ദിവസം തന്നെ അന്വേഷണ റിപ്പോർട്ട് സർക്കാരിന് നൽകുമെന്ന് ഉദ്യോഗസ്ഥർ പറഞ്ഞു.ഇതിനിടെ സാജന്റെ കൺവെൻഷൻ സെന്ററിനു സമീപം തന്നെയുള്ള സിപിഎം ബക്കളം ബ്രാഞ്ച് ഓഫീസ് പുറമ്പോക്ക് ഭൂമി കൈയേറിയുള്ളതാണെന്ന ആരോപണവും ശക്തമാവുകയാണ്. പാർട്ടി കെട്ടിടത്തിന് മേൽക്കൂര നിർമ്മിക്കാൻ പണം നൽകിയതാവട്ടെ സാജനും. ആന്തൂർ നഗരസഭ യാതൊരു മാനദണ്ഡവും പാലിക്കാതെ പെർമിറ്റും ലൈസൻസും നൽകിയെന്നാണ് ആരോപണം.


Monday 27 August 2018 1:11 am IST\n2000 പാറമടകള്‍ക്കു മാത്രം അനുമതിയുള്ള കേരളത്തില് 6000 പാറമടകളാണ് പ്രവര്‍ത്തിക്കുന്നത്. ഓരോ ഖനനവും പശ്ചിമഘട്ട മലനിരകളെ അസ്ഥിരപ്പെടുത്തുകയാണ്. ഇതിന്റെ ആഘാതത്തെക്കുറിച്ച് ശാസ്ത്രീയപഠനം സര്‍ക്കാര് നടത്തിയിട്ടുണ്ടെങ്കില് റിപ്പോര്‍ട്ട് പുറത്തുവിടണം. ഇല്ലെങ്കില് പഠനത്തിന് സംവിധാനമുണ്ടാക്കണം.\nകേരളത്തിന്റെ പരിസ്ഥിതിയും ആവാസ വ്യവസ്ഥയും സംരക്ഷിക്കാന് ഗാഡ്ഗില് കമ്മിറ്റി റിപ്പോര്‍ട്ടിലെ നിര്‍ദേശങ്ങള് അതേപടി നടപ്പാക്കുകയാണ് വേണ്ടതെന്നു കമ്മിറ്റിയംഗവും ജൈവ വൈവിധ്യ ബോര്‍ഡ് മുന് ചെയര്‍മാനുമായ ഡോ. വി.എസ് വിജയന് പറയുന്നു.\nകാലാവസ്ഥാ വ്യതിയാനം മൂലം ഉണ്ടാകുന്ന പേമാരിയേയും കൊടുംവര്‍ളച്ചയേയും നമുക്ക് മാത്രമായി നിയന്ത്രിക്കാന് കഴിയില്ല. അതിന് വികസിത രാജ്യങ്ങള്‍ക്കുമേല് സമ്മര്‍ദ്ദം വേണം. എന്നാല് പശ്ചിമഘട്ടത്തെ സംരക്ഷിക്കാന് നമുക്കാവും. അതിന് ഗാഡ്ഗില് കമ്മിറ്റി റിപ്പോര്‍ട്ട് നടപ്പാക്കുകയാണ് പോംവഴി.\nഗാഡ്ഗില് റിപ്പോര്‍ട്ട് കുടിയേറ്റ കര്‍ഷകര്‍ക്ക് എതിരാണെന്ന പ്രചരണമാണ് കേരളത്തിലാകെ ഉണ്ടായത്. വാസ്തവത്തില് കുടിയേറ്റ കര്‍ഷകര്‍ക്കും വനവാസികള്‍ക്കും വരുമാനം ഉറപ്പാക്കാനും മാഫിയകളുടെ പ്രവര്‍ത്തനം നിയന്ത്രിക്കാനുമുള്ള നിര്‍ദേശങ്ങളാണ് ഞങ്ങള് മുന്നോട്ടുവച്ചത്. സോണ് ഒന്നില് അഞ്ചുവര്‍ഷത്തിനകം ഘട്ടംഘട്ടമായി ഖനനം ഒഴിവാക്കാനായിരുന്നു നിര്‍ദേശം. സോണ് രണ്ടില് ഖനന-നിര്‍മാണ പ്രവര്‍ത്തനങ്ങള്‍ക്ക് അനുമതി നല്‍കുംമുമ്പ് പാരിസ്ഥിതിക-മാനുഷിക ആഘാതപഠനം നടത്തണമെന്നും നിര്‍ദേശിച്ചു.\nസോണ് മൂന്നില് നിലവിലുള്ള നിയമങ്ങള് തുടരാമെന്ന ഉദാരമായ സമീപനമാണ് ഗാഡ്ഗില് കമ്മിറ്റി സ്വീകരിച്ചത്. ചുരുക്കത്തില് പ്രകൃതി വിഭവങ്ങള് സംരക്ഷിക്കാന് ജനങ്ങളുടെ പങ്കാളിത്തത്തോടെ ദീര്‍ഘകാല അടിസ്ഥാനത്തില് നടത്തേണ്ട പ്രായോഗിക പദ്ധതികളെക്കുറിച്ചാണ് ഗാഡ്ഗില് കമ്മിറ്റി റിപ്പോര്‍ട്ട് ഊന്നിപ്പറഞ്ഞത്. റിപ്പോര്‍ട്ട് കടലിലെറിയുകയും കത്തിക്കുകയും ചെയ്യുംമുമ്പ് ജനങ്ങള്‍ക്കിടയില് ചര്‍ച്ചചെയ്യാനുള്ള സഹിഷ്ണുത സര്‍ക്കാര് കാണിച്ചില്ല.\n1. പരിസ്ഥിതിയുമായി ബന്ധപ്പെട്ട വികസന വിഷയങ്ങളില് പ്രദേശിക ഭരണകൂടങ്ങള്‍ക്ക് പ്രത്യേക അധികാരവും നിയന്ത്രണവും വേണം.\n2. പുതിയ ക്വാറികള് അനുവദിക്കുന്നതിലും നിലവിലുള്ളവ ഉപയോഗിക്കുന്നതിലും നിയന്ത്രണം വേണം.\n3. പുതിയ നിര്‍മിതികള്‍ക്ക് പരിസ്ഥിതി സൗഹൃദ സാങ്കേതികവിദ്യ അവംലംബിക്കണം.\n4. വെള്ളമൊഴുകുന്ന വഴികളില് നിര്‍മാണ പ്രവര്‍ത്തനങ്ങള് അരുത്.\n5. എല്ലാ വീടുകളിലും വ്യാപാര സ്ഥാപനങ്ങളിലും മഴവെള്ള സംഭരണവും, മാലിന്യ സംസ്‌ക്കരണ സംവിധാനങ്ങളും നിര്‍ബന്ധമാക്കണം.\n6. കേരളത്തില് ഇനി ഒരിഞ്ച് വയലുപോലും പരിവര്‍ത്തനപ്പെടുത്തരുത്.\n7. കണ്ടല്‍ക്കാടുകളും, കോള്‍പ്പാടങ്ങളും കായലും കടലുമെല്ലാം നികത്തുന്നത് തടയണം.\n8. പുനര്‍നിര്‍മാണ പ്രക്രിയ പാരിസ്ഥിതിക സാമൂഹ്യ ആസ്തികള് പുനര്‍സൃഷ്ടിക്കുന്ന രീതിയിലാവണം.\nഗാഡ്ഗില് റിപ്പോര്‍ട്ടിനെതിരെ നുണപ്രചാരണം: ഡോ. വിജയന്


പ്രേക്ഷകരാണ് സിനിമയുടെ എല്ലാം _ ടോമിച്ചൻ മുളകുപാടം . - Cinema Prekshaka Koottayma\nപ്രേക്ഷകരാണ് സിനിമയുടെ എല്ലാം _ ടോമിച്ചൻ മുളകുപാടം .\nടോമിച്ചൻ മുളകുപാടം - സൂപ്പർ നിർമ്മാതാവ് . മലയാള സിനിമയിലെ 152 കോടി ചിത്രം പുലിമുരുകനും 65 കോടിയിലേക്ക് നിങ്ങുന്ന രാമലീലയും മലയാളികൾക്ക് നൽകിയ സൂപ്പർ നിർമ്മാതാവാണ് ടോമിച്ചൻ മുളകുപാടം.\nഎല്ലാം പ്രേക്ഷകരാണ് തീരുമാനിക്കുന്നതെന്ന് ഉറച്ച് വിശ്വസിക്കുന്ന നിർമ്മാതാവ്. ആരൊക്കെ എതിർത്താലും നല്ല സിനിമയാണെങ്കിൽ പ്രേക്ഷകർ അത് രണ്ട് കയ്യും നീട്ടി സ്വീകരിക്കുമെന്നാണ് അദ്ദേഹം പറയുന്നത്. കഥയിലുള്ള വിശ്വാസം മൂലം രാമലീല വിജയിക്കുന്നുമെന്ന് അറിയാമായിരുന്നു.\nരാമലീലയുടെ മാർക്കറ്റിംഗ് വിജയകാരണങ്ങിൽ ഒന്നാണ്. കോടികൾ മുടക്കി എടുക്കുന്ന സിനിമ ജനങ്ങളെ കാണിക്കാനും ,അവരെ തീയേറ്ററുകളിലേക്ക് ആകർഷിക്കാനും കഴിയണമെങ്കിൽ നല്ല പബ്ളിസിറ്റി അനിവാര്യമാണ്. മുളകുപാടം ഫിലിംസിൽ നിന്നും നല്ല സിനിമകളാണ് പ്രേക്ഷകർ പ്രതിക്ഷിക്കുന്നത്. അതു കൊണ്ട് നല്ല സിനിമ നിർമ്മിക്കുന്ന കമ്പനി എന്ന പേര് നിലനിർത്താൻ പൂർണമായി ശ്രദ്ധിക്കുമെന്നും അദ്ദേഹം പറഞ്ഞു.\nകഥയുടെ രിതി അവശ്യപ്പെടുന്ന ബഡ്ജറ്റ് മുടക്കിയാൽ മാത്രമെ മികച്ച രീതിയിൽ സിനിമയെടുക്കാൻ കഴിയുകയുള്ളു. അവിടെ ബഡ്ജറ്റ് കുടുതൽ എന്ന് പറഞ്ഞ് മാറിയിട്ട് കാര്യമില്ല. മലയാള സിനിമ നേട്ടങ്ങളുടെ പാതയിലാണ്.\nകഴിവുള്ള നടൻമാരും ടെക്നിഷ്യൻസും നല്ലതുപോലെ മലയാള സിനിമയിലേക്ക് കടന്നു വരുന്നുണ്ട്. വൈവിധ്യമുള്ള സിനിമകൾ പ്രേക്ഷകർ സ്വീകരിക്കുന്ന ഈ വേളയിൽ ശ്രദ്ധയോടെ വേണം സിനിമകൾ, നിർമ്മിക്കാൻ എന്ന വിലയിരുത്തലാണ് അദ്ദേഹത്തിനുള്ളത്. പ്രേക്ഷകരാണ് സിനിമയുടെ എല്ലാമെന്നാണ് എന്റെ വിശ്വാസമെന്ന് അദ്ദേഹം , സിനിമ പ്രേക്ഷക കൂട്ടായ്മ ഓൺലൈൻ ന്യൂസിനോട് പറഞ്ഞു.\nപ്രേക്ഷകരാണ് സിനിമയുടെ എല്ലാം _ ടോമിച്ചൻ മുളകുപാടം . Reviewed by CPK on November 13, 2017 Rating: 5


ആര്‍എസ്എസ് പരിശീലനം കാഴ്ചപ്പാട് വിശാലമാക്കും: സര് കാര്യവാഹ് :: Janmabhumi Daily\nThursday 23 May 2019 10:29 pm IST\nനാഗ്പുര്: രാജ്യപുരോഗതിക്ക് വിശാല കാഴ്പ്പാട് ആവശ്യമാണെന്ന് ആര്‍എസ്എസ് സര് കാര്യവാഹ് സുരേഷ് ഭയ്യാജി ജോഷി. ആര്‍എസ്എസ് തൃതീയ സംഘശിക്ഷാ വര്‍ഗിന് നാഗ്പുരിലെ ആര്‍എസ്എസ് ആസ്ഥാനത്ത് തുടക്കം കുറിക്കുകയായിരുന്നു.\nഭാരതീയ കാഴ്ചപ്പാടും ഭാരതീയതയും രണ്ടാണ്. സ്വയംസേവകന് എന്ന നിലയില് നിങ്ങള്‍ക്ക് ഭാരതീയ കാഴ്ചപ്പാടുണ്ടാകാം, എന്നാല് ഈ പരിശീലനം കൊണ്ട് ഭാരതീയത അനുഭവിക്കാന് കഴിയും. അത് നിങ്ങളുടെ ഭാരതീ കാഴ്ചപ്പാട് വിശാലമാക്കും, അദ്ദേഹം വിശദീകരിച്ചു.\nനാഗ്പുരിലെ രേഷം ഭാഗില് ഡോ. ഹെഡ്ഗേവാര് സ്മൃതിഭവന് പരിസരത്ത് ഇന്നലെ തുടങ്ങിയ വര്‍ഗില് 828 പേരാണുള്ളത്.\nസ്വയംസേവകര് ശരിയായ മൂല്യങ്ങളും അനുഷ്ഠാനങ്ങളും ദൈനംദിന സ്വഭാവമാക്കണം. അത് അവശ്യമാണ്, പക്ഷേ, എളുപ്പമല്ലാതാനും. നിത്യജീവിതത്തിന്റെ ഭാഗമാക്കി ജീവിതകാലം മുഴുവന് അതനുഷ്ഠിക്കാന് പ്രാപ്തമാക്കുകയാണ് സംഘ ശിക്ഷാ വര്‍ഗുകളുടെ ലക്ഷ്യമെന്ന് സര് കാര്യവാഹ് പറഞ്ഞു. ഇതില് വിതയ്ക്കുന്ന വിത്ത് കാലക്രമത്തില് വളര്‍ന്ന് വലിയ മരമാകും, അദ്ദേഹം പറഞ്ഞു.\nവര്‍ഗില്, വ്യക്തികളുടെ വിശേഷമികവുകള് ഒന്നുചേര്‍ന്ന് വളര്‍ന്ന് അത് നമ്മുടെ മാതൃഭൂമിയുടെ വികാരമായി മാറും. ഈ ദേശീയ കാഴ്ചപ്പാടും ദര്‍ശനവും വര്‍ഗ് കഴിഞ്ഞാലും അവരില് ശേഷിക്കും. വര്‍ഗുകള് ആത്മപരിശോധനയ്ക്കും സ്വയം വളര്‍ച്ചയ്ക്കും സഹായകമാകും, അദ്ദേഹം പറഞ്ഞു.\nആര്‍എസ്എസ് സര് സംഘചാലകിന്റെ യാത്രയില് സുരക്ഷ വീഴ്ച\nക്ഷേത്രങ്ങളില് ആര്‍എസ്എസ് ആയുധ പരിശീലനം നടത്തുന്നില്ല: പ്രയാര്\nഇസ്ലാമിക ഭീകരസംഘടനകള് സിപിഎമ്മിന് പരിശീലനം നല്‍കുന്നു: ആര്‍എസ്എസ്


സ്ത്രീകള്‍ക്ക് ചെറുപ്പത്തില്‍തന്നെ വരാന് സാധ്യതയുള്ള മൂന്ന് അര്‍ബുദങ്ങള്; ശ്രദ്ധിക്കാം ലക്ഷണങ്ങൾ | Cancers in women\nമനോരമ ലേഖകൻ March 13, 2022 05:56 PM IST\nപല പ്രായവിഭാഗത്തില്‍പ്പെടുന്നവരെ ബാധിക്കാവുന്ന മാരകമായ രോഗമാണ് അര്‍ബുദം. ഹൃദ്രോഗം കഴിഞ്ഞാല് ഇന്ന് ലോകത്തില് ഏറ്റവുമധികം പേര് മരിക്കുന്നത് അര്‍ബുദ ബാധയാലാണ്. അത് ബാധിക്കുന്ന അവയവത്തെ മാത്രമല്ല മറ്റ് ശരീരഭാഗങ്ങള്‍ക്കും അര്‍ബുദം ജീവിതകാലം മുഴുവന് നീളുന്ന ക്ഷതമുണ്ടാക്കും. ആഗോളതലത്തിലെ അര്‍ബുദരോഗ കേസുകളില് മൂന്നാം സ്ഥാനത്താണ് ഇന്ത്യ. നാഷണല് കാന്‍സര് റജിസ്ട്രി പ്രോഗ്രാമിന്‍റെ കണക്ക് പ്രകാരം ഒന്‍പത് പേരില് ഒരാള്‍ക്ക് എന്ന തോതില് ഇന്ത്യയില് അര്‍ബുദം പിടിപെടുന്നുണ്ട്.\nസ്ത്രീകളെ സംബന്ധിച്ചാണെങ്കില് കണക്കുകള് കൂടുതല് ഞെട്ടിക്കുന്നതാണ്. സ്ത്രീകളിലെ സര്‍വസാധാരണമായ രോഗമായി അര്‍ബുദം പതിയെ മാറുന്നതായാണ് റിപ്പോര്‍ട്ടുകള്. സ്തനാര്‍ബുദം, ഗര്‍ഭാശയമുഖ അര്‍ബുദം, അണ്ഡാശയ അര്‍ബുദം എന്നിവയാണ് സ്ത്രീകളില് പൊതുവേ കാണപ്പെടുന്ന മൂന്ന് അര്‍ബുദങ്ങള്\nസ്തനത്തിന് ചുറ്റുമുള്ള ചില കോശങ്ങളുടെ അനിയന്ത്രിതമായ വളര്‍ച്ച സ്തനാര്‍ബുദത്തിലേക്ക് നയിക്കുന്നു. ഇന്ത്യയിലെ സ്ത്രീകളില് 22ല് ഒരാളെന്ന തോതില് സ്തനാര്‍ബുദ ബാധിതയാണെന്ന് നാഷണല് സെന്‍റര് ഫോര് ബയോടെക്നോളജി ഇന്‍ഫര്‍മേഷന്‍റെ കണക്കുകള് ചൂണ്ടിക്കാണിക്കുന്നു. 35-40 പ്രായവിഭാഗത്തിലാണ് ഈ അര്‍ബുദം ഏറ്റവും അധികം കാണപ്പെടുന്നത്. നേരത്തെ രോഗം കണ്ടെത്താന് സാധിച്ചാല് ഇത് ചികിത്സിച്ച് മാറ്റാന് സാധിക്കും.\nസ്തനത്തിലും കക്ഷത്തിലും മുഴകള്, സ്തനങ്ങളില് പെട്ടെന്ന് രൂപവ്യതിയാനം, സ്തനത്തിനും മുലക്കണ്ണിനും ചുറ്റും വേദന, സ്തനത്തിന് ചുവപ്പ് നിറം, മുലക്കണ്ണുകളില് നിന്ന് സ്രവങ്ങള് വരല്, മുലക്കണ്ണുകള് കുഴിഞ്ഞ് പോകല് എന്നിവയെല്ലാം സ്തനാര്‍ബുദത്തിന്‍റെ ലക്ഷണങ്ങളാണ്.\nഗര്‍ഭാശയത്തെ യോനിയുമായി ബന്ധിപ്പിക്കുന്ന ഭാഗമാണ് സെര്‍വിക്സ് അഥവാ ഗര്‍ഭാശയമുഖം. ഇന്ത്യയിലെ സ്ത്രീകളില് ഏറ്റവും പൊതുവായി കാണപ്പെടുന്ന രണ്ടാമത്തെ അര്‍ബുദമാണ് സെര്‍വിക്കല് കാന്‍സര്. നഗരഭാഗങ്ങളെ അപേക്ഷിച്ച് ഗ്രാമീണ മേഖലകളിലാണ് രോഗം കൂടുതല് കണ്ടു വരുന്നത്. ലൈംഗികമായി പകരുന്ന ഹ്യൂമന് പാപ്പിലോമ വൈറസ് പിടിപെടുന്നതിന്‍റെ ഭാഗമായും സെര്‍വിക്കല് കാന്‍സര് വരാം. യോനിയില് നിന്ന് രക്തമൊഴുക്ക്, മൂത്രമൊഴിക്കുമ്പോൾ വേദന, യോനിയില് നിന്ന് ചുവപ്പ് നിറത്തില് സ്രവങ്ങള്, ലൈംഗിക ബന്ധത്തിന് ശേഷം രക്തമൊഴുക്കും അസ്വസ്ഥതയും തുടങ്ങിയ ലക്ഷണങ്ങൾ സെര്‍വിക്കല് കാന്‍സറുമായി ബന്ധപ്പെട്ട് കണ്ടുവരുന്നു.\n30 വയസ്സ് കഴിഞ്ഞ സ്ത്രീകള് സെര്‍വിക്കല് കാന്‍സര് രോഗനിര്‍ണയത്തിന് ഇടയ്ക്കിടെ പാപ് സ്മിയര് പരിശോധന ചെയ്തു നോക്കേണ്ടതാണെന്ന് ഡോക്ടര്‍മാര് നിർദ്ദേശിക്കുന്നു.\nവിവിധ പ്രായവിഭാഗങ്ങളിലായി വന് തോതില് അണ്ഡാശയ അര്‍ബുദം വളരുന്നതായി റിപ്പോര്‍ട്ടുകളുണ്ട്. ഈ അര്‍ബുദത്തിന്‍റെ ലക്ഷണങ്ങള് ആദ്യ ഘട്ടങ്ങളില് അത്ര പ്രകടമല്ലാത്തതിനാല് രോഗം വഷളായ ശേഷമാണ് പലരും അറിയുക തന്നെ. കൃത്യമായ ഇടവേളകളില് നടത്തുന്ന ചെക്കപ്പുകള് വഴി അണ്ഡാശയ അര്‍ബുദം നേരത്തെ തിരിച്ചറിയാന് ശ്രമിക്കേണ്ടതാണ്. ഇടയ്ക്കിടെ മൂത്രമൊഴിക്കാന് മുട്ടുക, വസ്തിപ്രദേശത്ത് വേദന, ഗ്യാസ് കെട്ടല്, ഭാരം നഷ്ടമാകല്, ഇടയ്ക്കിടെ പുറം വേദന, വിശപ്പില്ലായ്മ എന്നിവയെല്ലാം അണ്ഡാശയ അര്‍ബുദത്തിന്‍റെ ലക്ഷണങ്ങളാണ്. അള്‍ട്രാസൗണ്ട് സ്കാനിങ് പരിശോധനയിലൂടെ ഇത് കണ്ടെത്താന് സാധിക്കുന്നതാണ്.\nContent Summary : Catching Top3Cancers Affecting Women Early In Their Life\nhttps-www-manoramaonline-com-health-health-news 3ftfm4599mata1r5q8pc5fnjhj video-component


താളുംകണ്ടം ഊരുവിദ്യാകേന്ദ്രത്തിലെ വൈദ്യുതി വിളക്കുകൾ മിഴി തുറന്നു, കുട്ടികൾക്ക് ആശ്വാസമായി. - Kothamangalam News\nകോതമംഗലം : വനം വകുപ്പിന്റെ ഇടപെടലിൽ കുട്ടമ്പുഴ പഞ്ചായത്തിലെ താളുംകണ്ടം ആദിവാസികുടിയിലെ ഊരു വിദ്യാകേന്ദ്രത്തിൽ വൈദ്യുതി എത്തി. താളുംകണ്ടം ഊരിലെ കുരുന്നുകൾക്ക് ആശ്വാസമായത് മലയാറ്റൂർ ഡി എഫ് ഒ യുടെ ഇടപെടൽ. സ്കൂൾ തുറന്നതോടെ ഓൺലൈൻ ക്ലാസുകൾ ആരംഭിച്ചെങ്കിലും ഊരു വിദ്യാകേന്ദ്രത്തിൽ വൈദ്യുതി ഇല്ലാത്തതിനാൽ ക്ലാസുകളിൽ പങ്കെടുക്കാൻ കഴിയാതെ വിഷമിക്കുകയായിരുന്നു ഇവിടെത്തെ കുട്ടികൾ. റേഞ്ച് ഓഫീസറുടെ ഇടപെടൽ കൊണ്ട് കഴിഞ്ഞ ദിവസമാണ് ഊര് വിദ്യാകേന്ദ്രത്തിൽ വൈദ്യുതി ലഭിച്ചത്.വൈദ്യുതി ലഭിച്ചതോടെ മുടങ്ങിപ്പോയ പഠിപ്പ് കുട്ടികൾ പുനരാരംഭിച്ചു. ഊരു വിദ്യാകേന്ദ്രം പ്രവർത്തിക്കുന്ന കെട്ടിടം വനം വകുപ്പിൻ്റെ ഉടമസ്ഥതയിലുള്ളതാണങ്കിലും കെട്ടിടത്തിൽ ഏറെ നാളുകളായി വൈദ്യുതി ലഭിച്ചിരുന്നില്ല. തിരഞ്ഞെടുപ്പുകളിൽ പോളിംഗ് ബൂത്ത് കൂടിയായി ഉപയോഗിക്കുന്നതാണ് ഈ കെട്ടിടം. തെരഞ്ഞെടുപ്പ് വേളകളിൽ സമീപത്തെ വീട്ടിൽ നിന്ന് താല്കാലിക വൈദ്യുുതി കണക്ഷൻ ലഭ്യമാക്കുകയായിരുന്നു പതിവ്.\nവൈദ്യുതി കണക്ഷൻ എടുക്കുന്നത് സംബന്ധിച്ച് പഞ്ചായത്തും ട്രൈബൽ വകുപ്പും വനം വകുപ്പും തമ്മിൽ നിലനിന്ന ആശയ കുഴപ്പമാണ് കെട്ടിടത്തിൽ വൈദ്യുതി കണക്ഷൻ വൈകാൻ ഇടയാക്കിയത്. ഊരു വിദ്യാകേന്ദ്രത്തിൽ വൈദ്യുതിയില്ലാതെ കുരുന്നുകളുടെ പഠനം മുടങ്ങിയതറിഞ്ഞ് മലയാറ്റൂർ ഡി എഫ് ഒ രവികുമാർ മീണ വൈദ്യുതി ലഭ്യമാക്കാൻ വേണ്ട നടപടിയെടുക്കുന്നതിന് തുണ്ടത്തിൽ റെയിഞ്ച് ഓഫീസർ മുഹമ്മദ് റാഫിയെ ചുമതലപ്പെടുത്തുകയായിരുന്നു. റെയിഞ്ച് ഓഫീസറുടെ നിർദ്ദേശത്തെത്തുടർന്ന് സെക്ഷൻ ഫോറസ്റ്റ് ഓഫീസർ ദിൽഷാദ് എം, താളുംകണ്ടം ആദിവാസി വനസംരക്ഷണ സമിതി സെക്രട്ടറി അനൂപ് എം എൻ എന്നിവർ വേങ്ങൂർ കെ.എസ്.ഇ.ബി സെക്ഷൻ ഓഫീസിലെത്തി അധികൃതരെ കാണുകയും കെ.എസ്.ഇ.ബി അധികൃതരെ ആവശ്യം ബോധ്യപ്പെടുത്തുകയും ചെയ്തു. ഇതോടെയാണ് വേങ്ങൂർ സെക്ഷൻ അസിസ്റ്റൻ്റ് എൻജിനീയർ ബാബുവിൻ്റെ നേതൃത്വത്തിൽ നടപടികൾ ധൃതഗതിയിലാക്കി കെട്ടിടത്തിൽ വൈദ്യുതി കണക്ഷൻ നൽകിയത്.\nകുട്ടികളുടെ പഠിപ്പ് മുടങ്ങിയതോടെ താളുംകണ്ടം ഊരുകാർ കടുത്ത പ്രതിഷേധത്തിലായിരുന്നു. ഏറെ നാളത്തെ കാത്തിരിപ്പിന് ശേഷം വനം വകുപ്പ് ഇടപെടലിന് ഫലം കണ്ട ആശ്വാസത്തിലാണ് ഊരുകാർ ഇപ്പോൾ. കണക്ഷൻ എടുക്കുന്നതിനുള്ള പ്രാരംഭ ചെലവുകൾ വനം വകുപ്പാണ് വഹിച്ചത്. എന്നാൽ വൈദ്യുതി ചാർജ്ജ് അടയ്ക്കുന്നതിന് വനം വകുപ്പിന് നിലവിൽ ഫണ്ടില്ല. ഇതിനാൽ തൽക്കാലം ഊര് നിവാസികൾ പണം പിരിച്ച് വൈദ്യുതി ചാർജ്ജ് അടയ്ക്കാനാണ് തീരുമാനം. പഞ്ചായത്തോ, ട്രൈബൽ വകുപ്പോ വൈദ്യുതി ചെലവ് ഏറ്റെടുക്കണമെന്നാണ് ഊര് നിവാസികളുടെ ആവശ്യം.


ഇഎംഎസിന് വരെ സവര്‍ക്കര് വീരപുരുഷനായിരുന്നു, ഇസ്ലാമിസ ഫണ്ടിങ്ങ് നുണയാന് തുടങ്ങിയ ശേഷം മാറിയ ഇടതു നിലപാടുകള്\nDec 28, 2019, 06:00 pm IST\nവീരസവർക്കറെ ഏത് വിധേനയും അപമാനിയ്ക്കുന്ന തിരക്കിലാണിന്ന് കമ്യൂണിസ്റ്റുപാർട്ടിയും അവരുടെ യജമാനന്മാരായ ഇസ്ലാമിസവും. ദേശീയതയുടെ സകല കിരണങ്ങളേയും അടച്ചു പിടിച്ചിരുന്നാലേ അവരുടെ വിഘടന അജണ്ട കൃത്യമായി നടപ്പാക്കാനാകൂ.\nകാലാപാനി എന്ന സിനിമയിൽ നായകനായ മോഹൻലാലിന്റെ കഥാപാത്രത്തെക്കൊണ്ട് ജയിലറാ‍യ ബ്രിട്ടീഷുകാരന്റെ ഷൂ നക്കിക്കുന്ന രംഗമോർത്താവാം അതേ ആൻഡമാനിൽ അതിക്രൂരമായ കഠനതടവുൾപ്പെടെ മൊത്തം 27 കൊല്ലം തടങ്കലിൽക്കഴിഞ്ഞ സവർക്കർ ഷൂ നക്കുകയായിരുന്നു എന്ന വൃത്തികേട് ഇടതുപക്ഷം കൂലിക്കെടുത്തിരിയ്ക്കുന്ന സുപ്രീം കോടതി വക്കീലന്മാരെക്കൊണ്ടുപോലും പ്രൈം ടൈമിൽ കേരള മാമാമാദ്ധ്യമങ്ങളിൽ ചോദിയ്ക്കാൻ അവസരം നൽകിയത്.\nഒരു ധീരദേശാഭിമാനിയെ അമ്മാതിരി അപമാനിയ്ക്കുന്നത് കേൾക്കേണ്ടിവരുന്ന ഗതികേട് കൊണ്ടാണ് 27കൊല്ലം ജയിലിൽക്കിടന്ന സവർക്കർ അങ്ങനെ ചെയ്തെങ്കിൽ നാമമാത്രമായ കാലം മാത്രം ജയിലിൽക്കഴിഞ്ഞ എ കെ ജിയും ജിന്നയുമൊക്കെ ആരുടെയൊക്കെ എവിടെയൊക്കെ നക്കിക്കൊടുത്തിട്ടാവും ജയിൽ മോചിതരായതെന്ന് തിരികെ ച്ചോദിക്കേണ്ടി വരുന്നത്.\nതൊണ്ണൂറൂകളുടേ അവസാനം അബ്ദുൾ ഗഫൂർ മജീദ് നൂറാ‍നിയെപ്പോലെയുള്ള കടൽക്കിഴവന്മാർ സവർക്കർക്കെതിരേ പ്രചാരണങ്ങളുമായി വരുന്നതുവരെ ഇന്ത്യയിലെ ഇടതുപക്ഷത്തിന് സവർക്കർ വീരൻ തന്നെയായിരുന്നു. ബർദൻ മുതൽ ഇ എം എസ് വരെ സവർക്കറെ പുകഴ്ത്തി പുസ്തകങ്ങളിലെഴുതിയിട്ടുണ്ട്. പക്ഷേ ഇസ്ലമിസ ഫണ്ടിങ്ങ് നുണയാൻ തുടങ്ങിയ ശേഷം ഇടതിന്റെ അഭിപ്രായം മാറി. അബ്ദുൾ ഗഫൂർ മജീദ് നൂറാ‍നിയാണ് ഇടത് കുപ്പായമണിഞ്ഞ് ഇസ്ലാമിസത്തിന്റെ വൈതാളികനായി സവർക്കറേക്കുറിച്ച് അപവാദപ്രചരണം തുടങ്ങിയത്. അത് ഇടതുപാർട്ടികൾ ഏറ്റുപിടിയ്ക്കുകയായിരുന്നു. ഫണ്ട് ചെയ്യുന്നവർക്ക് വേണ്ടി എങ്ങനേയും അഭിപ്രായം മാറ്റാൻ മിടുക്കുള്ളവരെയാണ് പൊതുവേ ഇടതുപക്ഷം എന്ന പേരു കൊണ്ട് വിവക്ഷിയ്ക്കുന്നത് തന്നെ.\n1944 ജൂൺ പതിനൊന്നാം തീയതി കമ്യൂണിസ്റ്റ് പാർട്ടിയുടെ സെക്രട്ടറി പി സി ജോഷിയ്ക്ക് മഹാത്മാഗാന്ധി അയച്ച ഒരു കത്തുണ്ട്. അതിൽ അക്കമിട്ട് ചില ചോദ്യങ്ങൾ ഗാന്ധിജി ചോദിച്ചിരിയ്ക്കുന്നു. ബ്രിട്ടീഷുകാർക്കെതിരേ കഴിഞ്ഞ രണ്ടുകൊല്ലത്തിനിടയിൽ പണിമുടക്ക് ആഹ്വാനം ചെയ്ത സ്വാതന്ത്ര്യ സമരനേതാക്കളെ അറസ്റ്റ് ചെയ്യാൻ കമ്യൂണിസ്റ്റ് പാർട്ടി ബ്രിട്ടീഷ് അധികൃതരെ സഹായിച്ചെന്ന് കേൾക്കുന്നുണ്ട് എന്നും കമ്യൂണിസ്റ്റ് പാർട്ടിയുടെ സമ്പത്ത് പൊതുപരിശോധനയ്ക്ക് വിധേയമാണോ ആണെങ്കിൽ തനിയ്ക്ക് അത് കാണാനാകുമോ എന്നുമൊക്കെയാണ് ഗാന്ധിജി പി സി ജോഷിയോട് ചോദിച്ചിരിയ്ക്കുന്നത്. ബ്രിട്ടന്റെ കയ്യിൽ നിന്ന് പണം വാങ്ങി രാജ്യത്തെ തന്നെ ഒറ്റുകൊടുക്കുന്നവരാണിവർ എന്ന് മഹാത്മാഗാന്ധിയ്ക്ക് പോലും മനസ്സിലായിരുന്നവെന്നാണ് ഈ കത്ത് തെളിയിയ്ക്കുന്നത്. അത് നേരിട്ട് ചോദിയ്ക്കാൻ അദ്ദേഹം തയ്യാറാകുകയും ചെയ്തു.വിദേശത്തുനിന്ന് പണം പറ്റി സ്വന്തം നാടിനെ ഒറ്റുകൊടുക്കുന്ന വിലകുറഞ്ഞ ചാരന്മാർ എന്നതിനേക്കാളുപരി ഒന്നുമായിരുന്നുല്ല എസ് എ ഡാങ്കേയും പി സി ജോഷിയും കൂട്ടരുമെല്ലാം.\nരണ്ടാം ലോകമഹായുദ്ധത്തിന്റെ ആദ്യ സമയത്ത് സോവിയറ്റ് യൂണിയനും സ്റ്റാലിനും തമ്മിൽ സന്ധിയുണ്ടാക്കി ഒരുമിച്ചാണ് നിന്നിരുന്നത്. ആ സമയത്ത് കമ്യൂണിസ്റ്റുകാർ ഹിറ്റ്ലറുടെ കൂടെ ബ്രിട്ടനെ എതിർക്കുന്ന തിരക്കിലായിരുന്നു. കാരണം അവരുടെ യജമാനൻ സ്റ്റാലിൻ ഹിറ്റ്ലറൂമായി സന്ധിയാണല്ലോ. എന്നാൽ 1941 ജൂൺ 21ആം തീയതി സ്റ്റാലിന്റെ വലിയ അടുപ്പക്കാരനായിരുന്ന ഹിറ്റ്ലർ സ്റ്റാലിനു നേരേ തന്നെ തിരിഞ്ഞു. ഹിറ്റ്ലർ സോവിയറ്റ് യൂണിയൻ ആക്രമിച്ചു. സോവിയറ്റ് യൂണിയൻ ഹിറ്റ്ലർക്കെതിരേ യുദ്ധപ്രഖ്യാപനം നടത്തി.\nഈ യുദ്ധം ആർക്ക് വേണ്ടി?, ഇതൊക്കെ ആഗോള ബൂർഷ്വാസിയുടെ യുദ്ധം, ബ്രിട്ടൻ ഹിറ്റ്ലർക്കെതിരേ യുദ്ധം പ്രഖ്യാപിച്ചത് ഹിറ്റ്ലറും സോവിയറ്റ് യൂണിയനും തമ്മിൽ സന്ധി ചെയ്തതുകൊണ്ട് മാത്രം എന്നൊക്കെ താത്വികം ഉണ്ടാക്കിയിരുന്ന സർക്കസ്സുകളിക്കാരൻ ഇന്ത്യൻ കമ്യൂണിസ്റ്റ് സൈദ്ധ്യാന്തികൻ ഇരുട്ടിവെളുത്തപ്പൊൾ ഒരു നാണവുമില്ലാതെ ആഗോള ഫാസിസത്തിനെതിരേ യുദ്ധം നടത്താൻ ബ്രിട്ടനെ സഹായിയ്ക്കുക, ഹിറ്റ്ലറെ എതിർക്കുക എന്ന ലഘുലേഖ എഴുതിയുണ്ടാക്കാൻ തുടങ്ങി.\nരണ്ടാം ലോകമഹായുദ്ധം കഴിയുമ്പോൾ പരിമിതമായ രീതിയിൽ ഇന്ത്യയ്ക്ക് അധികാരക്കൈമാറ്റം നടത്താം എന്ന് ബ്രിട്ടീഷുകാർ നൽകിയ ഉറപ്പ് ഇന്ത്യയിലെ ഒരു ദേശീയപ്രസ്ഥാനവും സ്വീകരിച്ചില്ല. പരിമിതമായ സ്വാതന്ത്ര്യമല്ല പൂർണ്ണ സ്വരാജ് വേണമെന്നും ബ്രിട്ടൻ ഇന്ത്യ വിടണമെന്നും ദേശീയപ്രസ്ഥാനങ്ങൾ വാദിച്ചു. 1942 ഓഗസ്റ്റ് മാസം ക്വിറ്റ് ഇന്ത്യാ സമരം തുടങ്ങി. രാജ്യമെങ്ങും സ്വാതന്ത്ര്യത്തിനായുള്ള വൻ പ്രക്ഷോഭങ്ങൾ നടക്കുന്ന നേരം സ്വാതന്ത്ര്യ സമരത്തെത്തന്നെ ഒറ്റുകൊടുക്കാനുള്ള പ്രവർത്തനങ്ങളിലായിരുന്നു കമ്യൂണിസ്റ്റുകാർ.\nബ്രിട്ടീഷ് ആഭ്യന്തരവകുപ്പിലെ ഉദ്യോഗസ്ഥനായ സർ സ്റ്റഫോർഡ് ക്രിസ്പ്സുമായി കമ്യൂണിസ്റ്റ് പാർട്ടി സെക്രട്ടറി പി സി ജോഷി രഹസ്യ കൂടിക്കാഴ്ച്ച നടത്തി. ഇതിലുണ്ടായ ധാരണ പ്രകാരമായിരിയ്ക്കണം ജയിലിൽക്കിടന്ന കമ്യൂണിസ്റ്റ് നേതാക്കളെയൊക്കെ വിട്ടയയ്ക്കാൻ തീരുമാനങ്ങളുണ്ടായി. ജനകീയയുദ്ധമാണ് ബ്രിട്ടൻ നടത്തുന്നതെന്നും സോവിയറ്റ് റഷ്യയുമായി ചേർന്ന് യുദ്ധം ചെയ്യുന്ന ബ്രിട്ടനെ നാം സഹായിയ്ക്കണം എന്നുമായി “പാർട്ടി” നയം.\nഈ സമയത്ത് ബ്രിട്ടനെതിരേ പ്രവർത്തിയ്ക്കുന്ന ഗാന്ധിജിയേയും ദേശാഭിമാനികളേയും ഒന്നുമിൽ ഫാസിസ്റ്റുകൾ എന്നോ അല്ലെങ്കിൽ പ്രതിവിപ്ലവകാരികൾ എന്നോ മുദ്രകുത്തപ്പെട്ടു. 1943 മേയ് 23 മുതൽ ജൂൺ 1 വരെ ബോംബെയിൽ വച്ച് നടന്ന കമ്യൂണിസ്റ്റ് പാർട്ടി കോൺഗ്രസ്സിൽ സ്വാതന്ത്ര്യസമരനേതാക്കളെ നിശിതമായി വിമർശിക്കുകയും പരിഹസിക്കുകയും ചെയ്തു. സുഭാഷ് ചന്ദ്രബോസ് ആയിരുന്നു ഏറ്റവും വലിയ ഫാസിസ്റ്റ്. വഞ്ചകൻ, രാഷ്ട്രീയ മാരക വ്യാധി, മുറിച്ച് മാറ്റേണ്ട കേടു ബാധിച്ച അവയവം എന്നൊക്കെയായിരുന്നു അദ്ദേഹത്തെപ്പറ്റി കമ്യൂണിസ്റ്റുപാർട്ടി പറഞ്ഞത്.\nദേശീയപ്രസ്ഥാനങ്ങൾ ക്വിറ്റ് ഇന്ത്യാ സമരം നടത്തുമ്പോൾ കമ്യൂണിസ്റ്റ് പാർട്ടി ബ്രിട്ടനെ അനുകൂലിച്ചുകൊണ്ട് ഏകതാവാരം ആഘോഷിയ്ക്കുകയായിരുന്നു. ക്വിറ്റ് ഇന്ത്യാ സമര നേതാക്കളേയും ഐ എൻ എ ഭടന്മാരേയ്യും കമ്യൂണിസ്റ്റുകൾ ബ്രിട്ടീഷ് പട്ടാളത്തിനും രഹസ്യപ്പോലീസിനും ഒറ്റുകൊടുത്തു. ബ്രിട്ടനെ എങ്ങനെ സഹായിയ്ക്കാനാകും എന്ന് കാണിച്ച് നൂറ്റിയിരുപതോളം പേജുള്ള ഒരു റിപ്പോർട്ട് പി സി ജോഷി ബ്രിട്ടീഷ് അധികൃതർക്ക് നൽകുകയുണ്ടായി. ഒന്നോരണ്ടോ പേജിന്റെ ദയാഹർജിയല്ല, ഞങ്ങൾ നക്കിക്കൊള്ളാം എന്ന് പറഞ്ഞ് നൂറ്റിയിരുപതോളം പേജുള്ള ഒരു റിപ്പോർട്ട് ആണ് പിസി ജോഷി ബ്രിട്ടീഷുകാർക്ക് നൽകിയത്.\nസ്വാതന്ത്ര്യ സമരത്തെയും ക്വിറ്റ് ഇന്ത്യാ സമരത്തേയും അട്ടിമറിയ്ക്കുക, സ്വാതന്ത്ര്യസമരഭടന്മാരെ ബ്രിട്ടീഷ് പോലീസിനു ഒറ്റുകൊടുക്കുക ഒക്കെയായിരുന്നു ക്വിറ്റ് ഇന്ത്യാ സമരസമയത്തെ പ്രധാന കമ്യൂണിസ്റ്റ് വിനോദം. സത്യാഗ്രഹികളെ മാത്രമല്ല സുഭാഷ് ചന്ദ്രബോസിന്റെ ഐ എൻ എ സമരഭടന്മാരേയും കമ്യൂണിസ്റ്റുകാർ ബ്രിട്ടീഷുകാർക്ക് ഒറ്റുകൊടുത്തു. കേരളാ തീരത്ത് വന്നിറങ്ങിയ വക്കം ഖാദർ ഉൾപ്പെടെയുള്ള ഐ എൻ എ സമരഭടന്മാരെ ബ്രിട്ടീഷുകാർക്ക് ഒറ്റുകൊടുത്തത് ആരാണെന്ന് വിശദമായ ഗവേഷണം നടത്തേണ്ടതുണ്ട്.\nക്വിറ്റ് ഇന്ത്യാ സമരത്തിനെതിരേ ബ്രിട്ടനെ അനുകൂലിച്ച് ജാഥകളും പരിപാടികളും സംഘടിപ്പിയ്ക്കുക, പണിമുടക്കുകൾ പരാജയപ്പെടുത്തുക തുടങ്ങി എത്രത്തോളം രാജ്യത്തിന്റെ പൊതുതാൽപ്പര്യത്തിനെതിരേ സാമ്രാജ്യത്തത്തിന്റെ പാദസേവ ചെയ്യാമോ അതെല്ലാം ചെയ്യാം എന്ന് അക്കമിട്ട് അതിൽ പി സി ജോഷി നിരത്തുന്നുണ്ട്. എന്തിനധികം കമ്യൂണിസ്റ്റ് തൊഴിലാളികൾ രാവുപകലില്ലാതെ ബ്രിട്ടനുവേണ്ടി പണിയെടുത്ത് ഉൽപ്പാദനം കൂട്ടി സർക്കാരിനെ സഹായിയ്ക്കാം എന്നും പറയുന്നുണ്ട്.\nചാവേർ പടകൾ രൂപീകരിച്ച് ജപ്പാനെതിരേ ഗറില്ലാ യുദ്ധത്തിന് സ്വന്തം അനുഭാവികളേയും വിദ്യാർത്ഥികളേയും കർഷകരേയും പരിശീലിപ്പിച്ചോളാം എന്നും കമ്യൂണിസ്റ്റ് പാർട്ടി ബ്രിട്ടനെ അറിയിയ്ക്കുന്നുണ്ട്. പട്ടാളക്കാർക്ക് മാനസികോല്ലാസത്തിനായി വിദ്യാർത്ഥി വിദ്യാർത്ഥിനികളുടെ നൃത്ത നൃത്ത്യങ്ങളും സംഗീതവും അവതരിപ്പിയ്ക്കാമെന്നുപോലും എഴുതിയറിയിയ്ക്കാൻ ഈ കമ്യൂണിസ്റ്റുകാർ മടിച്ചിട്ടില്ല. നാണക്കേടിന്റെ പരകോടിയാണത്. ബ്രിട്ടന്റെ മുന്നിൽ മുട്ടിലിഴയുകയല്ല അവരുടെ കാൽകഴുകിച്ചൂട്ടു നടത്തുകയായിരുന്നു കമ്യൂണിസ്റ്റുപാർട്ടി.\nമാത്രമല്ല പുതിയതായി പ്രസിദ്ധീകരണങ്ങൾ തുടങ്ങാൻ അനുവദിക്കണമെന്നും നിരോധിക്കപ്പെട്ട പ്രസിദ്ധീകരണങ്ങളുടെ നിരോധനം നീക്കി സഹായിയ്ക്കണം എന്നും കമ്യൂണിസ്റ്റുകാർ ബ്രിട്ടനോട് അപേക്ഷിയ്ക്കുന്നുണ്ട്. ആ പ്രസിദ്ധീകരണങ്ങൾ വഴി സർക്കാരിന് അനുകൂലമായി പ്രൊപ്പഗാണ്ട പ്രചരിപ്പിച്ചു കൊള്ളാം എന്ന് വാക്കും കൊടുക്കുന്നുണ്ട്.\nകമ്യൂണിസ്റ്റ് പാർട്ടി തലവൻ പി സി ജോഷി ബ്രിട്ടീഷ് സർക്കാരിന് അയച്ച കത്തിലെ ഒരു ഭാഗം പ്രത്യേകം പരാമർശിയ്ക്കേണ്ടതുണ്ട്.\n“ആഗസ്റ്റ്9മുതൽ ഞങ്ങൽ എല്ലാവിധ പ്രൊപ്പഗാണ്ടയും സമരമാർഗ്ഗങ്ങളും സത്യാഗ്രഹത്തിനെതിരേ നടത്തിയിട്ടുണ്ട്….ഞങ്ങൾ ഈ പ്രൊപ്പഗാണ്ടയിൽ വളരെ വിജയിച്ചിരിയ്ക്കുന്നു. സെപ്റ്റംബർ ആറാം തീയതി ഉത്ഘാടനം നടത്തിയ ഞങ്ങളുടെ പത്രമായ ദേശാഭിമാനി ഒരു മാസം തികയും മുൻപേ സർക്കുലേഷൻ 2000ൽ നിന്ന് 5600 ലേക്ക് വർദ്ധിപ്പിച്ചിരിയ്ക്കുന്നു. ഈ പത്രത്തിന്റെ ഓരോ പതിപ്പിലും അട്ടിമറിയ്ക്ക് (അതായത് സ്വാതന്ത്ര്യസമരം) എതിരേ ഞങ്ങൾ പ്രൊപ്പഗണ്ട നിറച്ചിട്ടുണ്ട്. …ഇ എം എസ് നമ്പൂതിരിപ്പാട് ജനങ്ങളുടെ യുദ്ധവും കർഷകരും എന്ന ഒരു ലഘുലേഖ എഴുതിയിട്ടുണ്ട്. അത് 428 കോപ്പികൾ വിറ്റു. അതിൽ നമ്മുടെ (ബ്രിട്ടന്റെ) നന്മയ്ക്കായി കൂടുതൽ വിളകൾ ഉണ്ടാക്കാൻ കർഷകരെ ആഹ്വാനം ചെയ്തിട്ടുണ്ട്. സെപ്റ്റംബർ ആറാം തീയതി കോഴിക്കോട് റാലിയിൽ സഖാവ് നമ്പൂതിരിപ്പാട് അട്ടിമറിയ്ക്കെതിരേ (ക്വിറ്റ് ഇന്ത്യാ സമരത്തെയാണ് ഉദ്ദേശിയ്ക്കുന്നത്) അദ്ധ്യക്ഷപ്രഭാഷണം നടത്തി. പതിനായിരം ജനങ്ങൾ റാലിയിൽ പങ്കെടുത്തു. അദ്ധ്യക്ഷപ്രഭാഷണത്തിന്റെ അയ്യായിരത്തി അറുനൂറു കോപ്പികൾ വിറ്റഴിച്ചിട്ടുണ്ട്……”\nസ്വന്തം നാടിനെ ഒറ്റുകൊടുത്തതിന്റെ കണക്കുകൾ ബ്രിട്ടീഷുകാർക്ക് സമർപ്പിച്ചിരിയ്ക്കുന്നതിന്റെ നേർപ്പകർപ്പുകളാണിത്. ബ്രിട്ടീഷുകാർക്ക് ഇത്തരമാണ് കണക്കുകൾ എഴുതി നൽകിയതെങ്കിൽ സോവിയറ്റ് യൂണിയന് എന്തുതരം കണക്കുകളാവും ഇവർ എഴുതിനൽകിയിട്ടുണ്ടാവുക എന്നൂഹിയ്ക്കാവുന്നതേയുള്ളൂ. രാജ്യദ്രോഹികൾ എന്ന പദം ഉപയോഗിച്ച് ഇവരെ വിശേഷിപ്പിച്ചാൽ അത് കുറഞ്ഞുപോകും.\nഅയൽ രാജ്യങ്ങളെ ആക്രമിച്ച് ആ നാടുകളിലെ കമ്യൂണിസ്റ്റുകാരെ അധികാരമേൽപ്പിച്ച് ബിനാമികളായി അവിടം ഭരിയ്ക്കുക എന്നതായിരുന്നു സോവിയറ്റ് യൂണിയന്റെ എന്നത്തേയും രീതി. പോളണ്ടിലും ചെക്കോസ്ലോവാക്യയിലും റുമേനിയയിലും മറ്റ് കിഴക്കൻ യൂറോപ്യൻ രാജ്യങ്ങളിലുമൊക്കെ കമ്യൂണിസ്റ്റ് ഭരണം അങ്ങനെ നിലനിന്നിരുന്നതാണ്. അതുപോലെ ഇന്ത്യയെ ഏതെങ്കിലും രീതിയിൽ കീഴടക്കി തങ്ങളെ ഭരണം ഏൽപ്പിച്ച് സോവിയറ്റ് യൂണിയൻ പോകുമെന്ന് കരുതി അട്ടകളെപ്പോലെ കാത്തിരിയ്ക്കുകയായിരുന്നു ഇവിടത്തേയും കമ്യൂണിസ്റ്റ് പാർട്ടി.\nസോവിയറ്റ് യൂണിയൻ കോൺഗ്രസ്സിനെയും നെഹ്രു കുടുംബത്തേയും ഉപയോഗിച്ക് ഇന്ത്യയെ അടിമയാക്കിയെന്നും തങ്ങളെ അവർക്ക് ആവശ്യമില്ലെന്നും കണ്ടതോടെയാണ് സോവിയറ്റ് യൂണിയൻ ശരിയല്ല എന്ന വാദവുമായി ചൈനാ ദാസന്മാരായി ഒരു വിഭാഗം മാറിയത്. എന്നെങ്കിലും ചൈന ഇന്ത്യയെ ആക്രമിച്ച് കീഴടക്കി തങ്ങളെ കിരീടമണിയിയ്ക്കും എന്ന് സ്വപ്നവും കണ്ട് അവർ മാതൃസംഘടനയിൽ നിന്ന് പിളർന്ന് മാർക്സിസ്റ്റുകാർ എന്ന് വിളിപ്പേരുമായി മാറി നിന്നു. ആരാണ് യജമാനൻ എന്നതിലല്ലാതെ ഈ കമ്യൂണിസ്റ്റ് പാർട്ടികൾ തമ്മിൽ ഇന്നും ഒരു വ്യത്യാസവുമില്ല. ഇപ്പൊ ആഗോള ഇസ്ലമിസമാണ് യജമാനൻ. അവൻ ഇട്ടുകൊടുക്കുന്ന അപ്പക്കഷണങ്ങൾക്കായി വീരസവർക്കറെ മാത്രമല്ല ഇ എം എസ്നെ വരെ അവർ എന്തും പറയും. അതിൽ സംശയമില്ല.\n''പാക് അനുകൂല മുദ്രാവാക്യം മുഴക്കിയവരോട് പാക്കിസ്ഥാനിലേക്ക് പോകണമെന്നല്ലാതെ എന്ത് പറയും'':എസ്.പി മുസ്ലീങ്ങളോട് പാക്കിസ്ഥാനിലേക്ക് പോകാന് പറഞ്ഞുവെന്ന പ്രചരണം പൊളിഞ്ഞു, പിന്തുണയുമായി സോഷ്യല് മീഡിയ\nഅസുരനായ ഷി ജിൻപിങ്ങിന്റെ ശിരസ്സറുത്ത് ദുർഗാദേവി : വൈറലായി പശ്ചിമ ബംഗാളിലെ ആഘോഷപ്പന്തൽ\nനൃത്തത്തിനായി ഗ്ലോബല് പ്ലാറ്റ്ഫോമുമായി ആശാ ശരത്; ഓണ്‍ലൈന് സംരംഭം ഉദ്ഘാടനം ചെയ്ത് മോഹന്‍ലാല്\n‘ഇത് നെഹ്റു യുഗം അല്ല മോദി യുഗം’; ചൈന പ്രേമികള്‍ക്കെതിരെ മോദി സര്‍ക്കാരിനെ പിന്തുണച്ച് കാശ്മീരി പെണ്കുട്ടി\n‘ഡല്‍ഹി കലാപത്തിൽ താഹിര് ഹുസൈന് കുറ്റം ചെയ്തതിന് വ്യക്തമായ തെളിവുണ്ട്’; ജാമ്യാപേക്ഷ തള്ളി കോടതി\nചീഫ് സെക്രട്ടറി, മുഖ്യമന്ത്രി എന്നിവർക്ക് കൂടുതല് അധികാരം; റൂള്‍സ് ഓഫ് ബിസിനസ് ഭേദഗതിക്കെതിരെ കടുത്ത വിയോജിപ്പുമായി ഘടകകക്ഷി മന്ത്രിമാർ\nപരിശീലനം വിജയകരമായി പൂര്‍ത്തിയാക്കി; നാവികസേനയുടെ ആദ്യ വനിതാ പൈലറ്റുമാരായി ശുഭാംഗിയും ശിവാംഗിയും ദിവ്യയും ഇനി ഉയരങ്ങളിലേക്ക്


നിഖില് ചോപ്ര, എസ്.എസ്. ദാസ് പുറത്ത് | Chopra, Das dropped for Kanpur, Rajkot ties - Malayalam Oneindia\nനിഖില് ചോപ്ര, എസ്.എസ്. ദാസ് പുറത്ത്\nജോഡ്പൂര്: സിംബാബ്വെക്കെതിരായ നാലും അഞ്ചും ഏകദിന മത്സരങ്ങള്‍ക്കുള്ള ടീമില് നിന്ന് നിഖില് ചോപ്രയെയും ശിവ് സുന്ദര് ദാസിനെയും ഒഴിവാക്കി. ഡിസംബര് 11 തിങ്കളാഴ്ച കാണ്‍പൂരിലും 14 വ്യാഴാഴ്ച രാജ്കോട്ടിലുമാണ് നാലും അഞ്ചും ഏകദിനമത്സരങ്ങള്.\nദില്ലിയുടെ മധ്യനിര ബാറ്റ്സ്മാനും ഓഫ് സ്പിന്നറുമായ വീരേന്ദര് സേഹ്വാഗാണ് ദാസിനു പകരം ടീമിലെത്തുക. ചോപ്രയ്ക്കു പകരം ആശിഷ് കപൂറും. സെലക്ഷന് കമ്മിറ്റി ചെയര്‍മാന് ചന്ദു ബോര്‍ഡെയാണ് ഇക്കാര്യം അറിയിച്ചത്.\nകഴിഞ്ഞ കുറെ മത്സരങ്ങളിലായി ഫോമിലല്ലാതിരുന്ന യുവ്രാജിന്റെ കാര്യം ചര്‍ച്ച ചെയ്തെന്ന് ബോര്‍ഡെ പറഞ്ഞു. എന്നാല് ഇപ്പോള് ടീമില് നിന്ന് തഴഞ്ഞാല് യുവ്രാജിന്റെ ആത്മവിശ്വാസം നഷ്ടപ്പെടുമെന്ന് തോന്നി. കൂടാതെ യുവ്രാജ് നല്ല പ്രതിഭയുള്ളകളിക്കാരനുമാണ് - ബോര്‍ഡെ വ്യക്തമാക്കി.\nടീം: സൗരവ് ഗാംഗുലി (ക്യാപ്റ്റന്), സച്ചിന് ടെണ്ടുല്‍ക്കര്, രാഹുല് ദ്രാവിഡ്, യുവ്രാജ് സിംഹ്, ഹേമാംഗ് ബദാനി, എസ്. ശ്രീറാം, റിതീന്ദര് സിംഹ് സോധി, വിജയ് ദാഹിയ, വീരേന്ദര് സേഹ്വാഗ്, സുനില് ജോഷി, സഹീര് ഖാന്, അജിത് അഗാര്‍ക്കര്, വെങ്കടേഷ് പ്രസാദ്, ആശിഷ് കപൂര്.\nmalayalam news siv sunder das


ബി.ജെ.പി ഭരിക്കുന്ന സ്ഥലങ്ങളില് ബലാത്സംഗങ്ങള് കൂടുന്നത് എന്തുകൊണ്ട്? – രാഹുല് ഗാന്ധി – Chandrika Daily\nBy ചന്ദ്രിക വെബ് ഡെസ്‌ക് Friday August 10, 2018 17:23 pm\nബി.ജെ.പി ഭരിക്കുന്ന സ്ഥലങ്ങളില് ബലാത്സംഗങ്ങള് കൂടുന്നത് എന്തുകൊണ്ട്? – രാഹുല് ഗാന്ധി\nബി.ജെ.പി ഭരിക്കുന്ന സംസ്ഥാനങ്ങളില് സ്ത്രീകള് ലൈംഗിക പീഡനത്തിന് കൂടുതലായി ഇരയാകുന്നത് എന്തുകൊണ്ടെന്ന് കോണ്‍ഗ്രസ് ദേശീയ അധ്യക്ഷന് രാഹുല് ഗാന്ധി. ഛത്തിസ്ഗഡിലെ റാംപൂരിലെ പൊതുയോഗത്തില് സംസാരിക്കവെയാണ് രാഹുല് ബി.ജെ.പി…\nബി.ജെ.പി ഭരിക്കുന്ന സംസ്ഥാനങ്ങളില് സ്ത്രീകള് ലൈംഗിക പീഡനത്തിന് കൂടുതലായി ഇരയാകുന്നത് എന്തുകൊണ്ടെന്ന് കോണ്‍ഗ്രസ് ദേശീയ അധ്യക്ഷന് രാഹുല് ഗാന്ധി. ഛത്തിസ്ഗഡിലെ റാംപൂരിലെ പൊതുയോഗത്തില് സംസാരിക്കവെയാണ് രാഹുല് ബി.ജെ.പി ഭരിക്കുന്ന കേന്ദ്ര-സംസ്ഥാന സര്‍ക്കാറുകള്‍ക്കെതിരെ രൂക്ഷ വിമര്‍ശനമുന്നയിച്ചത്.\n‘ഉത്തര്‍പ്രദേശിലും ബിഹാറിലും പെണ്‍കുട്ടികള് ബലാത്സംഗം ചെയ്യപ്പെട്ടപ്പോള് പ്രധാനമന്ത്രി ഒരക്ഷരം മിണ്ടിയില്ല. ഇത് രാജ്യത്തെ എല്ലാ സ്ത്രീകളുടെയും ഹൃദയങ്ങളില് ചോദ്യമുയര്‍ത്തുന്നുണ്ട്. ബി.ജെ.പി ഭരിക്കുന്ന സംസ്ഥാനങ്ങളില് സ്ത്രീകള് ബലാത്സംഗം ചെയ്യപ്പെടുന്നത് എന്തുകൊണ്ടാണ്? 3000 വര്‍ഷങ്ങളില് സംഭവിക്കാത്ത എന്തുമാറ്റമാണ് കഴിഞ്ഞ നാലു വര്‍ഷങ്ങളില് ഇന്ത്യയിലെ സ്ത്രീകളില് സംഭവിച്ചത്?’ രാഹുല് ചോദിച്ചു.\nറായ്പൂരിലെ രാജീവ് ഭവന് ഉദ്ഘാടനം ചെയ്യുന്നതിനു വേണ്ടിയാണ് രാഹുല് ഗാന്ധി എത്തിയത്. ഉദ്ഘാടനത്തിനു ശേഷം നടത്തിയ പ്രസംഗത്തില് അദ്ദേഹം ബി.ജെ.പിയുടെയും പ്രധാനമന്ത്രി നരേന്ദ്ര മോദിയുടെയും നയങ്ങളെ ചോദ്യം ചെയ്തു.\n‘പ്രധാനമന്ത്രി മോദി ഛത്തിസ്ഗഡിലെ ഒരു സ്ത്രീയെക്കൊണ്ട്, അവരുടെ വരുമാനം ഇരട്ടിയായി വര്‍ധിച്ചുവെന്ന് നുണ പറയിച്ചു. വാഗ്ദാനം ചെയ്ത ജോലികള് എവിടെ എന്ന് ചോദിക്കുമ്പോള് പക്കോഡ വില്‍ക്കൂ എന്നാണ് മോദി പറയുന്നത്. കേന്ദ്രമന്ത്രി നിതിന് ഗഡ്കരി തന്നെ ജോലിയെവിടെ എന്ന് ചോദിച്ചു തുടങ്ങിയിരിക്കുന്നു’ – രാഹുല് പറഞ്ഞു.\n‘പാകിസ്താന് മുന് പ്രധാനമന്ത്രി നവാസ് ശരീഫിന്റെ പേര് പാനമ പേപ്പറില് വന്നപ്പോള് അദ്ദേഹത്തിനെതിരെ കുറ്റം ചുമത്തി. ഛത്തിസ്ഗഡ് മുഖ്യമന്ത്രിയുടെ മകന്റെ പേര് പാനമ പേപ്പറിലുണ്ട്; ഇവിടെ പക്ഷേ, അന്വേഷണം പോലും ആരംഭിച്ചിട്ടില്ല. ഇതാണ് ബി.ജെ.പിയും എന്.ഡി.എയും പറയുന്ന കാവല്’ – രാഹുല് പറഞ്ഞു.\n‘ഞാന് പാര്‍ലമെന്റില് പ്രതിരോധമന്ത്രിയോട്, നിങ്ങള് രാജ്യത്തോട് എന്തിന് നുണ പറഞ്ഞു എന്ന് ചോദിച്ചു. ഉത്തരം ലഭിച്ചില്ല. പ്രധാനമന്ത്രിക്ക് എന്റെ കണ്ണില് നോക്കാന് പോലും ധൈര്യമില്ല. അദ്ദേഹം എന്നെ നോക്കാതെ അങ്ങോട്ടുമിങ്ങോട്ടും നോക്കുകയായിരുന്നുവെന്ന് നിങ്ങള് ടി.വിയില് കണ്ടതാണ്.’ രാഹുല് പറഞ്ഞു.\nCategories: Culture, More, Views Tags: BJP, congress, modi, rahul gandhi


ഹരിപ്പാട് സംഭവത്തില് പല പ്രമുഖരും പ്രതികള് | Top guns included in Haripad sex case - Malayalam Oneindia\nഹരിപ്പാട് സംഭവത്തില് പല പ്രമുഖരും പ്രതികള്\nകായംകുളം : അച്ഛന് വന്ധ്യംകരണം നടത്തി മകളെ പലര്‍ക്കും കാഴ്ചവച്ച കേസില് പല പ്രമുഖരും പ്രതികള്.\nആലപ്പുഴ ജില്ലയിലെ ഒരു ഡിവൈഎസ്പിയുടെ അച്ഛനും ബന്ധുക്കളും തന്നെ പീഡിപ്പിച്ചവരുടെ കൂട്ടത്തിലുണ്ടെന്നാണ് പെണ്‍കുട്ടി മൊഴി നല്‍കിയിരിക്കുന്നത്. സിപിഎം മുന് ആലപ്പുഴ ജില്ലാ സെക്രട്ടറിയുടെ ഏറ്റവും അടുത്ത ബന്ധുവും പ്രതികളുടെ ലിസ്റിലുണ്ട്.\nനവംബര് 13 തിങ്കളാഴ്ച പെണ്‍കുട്ടിയെ ആലപ്പുഴ മെഡിക്കല് കോളേജ് ആശുപത്രിയില് വൈദ്യപരിശോധനയ്ക്ക് വിധേയയാക്കും. എന്നാല് പെണ്‍കുട്ടിയുടെ മൊഴി അടിസ്ഥാനരഹിതവും പേരുകള് പലതും വ്യാജവുമാണെന്ന് പൊലീസ് പറയുന്നു. തനിക്ക് ശത്രുതയുള്ളവരുടെ പേരുകളാണ് പെണ്‍കുട്ടി പറഞ്ഞിരിക്കുന്നതെന്ന് പൊലീസ് പറയുന്നു. എന്നാല് എന്തുകൊണ്ടാണ് പെണ്‍കുട്ടിക്ക് ഇവരോട് വിരോധമുണ്ടായതെന്ന് വിശദീകരിക്കാന് പൊലീസിന് കഴിയുന്നില്ല.\nപെണ്‍കുട്ടി മാനസികരോഗിയാണെന്ന് സ്ഥിരീകരിച്ചിട്ടുണ്ടെന്ന് പൊലീസ് അറിയിച്ചു. ആലപ്പുഴ മെഡിക്കല് കോളേജില് പെണ്‍കുട്ടി മാനസികരോഗത്തിന് ചികിത്സയ്ക്ക് വിധേയയായതിന്റെ രേഖകള് പൊലീസ് ശേഖരിച്ച് വരികയാണ്.\nഎന്നാല് പ്രതികളായി പ്രമുഖര് ഉള്‍പെട്ടിട്ടുള്ളതിനാല് അന്വേഷണം മരവിപ്പിക്കാനാണ് പൊലീസിന്റെ നീക്കമെന്ന് പെണ്‍കുട്ടിയുടെ അമ്മ ആരോപിക്കുന്നു. 11-ാം വയസ്സില് ബലാത്സംഗം ചെയ്യപ്പെട്ടതിനെ തുടര്‍ന്നാണ് പെണ്‍കുട്ടിയുടെ മനോനില തകരാറിലായതെന്ന് അമ്മ പറഞ്ഞു. ഇതിനായി പലപ്രാവശ്യം ചികിത്സിച്ചിട്ടുമുള്ളതായി പെണ്‍കുട്ടിയുടെ അമ്മ സമ്മതിച്ചു. ഇതിന്റെ പേരില് പ്രതികളെ രക്ഷിക്കാനാണ് പൊലീസ് ശ്രമിക്കുന്നതെന്നും അവര് ആരോപിച്ചു.\nജാമ്യം കിട്ടാത്ത വകുപ്പായിട്ടും പ്രതികളില് ആരെയും ഇതുവരെ കസ്റഡിയിലെടുത്തിട്ടില്ല.


You are here: Home KERALA LIVE KSEB nadavannoor phone\nPublished on Sunday, 10 November 2013 13:02\nകരിപ്പൂര്: കോഴിക്കോട് അന്താരാഷ്ട്ര വിമാനത്താവളത്തില് പിടിയിലായ എയര്‍ഹോസ്റ്റസ് ഹിറമോസ പി. സെബാസ്റ്റ്യനേയും റാഹിലയേയും ചോദ്യംചെയ്തതോടെ വന് റാക്കറ്റിന്റെ കണ്ണികളാണ് ഇവരെന്ന് വ്യക്തമാകുന്നു. ഇവരെ കൂടാതെ സ്വര്‍ണക്കടത്ത് സംഘത്തില് അമ്മയും രണ്ട് മക്കളുമുണ്ടെന്ന് ഡി.ആര്.ഐക്ക് വിവരം ലഭിച്ചതായാണ് അറിയുന്നത്. തലശ്ശേരി സ്വദേശി ജസീലയാണ് സ്വര്‍ണം കടത്തിയവരില് ഒരാളെന്ന് റാഹില മൊഴി നല്‍കി. സ്വര്‍ണം കടത്തുന്നതിന് ഇടനിലക്കാരിയായ ഫര്‍സീനയുടെ അമ്മയാണ് ജസീല. ഇവരുള്‍പ്പടെ നാല് സ്ത്രീകളാണ് സംഘത്തിലുള്ളത്. കേസിലെ മറ്റൊരു പ്രതി ഷബാസിന് കോഴിക്കോട് ജ്വല്ലറിയുണ്ട്. ഷഹബാസിന്റെ മാനേജറായിരുന്നു അറസ്റ്റിലായ റാഹില.\nസ്വര്‍ണക്കടത്ത് കേസിലെ പോലീസിന് തിരയുന്ന അബ്ദുല് ലെയ്ഫിന് കൊടുവള്ളിയില് കണ്ണാശുപത്രിയുണ്ട്. കൊടുവള്ളിയിലെ എം.പി.സി.ഐ ആസ്പത്രി ലെയ്ഫിന്റേതാണെന്നാണ് ഡി.ആര്.ഐ പറയുന്നത്. ഇതേ പേരില് തന്നെ ദുബായില് ഇയാള്‍ക്ക് ട്രേഡിങ് കമ്പനിയുമുണ്ട്. കൊടുവള്ളി കേന്ദ്രീകരിച്ചുള്ള ഈ റാക്കറ്റ് കള്ളപ്പണം വെളുപ്പിക്കാനായി വന്‍തോതില് പണം സിനിമയില് മുടക്കിയതായും റിപ്പോര്‍ട്ടുണ്ട്. സിനിമാരംഗത്തെ ബന്ധങ്ങളിലേക്കും അന്വേഷണം ആരംഭിച്ചിട്ടുണ്ട്. അറസ്റ്റിലായ റാഹിലയക്ക് സിനിമാരംഗത്തുള്ളവരുമായി ബന്ധമുണ്ട്. ഇവരെ സിനിമക്കാരുമായി പരിചയപ്പെടുത്തിയത് കേസിലെ മുഖ്യപ്രതികളാണ്. കേസില് പോലീസ് പ്രതിയാക്കിയ തലശ്ശേരി സ്വദേശി നബീലും നേരത്തെ അറസ്റ്റിലായ ഫയാസും സുഹൃത്തുക്കളാണെന്നും വ്യക്തമായിട്ടുണ്ട്. ഇവര് ഒരുമിച്ചുള്ള ചിത്രങ്ങള് ഡി.ആര്.ഐക്ക് കിട്ടിയിട്ടുണ്ട്.\nഇന്നലെ അറസ്റ്റിലായ ഹിറമോസ പി. സെബാസ്റ്റ്യനും റാഹിലയും ചേര്‍ന്ന് മൂന്നുമാസത്തിനുള്ളില് 11 കോടി രൂപയുടെ സ്വര്‍ണം കടത്തിയെന്ന് ഡയറക്ടറേറ്റ് ഓഫ് റവന്യൂ ഇന്‍റലിജന്‍സ് (ഡി.ആര്.ഐ.) പറഞ്ഞു. രണ്ടുമാസത്തിനിടെ 40 കിലോ സ്വര്‍ണം കടത്തിയെന്നാണ് വിവരം. കോഴിക്കോട് വിമാനത്താവളം വഴി ആറുകിലോ സ്വര്‍ണം കടത്തിയകേസില് ഇവരെ ശനിയാഴ്ച എറണാകുളം അഡീഷണല് ചീഫ് മജിസ്‌ട്രേട്ട് മുമ്പാകെ ഹാജരാക്കി. മജിസ്‌ട്രേട്ട് ഇരുവരെയും 22 വരെ ജുഡീഷ്യല് കസ്റ്റഡിയില് റിമാന്‍ഡ് ചെയ്തു. വയനാട് പുല്പള്ളി സ്വദേശിയാണ് ഹിറമോസ. കണ്ണൂര് സ്വദേശിയാണ് റാഹില.\nകേസില് മൂന്ന് പ്രതികള്‍ക്കൂടിയുണ്ടെന്ന് ഡി.ആര്.ഐ. അറിയിച്ചു. കോഴിക്കോട് സ്വദേശികളായ ഷബാസ്, അബ്ദുള് നായിസ്, തലശ്ശേരി സ്വദേശി നബീല് എന്നിവരാണിവര്. ഇവര് ഗള്‍ഫിലാണ്. ഗള്‍ഫിലുള്ള ഇന്ത്യന് എംബസി വഴി ഇവര്‍ക്കായി തിരച്ചില് നടത്തുമെന്ന് ഡി.ആര്.ഐ. അറിയിച്ചു.\nDRI firamosa p sebastian fayas karipur gold seized at karipur airport rahila nabeel


പ്രേത ബാധയൊഴിപ്പിക്കാനെന്ന പേരില് മൂന്ന് വയസ്സുകാരിയെ ആൾദൈവം അടിച്ചുകൊന്നു – East Coast Daily Malayalam\nബംഗളൂരു: കര്‍ണാടകത്തിലെ ചിത്രദുര്‍ഗ അജിക്യതനഹള്ളി ഗ്രാമത്തിലാണ് ദാരുണസംഭവം. ചായക്കട നടത്തുന്ന പവീന്-ബേബി ദമ്ബതിമാരുടെ മകള് പൂര്‍വിക ആണ് മരിച്ചത്. സംഭവത്തില് ആള്‍ദൈവം രാകേഷ് (21), പുരുഷോത്തം (19) എന്നിവരെ പോലീസ് അറസ്റ്റുചെയ്തു.\nRead Also : കോവിഡ് പരിശോധന കിറ്റുകൾ കുറഞ്ഞ നിരക്കിൽ ലഭ്യമാക്കാൻ ഒരുങ്ങി ലോകാരോഗ്യ സംഘടന\nഒരാഴ്ചയായി പൂര്‍വിക രാത്രി സ്വപ്നംകണ്ട് കരയാറുണ്ടായിരുന്നു. ബാധകൂടിയതാണെന്ന് സംശയം തോന്നിയ വീട്ടുകാര് ഞായറാഴ്ച രാവിലെ കുട്ടിയെ പുരുഷോത്തമിന്റെ അടുത്തെത്തിച്ചു. ബാധ ഒഴിപ്പിച്ചുനല്‍കാമെന്നു പറഞ്ഞ് പുരുഷോത്തം കുട്ടിയെയും മാതാപിതാക്കളെയും രാകേഷിന്റെ അടുത്തെത്തിച്ചു. യെല്ലമ്മ ദേവിയുടെ ആത്മാവ് തന്നില് കുടിയേറിയിട്ടുണ്ടെന്ന് അവകാശപ്പെട്ടാണ് നഗരത്തിനോടു ചേര്‍ന്ന സ്ഥലത്തെ കുടിലില് രാകേഷ് കഴിഞ്ഞിരുന്നത്. ദുര്‍മന്ത്രവാദവും നടത്തിയിരുന്നു.\nRead Also : കേരളത്തിൽ രോഗവ്യാപനം നിയന്ത്രിക്കാൻ ആയില്ലെങ്കിൽ മരണ നിരക്ക് കുത്തനെ വർധിക്കും ; മുന്നറിയിപ്പുമായി ആരോഗ്യവിദഗ്ധർ\nമാതാപിതാക്കളെ കുടിലിനകത്തേക്ക് പ്രവേശിപ്പിക്കാത്തതിനാല് കുട്ടിയെ പുരുഷോത്തം ആണ് കൊണ്ടുപോയത്. ബാധയൊഴിപ്പിക്കാനെന്ന പേരില് രാകേഷ് ഒരു മണിക്കൂറോളം കുട്ടിയെ വടികൊണ്ട് അടിച്ചു. കുട്ടി ബോധംകെട്ടത് കണ്ടതോടെ ബാധ പോയെന്നുപറഞ്ഞ് മാതാപിതാക്കള്‍ക്ക് കൈമാറി. വീട്ടിലെത്തിയാല് ബോധം വരുമെന്നും അറിയിച്ചു. വീട്ടിലെത്തിയിട്ടും കുഞ്ഞിന് അനക്കമില്ലാത്തതിനെ തുടര്‍ന്ന് ആശുപത്രിയിലെത്തിച്ചപ്പോഴാണ് മരണം സ്ഥിരീകരിച്ചത്.\nഇന്ത്യയില് പത്ത് വയസ്സിനു മുകളില് പ്രായമുള്ള 15 പേരില് ഒരാള്‍ക്കു വീതം കോവിഡ്; ഞെട്ടിക്കുന്ന വെളിപ്പെടുത്തലുമായി സിറോ സര്‍വേ\nഎഴുപതുകാരനായ ഗുരു ധ്യാനത്തിലാണ്, തിരിച്ചുവരും; ദഹിപ്പിക്കണമെന്ന് കോടതി ഉത്തരവിട്ടിട്ടും ആള്‍ദൈവത്തിന്റെ മൃതദേഹം ഫ്രിഡ്ജില് സൂക്ഷിച്ച് ശിഷ്യന്മാര്\nJan 29, 2020, 05:19 pm IST\nനിധി സ്വന്തമാക്കാന് യുവാവ് ഭാര്യയെ പട്ടിണിക്കിട്ടത് 50 ദിവസം; ഒടുവില് സംഭവം പുറംലോകമറിഞ്ഞതിങ്ങനെ\nJul 11, 2019, 10:09 am IST\nതന്നെയും മകളേയും ആള്‍ദൈവം പീഡിപ്പിച്ചെന്ന് യുവതി\nSep 11, 2018, 06:50 am IST\nപെണ്‍കുട്ടിയെ പീഡിപ്പിച്ച് ആത്മഹത്യയ്ക്ക് പ്രേരിപ്പിച്ചു; ആള്‍ദൈവം പിടിയില്\nSep 3, 2018, 01:53 pm IST


Bigg Boss Malayalam season3Grand Finale soon, mohanlal in Kerala , ബിഗ് ബോസ് സീസൺ3വിജയി ആരാകും, ഉത്തരവുമായി മോഹൻലാൽ, ഫിനാലെ വേദി ഇവിടെ - Malayalam Filmibeat\n| Updated: Monday, June 14, 2021, 9:26 [IST]\nപ്രേക്ഷകരുടെ ഇടയിൽ ഇപ്പോൾ ഏറ്റവും കൂടുതൽ ചർച്ച ചെയ്യപ്പെടുന്നത് ബിഗ് ബോസ് റിയാലിറ്റി ഷോയെ കുറിച്ചാണ്. കൊവിഡിനെ തുടർന്ന് മൂന്നാം സീസണും നിർത്തി വയ്ക്കുകയായിരുന്നു. 95ാം ദിവസമായിരുന്നു ഷോ അവസാനിപ്പിക്കുന്നത്. ചെന്നൈയിൽ കൊവിഡ് സാഹചര്യം രൂക്ഷമായ സാഹചര്യത്തിലായിരുന്നു ഷോ നിർത്തിവെച്ചത്. മത്സരം അവസാനത്തിലേയ്ക്ക് നീങ്ങി കൊണ്ടിരിക്കുമ്പോൾ ഷോ നിർത്തി വെച്ചത് പ്രേക്ഷകരെ സങ്കടത്തിലാഴ്ത്തിയിരുന്നു.\nസ്റ്റൈലൻ ലുക്കിൽ ഇനിയയുടെ ഫോട്ടോഷൂട്ട്, ചിത്രം കാണാം\nഷോ നിർത്തിവച്ചെങ്കിലും വിജയിയെ കണ്ടെത്താൻ ബിഗ് ബോസ് അധികൃതർ തീരുമാനിക്കുകയായിരുന്നു. ഇത് പ്രേക്ഷകരുടെ ഇടയിൽ ചർച്ചയായിരുന്നു. ബിഗ് ബോസ് ടീമിനേയും ഏഷ്യനെറ്റ് ചാനലിനേയും അഭിനന്ദിച്ച് പ്രേക്ഷകർ രംഗത്ത് എത്തിയിരുന്നു. വിജയിയെ കണ്ടെത്തുന്നതിന് വേണ്ടി വോട്ടിംഗും നടത്തിയിരുന്നു. ഒരാഴ്ചത്തെ വോട്ടിംഗ് കഴിഞ്ഞ് ദിവസങ്ങൾ കഴിഞ്ഞിട്ടും ഫിനാലെയെ കുറിച്ചുള്ള വിവരങ്ങൾ പുറത്ത് വിടാതിരുന്നത് പ്രേക്ഷകരുടെ ഇടയിൽ വലിയ വിമർശനങ്ങൾ ഉയർത്തിയിരുന്നു. ഷോയെ കുറിച്ചുള്ള നിരവധി വാർത്തകൾ ഉയർന്നിരുന്നു. ഇപ്പോഴിത പ്രേക്ഷകരുടെ സംശയങ്ങൾക്ക് മറുപടിയുമായി അവതാരകനായ മോഹൻലാൽ തന്നെ നേരിട്ട് എത്തിയിരിക്കുകയാണ്. ഇത് പ്രേക്ഷകർക്ക് ആശ്വാസം നൽകുന്നതാണ്.\nസീസൺ 3യ്ക്ക് ഫിനാലെ ഉണ്ടാകുമെന്ന് അറിയിച്ച് കൊണ്ട് കഴിഞ്ഞ ദിവസം മോഹൻലാലിന്റെ വീഡിയോ പുറത്തു വന്നിരുന്നു. ഏഷ്യനെറ്റ് ചാനലിലൂടെയാണ് വീഡിയോ പുറത്ത് വന്നത്. ഫിനാലെയ്ക്കായി അൽപം കാത്തിരിക്കണമെന്നാണ് താരം വീഡിയോയിൽ പറയുന്നത്. ഫിനാലെ ഉണ്ടാകുമെന്ന് മോഹൻലാൽ ഉറപ്പും നൽകിയിട്ടുണ്ട്,\nപുറത്തു വന്ന വീഡിയോയിൽ മോഹൻലാൽ പറയുന്നത് ഇങ്ങനെ..."ബിഗ് ബോസ് മലയാളം സീസണ് 3ന്‍റെ തുടക്കം മുതല്‍ക്കേ ഒപ്പം സഞ്ചരിച്ച്, സോഷ്യല് മീഡിയ വഴിയും നേരിട്ടും അഭിപ്രായങ്ങളും നിര്‍ദ്ദേശങ്ങളും അറിയിച്ച്, ഇഷ്‍ട മത്സരാര്‍ഥികള്‍ക്കുവേണ്ടി കൃത്യമായി വോട്ട് ചെയ്ത്, ഷോയെ ഒരു വിസ്‍മയ വിജയമാക്കിത്തീര്‍ത്ത പ്രിയ പ്രേക്ഷകര്‍ക്ക് ഹൃദയം നിറഞ്ഞ നന്ദി. വിജയിയെ കണ്ടെത്തുവാനുള്ള ഫൈനല് വോട്ടിംഗിലും വന് പ്രേക്ഷക പങ്കാളിത്തമാണ് ഉണ്ടായത്.\nഇപ്പോള് പ്രേക്ഷകര് ഒരേ മനസ്സോടെ ഉന്നയിക്കുന്ന ഒരു ചോദ്യമുണ്ട്. ബിഗ് ബോസ് മലയാളം സീസണ് 3ലെ വിജയി ആര്? പക്ഷേ അല്‍പ്പംകൂടി ക്ഷമിച്ചേ മതിയാവൂ. മഹാമാരി മൂലമുള്ള ഇപ്പോഴത്തെ ഗുരുതര പ്രശ്‍നങ്ങള്‍ക്ക് താല്‍ക്കാലിക ശമനം ആവുമ്പോള് ബിഗ് ബോസ് മലയാളം സീസണ്3വിജയിയെ പ്രഖ്യാപിക്കുന്ന ഗ്രാന്‍ഡ് ഫിനാലെ ഉണ്ടായിരിക്കും. അതുവരെ പ്രിയ പ്രേക്ഷകര് കാത്തിരിക്കുക. ഒരിക്കല്‍ക്കൂടി ഓര്‍മ്മിപ്പിക്കട്ടെ, ഇപ്പോള് കഴിവതും വീട്ടില്‍ത്തന്നെ കഴിയുക. സുരക്ഷിതരായി ഇരിക്കുക", മോഹന്‍ലാല് പറയുന്നു.\nഅതേസമയം ചെന്നൈയിൽ ആയിരുന്ന മോഹൻലാൽ നാട്ടിലെത്തിയിട്ടുണ്ട്. ചെന്നൈയിലെ കൊവിഡ് സാഹചര്യം കണിക്കിലെടുത്ത് ബിഗ് ബോസ് ഫിനാലെ കേരളത്തിലാകും നടക്കുക എന്ന് നേരത്തെ തന്നെ വാർത്തകൾ പ്രചരിച്ചിരുന്നു. മോഹൻലാൽ കൂടി നാട്ടിലെത്തിയതോടെ പുറത്ത് വന്ന വാർത്തകൾ സത്യമാകാനാണ് സാധ്യത. ജൂൺ 16 വരെ കേരളത്തിൽ ലോക്ക് ഡൗൺ പ്രഖ്യാപിച്ചിരിക്കുകയാണ്. ലോക്ക് ഡൗൺ നിയന്ത്രണങ്ങൾ ഏർപ്പെടുത്തി കൊണ്ടുളള സർക്കാരിന്റെ നിർദ്ദേശം വരുന്നതിന്റെ തൊട്ട് പിന്നാലെ തന്നെ ഫിനാലെ ഉണ്ടാകമെന്നാണ് സൂചന. ഇതിനായുള്ള തയ്യാറെടുപ്പുക അണിയറയിൽ ഒരുങ്ങി കഴിഞ്ഞിട്ടുണ്ട്. കൂടാതെ ഫിനാലെയിൽ ഗംഭീര ലുക്കിലാകും ലാലേട്ടൻ എത്തുക.\nBigg Boss Malayalam season3Finale Will Be Conducted Soon,Mohanlal Arrived In Kerala,


വാടകക്കാരന് വീട്ടുടമസ്ഥയുമായി പ്രണയം; വീട്ടുകാര് എതിര്‍ത്തു; യുവതിയെ കുത്തിക്കൊന്ന് 35 കാരന് തൂങ്ങ - Samakalika Malayalam\nവാടകക്കാരന് വീട്ടുടമസ്ഥയുമായി പ്രണയം; വീട്ടുകാര് എതിര്‍ത്തു; യുവതിയെ കുത്തിക്കൊന്ന് 35 കാരന് തൂങ്ങി മരിച്ചു\nBy സമകാലിക മലയാളം ഡെസ്‌ക് | Published: 13th February 2020 10:10 PM |\nLast Updated: 13th February 2020 10:10 PM | A+A A- |\nബംഗളൂരു: വീട്ടുടമയായ യുവതിയെയും കുടുംബാംഗങ്ങളെയും കുത്തിപരിക്കേല്‍പ്പിച്ച ശേഷം വാടകക്കാരനായ യുവാവ് ജീവനൊടുക്കി. ഗുരുതരമായി പരിക്കേറ്റ യുവതി മരിച്ചു. ബെംഗളൂരു മഗഡി റോഡിന് സമീപം ഹെഗനഹള്ളിയിലായിരുന്നു സംഭവം.\nലക്ഷ്മി ശിവരാജ്(36) എന്ന യുവതിയാണ് കൊല്ലപ്പെട്ടത്. ഇവരുടെ വീടിന്റെ മുകള്‍നിലയില് താമസിച്ചിരുന്ന രംഗധാമയ്യ(35)യാണ് യുവതിയെ കൊലപ്പെടുത്തിയശേഷം ജീവനൊടുക്കിയത്. ഇയാളുടെ ആക്രമണത്തില് ലക്ഷ്മിയുടെ തളര്‍ന്നുകിടക്കുന്ന ഭര്‍ത്താവ് ശിവരാജി(38)നും മകള് ചൈത്ര(16)യ്ക്കും ഗുരുതരമായി പരിക്കേറ്റു. രംഗധാമയ്യയുമായി അടുപ്പത്തിലായിരുന്ന ലക്ഷ്മി ഈ ബന്ധത്തില്‍നിന്ന് അകലംപാലിച്ചതാണ് കൊലപാതകത്തിന് കാരണമെന്ന് പൊലീസ് പറഞ്ഞു.\nകഴിഞ്ഞ ആറുവര്‍ഷമായി തുംകുരു സ്വദേശിയായ രംഗധാമയ്യയും കുടുംബവും ലക്ഷ്മിയുടെ വീടിന്റെ മുകള്‍നിലയിലായിരുന്നു താമസം. കഴിഞ്ഞവര്‍ഷം ഇയാളുടെ ഭാര്യ മരിച്ചതോടെ മക്കളെ നാട്ടിലേക്ക് അയച്ചു. തുടര്‍ന്ന് രംഗധാമയ്യ ഒറ്റയ്ക്കായിരുന്നു മുകള്‍നിലയില് താമസിച്ചുവന്നത്. ഇതിനിടെ വീട്ടുടമയായ ലക്ഷ്മിയുമായി ഇയാള് അടുപ്പം സ്ഥാപിച്ചിരുന്നു. എന്നാല് ഇക്കാര്യം ഭര്‍ത്താവും മകളും അറിഞ്ഞതോടെ ഇരുവരും ലക്ഷ്മിയോട് ബന്ധത്തില്‍നിന്ന് പിന്മാറാന് ആവശ്യപ്പെട്ടു. തുടര്‍ന്ന് ലക്ഷ്മി രംഗധാമയ്യയില്‍നിന്ന് അകലംപാലിച്ചതാണ് കൊലപാതകത്തിലേക്ക് നയിച്ചത്.\nകഴിഞ്ഞദിവസം ലക്ഷ്മിയുടെ വീട്ടിലെത്തിയ രംഗധാമയ്യ മൂര്‍ച്ചയുള്ള ഒരു വസ്തു ഉപയോഗിച്ചാണ് കൃത്യം നടത്തിയതെന്ന് പൊലീസ് പറഞ്ഞു. ഇതിനുപിന്നാലെ ശിവരാജിനെയും ചൈത്രയെയും കുത്തിപരിക്കേല്‍പ്പിച്ചു. പിന്നീട് വീടിന്റെ മുകള്‍നിലയിലേക്ക് പോയ ഇയാള് സ്വയം കുത്തിപരിക്കേല്‍പ്പിച്ച ശേഷം തൂങ്ങിമരിക്കുകയായിരുന്നു.\nവീട്ടുടമ യുവതി വാടകക്കാരന് ജീവനൊടുക്കി കുത്തിക്കൊന്നു


ഐ.എം.എ നിക്ഷേപ തട്ടിപ്പ് കേസ്: കര്‍ണാടകയിലെ കോണ്‍ഗ്രസ് മുന്‍മന്ത്രി അറസ്റ്റില് – News18 Malayalam\nഐ.എം.എ നിക്ഷേപ തട്ടിപ്പ് കേസ്: കര്‍ണാടകയിലെ കോണ്‍ഗ്രസ് മുന്‍മന്ത്രി അറസ്റ്റില്\nകോണ്‍ഗ്രസില് വിമതനീക്കം നടത്തിയതിനു പിന്നാലെ ബൈഗ് അയോഗ്യനാക്കപ്പെട്ടിരുന്നു.\nLast Updated : November 22, 2020, 21:46 IST\nബെംഗളൂരു: ഐ.എം.എ നിക്ഷേപ തട്ടിപ്പ് കേസിൽ കര്‍ണാടകയിലെ കോണ്‍ഗ്രസ് മുന്‍മന്ത്രി അറസ്റ്റില്. ശിവരാജ് നഗര് മുന് എം.എല്.എ. കൂടിയായ റോഷന് ബൈഗിനെ സി.ബി.ഐ. അറസ്റ്റ് ചെയ്തത്. സംസ്ഥാനത്തെ ഉന്നതഉദ്യോഗസ്ഥർ ഉൾപ്പെടെയുള്ളവർ പ്രതികളായ ഐ.എം.എ.(ഐ- മോണിട്ടറി അഡ്‌വൈസറി) തട്ടിപ്പു കേസുമായി ബന്ധപ്പെട്ടാണ് അറസ്റ്റ്.\nബെംഗളൂരുവിലെ സി.ബി.ഐ. പ്രത്യേക കോടതിയില് ഹാജരാക്കിയ ബൈഗിനെ 14 ദിവസത്തെ ജുഡീഷ്യല് കസ്റ്റഡിയില് വിട്ടു. കേസില് ചോദ്യം ചെയ്യാന് വിളിച്ചു വരുത്തിയതിനു പിന്നാലെ ഞായറാഴ്ച വൈകിട്ടോടെയാണ് റോഷന് ബൈഗിനെ സി.ബി.ഐ അറസ്റ്റു ചെയ്തത്. ഐ.എം.എ. അഴിമതി കേസുമായി ബന്ധപ്പെട്ട് അറസ്റ്റിലാകുന്ന ആദ്യത്തെ രാഷ്ട്രീയക്കാരനാണ് റോഷൻ ബൈഗ്. നേരത്തെ കോണ്‍ഗ്രസില് വിമതനീക്കം നടത്തിയതിനു പിന്നാലെ ബൈഗ് അയോഗ്യനാക്കപ്പെട്ടിരുന്നു.\nAlso Read കർണാടകത്തിലെ മുതിർന്ന IAS ഉദ്യോഗസ്ഥൻ ആത്മഹത്യ ചെയ്തു; മരിച്ചത് കള്ളപ്പണ കേസിൽ പ്രതി ചേർക്കപ്പെട്ട ബി.എം വിജയശങ്കർ\nകേസിലെ മുഖ്യപ്രതി മുഹമ്മദ് മൻസൂർ ഖാനെ രാജ്യം വിടാൻ സഹായിച്ചെന്നാരോപിച്ചാണ് റോഷൻ ബെെഗിനെ അറസ്റ്റ് ചെയ്തത്. റോഷൻ ബൈഗ് തങ്ങളുടെ പണം തട്ടിയെടുത്തെന്ന് മുഹമ്മദ് മൻസൂർ ഖാൻ ഒരു വീഡിയോയിൽ ആരോപിച്ചിരുന്നു.\nവീഡിയോ യൂട്യൂബിൽ അപ്‌ലോഡ് ചെയ്തിനു, രാജ്യംവിടാൻ സാധ്യതയുണ്ടെന്ന് ചൂണ്ടിക്കാട്ടി റോഷൻ ബൈഗിനെ അന്വേഷണസംഘം തടഞ്ഞുവച്ചു. 2019 ൽ അഴിമതി നടന്നപ്പോൾ, റിസർവ് ബാങ്ക് നിർദ്ദേശിച്ച കമ്പനികളുടെ ഇടപാടുകളെക്കുറിച്ച് അന്വേഷിക്കരുതെന്ന് റോഷൻ ബൈഗ് ആവശ്യപ്പെട്ടിരുന്നതായി അന്നത്തെ റവന്യൂ മന്ത്രി ആർ വി ദേശ്പാണ്ഡെ പറഞ്ഞിരുന്നു.\nഐ‌എം‌എയുടെ ഇടപാടുകൾ അന്വേഷിക്കാൻ 2015 ൽ റിസർവ് ബാങ്കാണ് കർണാടക സർക്കാരിനോട് ആവശ്യപ്പെട്ടത്. എന്നാൽ ഐ‌എം‌എ ഒരു മാനദണ്ഡങ്ങളും ലംഘിച്ചിട്ടില്ലെന്നായിരുന്നു പൊലീസിന്റെ കണ്ടെത്തൽ. ഇതേത്തുടർന്ന് റിസർവ് ബാങ്ക് ആവശ്യപ്പെട്ടതനുസരിച്ച് 2018 നവംബറിലാണ് വീണ്ടും അന്വേഷണം പ്രഖ്യാപിച്ചത്.\nതട്ടിപ്പുമായി ബന്ധപ്പെട്ട് 25 പേരെയാണ് ഇതുവരെ അറസ്റ്റു ചെയ്തത്. അനുബന്ധ കുറ്റപത്രത്തിൽ മുതിർന്ന ഐപിഎസ് ഉദ്യോഗസ്ഥരായ ഹേമന്ത് നിംബാൽക്കർ, അജയ് ഹിലോരി എന്നിവരുൾപ്പെടെ 28 പ്രതികളെ ഉൾപ്പെടുത്തിയിട്ടുണ്ട്. രണ്ട് ഐ‌പി‌എസ് ഉദ്യോഗസ്ഥരെ കൂടാതെ, മുൻ ഡെപ്യൂട്ടി സൂപ്രണ്ട് (സിഐഡി) ഇ ബി ശ്രീധര, കൊമേഴ്‌സ്യൽ സ്ട്രീറ്റ് പോലീസ് സ്റ്റേഷന്റെ ഇൻസ്പെക്ടറും സ്റ്റേഷൻ ഹൗസ് ഓഫീസറുമായ എം രമേശ്, സ്റ്റേഷൻ സബ് ഇൻസ്പെക്ടർ പി ഗൗരിശങ്കർ എന്നിവരും പ്രതികളാണ്.\nകേസുമായി ബന്ധപ്പെട്ട് മുൻ ബെംഗളൂരു അർബൻ ഡിസി വിജയ് ശങ്കറിനെ പ്രത്യേക അന്വേഷണ സംഘം അറസ്റ്റു ചെയ്തിരുന്നു. എന്നൽ ഇതിനു പിന്നാലെ വിജയശങ്കർ ആത്മഹത്യ ചെയ്തു.\nFirst published: November 22, 2020, 21:46 IST


തളര്‍ന്ന കാലും തളരാത്ത മനസ്സുമായി സജേഷ് കൃഷ്ണന് - Calicut Journal\nHome » കളിക്കളം » തളര്‍ന്ന കാലും തളരാത്ത മനസ്സുമായി സജേഷ് കൃഷ്ണന്\nവൈകല്യങ്ങളില് തളരാതെ കൃത്രിമക്കാലുമായി മാരത്തോണില് ഓടിക്കൊണ്ടിരിക്കുകയാണ് പയ്യന്നൂരിലെ സജേഷ് കൃഷ്ണന്. കൊച്ചിയില് വെച്ചു നടന്ന സ്പൈസ് കോസ്റ്റ് മാരത്തോണില് പങ്കെടുത്താണ് സജേഷ് ചരിത്രത്തിലിടം നേടിയിരിക്കുന്നത്. മൂവായിരത്തോളം പേര് പങ്കെടുത്ത മാരത്തോണില് വിജയം കൈവരിച്ചതിന്‍റെ നിറഞ്ഞ സന്തോഷത്തിലാണ് സജേഷ്.\nചെറിയ പ്രായത്തില് വാഹനാപകടത്തെ തുടര്‍ന്ന് ഇരുകാലുകളും നഷ്ടപ്പെട്ടുവെങ്കിലും മനസ്സിന്‍റെ ആത്മധൈര്യം പിന്നീടുള്ള ജീവിതത്തെ മുന്നോട്ടു നയിച്ചു. ശരീരത്തിന്‍റെ പരിമിതികള് കൊണ്ട് പലപ്പോഴും ജോലികളുടെ അവസരങ്ങള് നഷ്ടപ്പെട്ടിരുന്നു. എങ്കിലും അതിലൊന്നും തളരാതെ അവസരങ്ങള് തന്നെ തേടിവരുമെന്ന പ്രതീക്ഷ ജീവിതത്തിന് കൂടുതല് പ്രേരണയായി. ബി ടെക് മെക്കാനിക്കില് ബിരുദം പൂര്‍ത്തിയാക്കി. കണ്ണൂര് ഐ ടി ഐ-യില് ഗസ്റ്റ് ലക്ചറായി ജോലി ചെയ്യുകയാണ് സജേഷ്. പതറാത്ത മനസ്സും ഇടതുകാലിന്‍റെ കരുത്തുംകൂടെ വലതുകാലിനെ ഏല്‍പ്പിച്ച് മാരത്തോണില് പങ്കെടുക്കുകയായിരുന്നു സജേഷ്.\nഓരോ മാരത്തോണിനെയും നിറഞ്ഞ ആത്മവിശ്വാസത്തോടെയും, സന്തോഷത്തോടെയും സജേഷ് നേരിടുമ്പോള് ജീവിക്കാനുള്ള ആവേശമാണ് ലഭിക്കുന്നതെന്ന് സജേഷ്പറയുന്നു. ജീവിതത്തോട് പോരാടാന് തന്‍റെ ജോലി സ്ഥിരപ്പെട്ടുകിട്ടണമെന്ന ആഗ്രഹത്തിലാണ് സജേഷിപ്പോള്.\nsajesh krishnan Spice Coast Marathon 2015 2016-01-04\nPrevious: നടൻ സുധാകരൻ അന്തരിച്ചു\nNext: ആമിനയുടെ ആടുജീവിതം, ചുരുക്കി പറഞ്ഞാല് ഒരു വടക്കന് വീരഗാഥ


കുണ്ടറ പീഡന പരാതി; കേസെടുത്തു; ലീസിനെതിരായ ആരോപണങ്ങളിൽ ഡിജിപി റിപ്പോർട്ട് തേടി; പാർട്ടി അന്വേഷിക്കും| dgp seeks report on the allegations against police in kundara sexual harassment case – News18 Malayalam\nകുണ്ടറ പീഡന പരാതി; കേസെടുത്തു; പൊലീസിനെതിരായ ആരോപണങ്ങളിൽ ഡിജിപി റിപ്പോർട്ട് തേടി; പാർട്ടി അന്വേഷിക്കും\nപീഡന പരാതി പരിഹരിക്കാൻ മന്ത്രി എ കെ ശശീന്ദ്രൻ ഇടപെട്ടുവെന്ന ആരോപണം എൻസിപി അന്വേഷിക്കും.\nLast Updated : July 21, 2021, 11:15 IST\nകൊല്ലം: കുണ്ടറയിൽ യുവതിയുടെ പരാതിയിൽ പൊലീസിന് എതിരെ ഉയർന്ന ആരോപണങ്ങളിൽ ഡിജിപി അനിൽകാന്ത് റിപ്പോർട്ട് തേടി. അന്വേഷണം നടത്തി റിപ്പോർട്ട് നൽകാനും നിർദേശിച്ചു. ദക്ഷിണ മേഖല ഐജി ഹർഷിതയ്ക്കാണ് അന്വേഷണ ചുമതല. പരാതിയുമായി ചെന്നപ്പോള് പൊലീസ് ഒഴിവാക്കാന് ശ്രമിച്ചെന്നായിരുന്നു പരാതിക്കാരിയുടെ ആരോപണം. എ കെ ശശീന്ദ്രൻ ഇടപെടലോടെ വലിയ വിവാദമായതോടെയാണ് ഡിജിപി റിപ്പോർട്ട് തേടിയത്.\nAlso Read- കുണ്ടറ പീഡന കേസ്; എൻസിപി നേതാവിനെതിരായ പരാതിയിൽ ഉറച്ചു നിൽക്കുന്നുവെന്ന് യുവതി\nഅതേസമയം, മന്ത്രി എ കെ ശശീന്ദ്രൻ ഇടപെടൽ വിവാദമായതിന് പിന്നാലെ യുവതിയുടെ പീഡന പരാതിയില് കുണ്ടറ പൊലീസ് കേസെടുത്തു. ബാറുടമയും എന്‍സിപി നിർവാഹക സമിതി അംഗവുമായ പത്മാകരനും രാജീവിനും എതിരെയാണ് കേസ് രജിസ്റ്റര് ചെയ്തിരിക്കുന്നത്. ഐപിസി 354 സ്ത്രീത്വത്തെ അപമാനിച്ചു, ഐപിസി 509/34 ലൈംഗിക ചുവയോടെ സംസാരിക്കുക എന്നീ വകുപ്പുകള് ചേര്‍ത്താണ് എഫ്ഐആര് തയ്യാറാക്കിയിരിക്കുന്നത്. ഇതില് ഐപിസി 354 ജാമ്യമില്ലാ വകുപ്പാണ്. ഈ പശ്ചാത്തലത്തില് ഇരുവരെയും ഇന്നോ നാളെയോ അറസ്റ്റ് ചെയ്തേക്കുമെന്നാണ് വിവരം. പരാതിയില് ഇന്നലെ പരാതിക്കാരിയുടെ വീട്ടിലെത്തി പൊലീസ് മൊഴിയെടുത്തിരുന്നു. ഇതിന് പിന്നാലെയാണ് നടപടി.\nAlso Read- കുണ്ടറ പീഡന കേസിൽ പൊലീസ് കേസെടുത്തു; കേസെടുത്തത് മന്ത്രി ശശീന്ദ്രന്റെ ഇടപെടൽ വിവാദമായതിന് പിന്നാലെ\nAlso Read- സ്ത്രീ സുരക്ഷ ഉറപ്പാക്കാന് പിങ്ക് പ്രൊട്ടക്ഷന് പ്രോജക്ട്; കേരള പൊലീസിന്റെ എട്ടു പദ്ധതികള്\nമന്ത്രിയുടെ ഇടപെടൽ; എൻസിപി അന്വേഷിക്കും\nപീഡന പരാതി പരിഹരിക്കാൻ മന്ത്രി എ കെ ശശീന്ദ്രൻ ഇടപെട്ടുവെന്ന ആരോപണം പാർട്ടി അന്വേഷിക്കും. എൻസിപി സംസ്ഥാന ജനറൽ സെക്രട്ടറി മാത്യൂസ് ജോർജിനാണ് അന്വേഷണ ചുമതല. മാത്യൂസ് ജോർജ് നാളെ കൊല്ലത്തെത്തി പരാതിക്കാരിയുമായി സംസാരിക്കും. അതേസമയം, ശശീന്ദ്രന്റെ ഭാഗത്ത് വീഴ്ചയുണ്ടായിട്ടില്ലെന്നാണ് എൻസിപി നേതൃത്വത്തിന്റെ പ്രാഥമിക വിലയിരുത്തൽ.\nFirst published: July 21, 2021, 07:56 IST\ndgpkerala policekundaraminister ak saseendranncp


മൈക്ക് പോംപിയോ-നരേന്ദ്ര മോദി കൂടിക്കാഴ്ച്ച അവസാനിച്ചു; വ്യാപാര ബന്ധം മെച്ചപ്പെടുത്താനും ഭീകരത, പ്രതിരോധം തുടങ്ങിയ വിഷയങ്ങളിൽ സഹകരിച്ചു നീങ്ങാനും ധാരണ\nജി 20 ഉച്ചകോടിക്ക് മുന്നോടിയായി യു.എസ് വിദേശകാര്യ സെക്രട്ടറി മൈക്ക് പോംപിയോ പ്രധാനമന്ത്രി നരേന്ദ്ര മോദിയുമായി കൂടിക്കാഴ്ച നടത്തി. ഇന്തോ പസഫിക് മേഖലയിലെ വ്യാപാര ബന്ധം മെച്ചപ്പെടുത്താനും ഭീകരത, പ്രതിരോധം തുടങ്ങിയ വിഷയങ്ങളിൽ സഹകരിച്ചു നീങ്ങാനും ചർച്ചകളിൽ ധാരണയായി. വിദേശകാര്യ മന്ത്രി എസ്. ജയശങ്കറുമായും യു.എസ് സെക്രട്ടറി കൂടിക്കാഴ്ച നടത്തി.\nഈ മാസം 28, 29 തീയതികളിൽ ജപ്പാനിലെ ഒസാക്കയിൽ നടക്കുന്ന ജി 20 ഉച്ചകോടിക്ക് മുന്നോടിയായാണ് യു.എസ് വിദേശകാര്യ സെക്രട്ടറി മൈക്ക് പോംപിയോ രാജ്യത്തെത്തിയത്. രാവിലെ സൗത്ത് ബ്ലോക്കിൽ ദേശീയ സുരക്ഷാ ഉപദേഷ്ടാവ് അജിത് ഡോവലുമായി നിർണായക ചർച്ചകൾ നടത്തിയ മൈക്ക് പോംപിയോ പ്രധാനമന്ത്രി നരേന്ദ്രമോദിയുമായി കൂടിക്കാഴ്ച നടത്തി. പ്രതിരോധ മേഖലയിലെ സഹകരണം, ഇന്ത്യൻ പൗരന്മാർക്കുള്ള എച്1ബി വിസയിൽ അമേരിക്കയുടെ നിയന്ത്രണം, റഷ്യയുമായുള്ള എസ് 400 മിസൈൽ ഇടപാടിലെ കല്ലുകടികൾ, ഇറാനിൽ നിന്നുള്ള എണ്ണ ഇറക്കുമതി എന്നിവ ചർച്ചയായി.\nജി 20 ഉച്ചകോടിയിൽ പ്രധാനമന്ത്രി നരേന്ദ്രമോദി യു.എസ് പ്രസിഡന്റ് ഡോണൾഡ് ട്രംപുമായി ചർച്ച നടത്താനിരിക്കുകയാണ്. തന്ത്രപ്രധാന മേഖലകളിൽ സഹകരണം ശ്കതമാക്കാൻ വിദേശകാര്യ മന്ത്രി എസ്. ജയശങ്കറുമായി നടന്ന കൂടിക്കാഴ്ചയിൽ ധാരണയായി. അതേസമയം, ആയുധവ്യാപാരത്തിനാണ് മൈക്ക് പോംപിയോയുടെ സന്ദർശനമെന്ന് ആരോപിച്ചു ഇടതുപക്ഷ സംഘടനകൾ ഡൽഹിയിൽ പ്രതിഷേധിച്ചു.


ഇപ്പോൾ നടന്നില്ലെങ്കിൽ ഇനിയത് ഉണ്ടാകില്ല: മെസ്സി | Webdunia Malayalam\nന്യൂസിലെൻഡിനെ തകർക്കാനായില്ല, ഒന്നാം സ്ഥാനക്കാരായി ഇന്ത്യ ഫൈനലിലേക്ക്\nഇനി പോളണ്ടിനെപ്പറ്റി മിണ്ടാം!\n‘മെസിയും കൂട്ടരും ചെഗുവേരയുടെ പിന്മുറക്കാര്’; അര്‍ജന്റീന ടീമിനെ അഭിനന്ദിച്ച് എംഎം മണി - പോസ്‌റ്റ് വൈറലാകുന്നു\n‘നെയ്മ‌റിനെ സഹിക്കാൻ കഴിയില്ല, എന്തുപറഞ്ഞാലും ചൂടാകും’- ഫ്രഞ്ച് ലീഗിലെ സഹതാരം\nഫിഫ ലോകകപ്പ് പടിവാതിലിലെത്തി നില്‍ക്കുകയാണ്. ഫുട്ബോള് ഓര്‍മ്മകളുടെ കൂടാരക്കൂട്ടിലാണ് ഇപ്പോല് ഈ ബ്യൂട്ടിഫുള് ഗെയിമിന്‍റെ ആരാധകര്. ഇത്തവണ റഷ്യയില് കപ്പുയര്‍ത്തുന്നത് ആരായിരിക്കും? അർജന്റീനയ്ക്ക് ഇത്തവണയെങ്കിലും കീരീടം സ്വന്തമാക്കാൻ കഴിയുമോ?\nഫൈനലിൽ എത്തുന്നതും കിരീടം ഉയർത്തുന്നതുമാണ് മെസിയുടെ എന്നത്തേയും ആഗ്രഹം. ആ ആഗ്രഹത്തിനു പിന്നാലെയുള്ള ഓട്ടപ്പാച്ചിലിൽ ആണ് സൂപ്പർതാരം മെസി. 2014ലെ മത്സരത്തിൽ ചുണ്ടിനും കപ്പിനുമിടയിൽ അർജന്റീനയ്ക്ക് ജയം നഷ്ടമായി. ഫൈനലും കിരീടവും സ്വപ്നം കണ്ടുകൊണ്ടായിരിക്കും മെസിൽ കളത്തിലിറങ്ങുക.\nമെസിയുടെ തന്നെ വാക്കുകൾ കടമെടുത്താൽ ‘എന്റെ തലമുറയ്ക്ക് മറ്റൊരു ലോകകപ്പ് കളിക്കാന് അവസരമുണ്ടാകില്ല. അതുകൊണ്ട് ഇത് ജയിക്കണം. അത് ഞങ്ങളുടെ ആവശ്യമാണ്’. മെസിയാണ് അർജന്റീനയുടെ തുറുപ്പുചീട്ട്. രണ്ടു പതിറ്റാണ്ടുനീണ്ട അര്‍ജന്റീനയുടെ കാത്തിരിപ്പിനും വര്‍ഷങ്ങള് നീണ്ട മെസിയുടെ കഠിനാധ്വാനത്തിനും ഇത്തവണ അവസാനമുണ്ടാകുമെന്ന് പ്രതീക്ഷിക്കാം.\nഇന്റര്‍കോണ്ടിനന്റല് കപ്പില് ന്യൂസിലെന്റിനെതിരായ മത്സരത്തില് തോൽ‌വി അറിഞ്ഞ് ഇന്ത്യ. ...\nപോളണ്ടിനെപ്പറ്റി മിണ്ടിപ്പോകരുതെന്ന് ഫിഫ ലോകകപ്പ് പ്രേമികളെങ്കിലും ആരോടും പറയില്ല. കാരണം, ...\nഫ്രഞ്ച് ലീഗിലെ സൂപ്പര്‍താരമായ നെയ്മര്‍ക്കെതിരെ ആരോപണവുമായി ലീഗിലെ ടീമായ സ്ട്രാസ്ബര്‍ഗ് ...


മേഘന രാജ് ജീവചരിത്രം | Meghana Raj Biography in Malayalam - Filmibeat Malayalam\nCelebs » Meghana Raj » Biography\n03 May 1990 (29 വയസ്സ് )\nഇന്ത്യ ചലച്ചിത്ര അഭിനേത്രിയാണ് മേഘ്‌ന രാജ്. 1990 മെയ് 3-ന് സിനിമാതാരങ്ങളായ സുന്ദർ രാജിന്റേയും പ്രാമിള ജോഷായിയുടേയും മകളായി കർണാടകയിലെ ബാംഗളൂരിൽ ജനിച്ചു. തെലുങ്ക്, കന്നഡ, തമിഴ്, മലയാളം എന്നീ ഭാഷകളിലായി നിരവധി സിനിമകളിൽ അഭിനയിച്ചിട്ടുണ്ട്. 2009ല് തെലുങ്ക് സിനിമയിലൂടെയാണ് ചലച്ചിത്രരംഗത്ത് എത്തുന്നത്. വിനയന് സംവിധാനം ചെയ്ത് 2010-ൽ പ്രദര്‍ശനത്തിനെത്തിയ യക്ഷിയും ഞാനും എന്ന ചിത്രത്തിലൂടെയാണ് മലയാള ചലച്ചിത്രരംഗത്തേക്ക് കടന്നുവരുന്നത്. പിന്നീട് ബ്യൂട്ടിഫുള്, മാഡി ഡാഡ്,മെമ്മറീസ്, ആഗസ്ത് 15, വന്നെത്തും മുന്‍പേ,രഘുവിന്റെ സ്വന്തം റസിയ, അച്ഛന്റെ ആണ്‍മക്കള്, മുല്ലമൊട്ടും മുന്തിരിച്ചാറും, ട്രിവാന്‍ഡം ലോഡ്ജ് തുടങ്ങിയ ചിത്രങ്ങളില് അഭിനയിച്ചു. നരേന് നായകനായി എത്തിയ ഹാലേലുയ്യയാണ് ഒടുവില് പുറത്തിറങ്ങിയ മലയാളചിത്രം.2018 ഏപ്രില് 29ന് കന്നഡ ചലച്ചിത്രതാരം ചിരഞ്ജീവി സര്‍ജയെ വിവാഹം ചെയ്തു.\nഅമ്മയുടെ കല്യാണത്തിന് മകളെത്തി, മേഘ്‌നയെ കെട്ടിപ്പിടിച്ച്..\nഹിന്ദു ആചാര പ്രകാരം മേഘ്‌ന രാജിന് വീണ്ടും വിവാഹം!!\nനടി മേഘ്‌നാ രാജ് വിവാഹിതയായി! മിന്നുകെട്ടിയത് കന്നഡ നടന്..\nതാരവിവാഹത്തിനൊരുങ്ങി ടോളിവുഡ്, മേഘ്‌നയുടെ ഹല്‍ദി ആഘോഷ..\nMore : Meghana Raj Photos\nGo to : Meghana Raj Wallpapers


Malappuram | The Indian Telegram\nകോഴിക്കോട് തൂണേരിയില് മുസ്‌ലിം ലീഗ് ഓഫീസിന് നേരെ ബോംബേറ്; പൊലീസ് സുരക്ഷ ശക്തമാക്കി\nനാദാപുരം: തൂണേരിയില് മുസ്‌ലിം ലീഗ് പഞ്ചായത്ത് കമ്മിറ്റി ഓഫിസിന് നേരെ ബോംബേറു നടത്തി. ബോംബുകളിലൊന്ന് പൊട്ടാതെ കിടന്നതു പൊലീസ് കസ്റ്റഡിയിലെടുത്തു. ബോംബുകളിലൊന്ന് മേല്‍ക്കൂരയുടെ ഷീറ്റില് കൊണ്ടു പൊട്ടി. ഷീറ്റും കോണ്‍ക്രീറ്റും തകര്‍ന്നു. ജനല്‍ചില്ലുകളും ഉടഞ്ഞു. ഡിവൈഎഫ്‌ഐ ഓഫിസ് ബൈക്കിലെത്തിയവര് പെട്രോളൊഴിച്ചാണു തീവച്ചതെന്ന് സിപിഐഎം ആരോപിച്ചു. ബൈക്ക് നമ്പര് തിരിച്ചറിഞ്ഞതായും നേതാക്കള് അറിയിച്ചു. രാത്രി പത്തോടെയാണു സംഭവം. 11.45ന് ആണു ലീഗ് ഓഫിസിനു നേരെ ബോംബെറിഞ്ഞത്. തൂണേരിയില് മുസ്‌ലിം ലീഗ് ആഹ്വാന പ്രകാരം ഉച്ചവരെ ഹര്‍ത്താല് ആചരിച്ചു. വൈകിട്ടു […]\nമലപ്പുറം: വളാഞ്ചേരിയില് ആഡംബര വാഹനത്തിലെത്തിയ സംഘം ഇന്ധനം നിറച്ചശേഷം പണം നല്‍കാതെ കബളിപ്പിച്ച് കടന്നുകളഞ്ഞു. വളാഞ്ചേരിക്ക് സമീപം കരിപ്പോളില് ദേശീയപാതയോരത്തുള്ള വരദ ഫ്യുവല്‍സിലാണ് സംഭവം. പമ്പ് ജീവനക്കാരന് വാഹനത്തിന് പിന്നാലെ പാഞ്ഞെങ്കിലും സംഘത്തെ പിടികൂടാനായില്ല. പുലര്‍ച്ചെ 1.45നാണ് തൃശ്ശൂര് ഭാഗത്തുനിന്ന് എത്തിയ വാഹനം പമ്പില് കയറിയത്. അഞ്ച് പേരാണ് കാറിലുണ്ടായിരുന്നത്. 3500 രൂപക്ക് ഡീസല് നിറച്ച ശേഷം സംഘം എടിഎം കാര്‍ഡിനോട് സാമ്യം തോന്നുന്ന കാര്‍ഡ് പമ്പ് ജീവനക്കാരന് ഹുസൈന് കൈമാറുകയും ചെയ്തു. എടിഎം കാര്‍ഡല്ലെന്ന് വ്യക്തമായ […]\nമലപ്പുറം: ഇതാണോ സിപിഎം വിഭാവനം ചെയ്യുന്ന നവോത്ഥാനമെന്ന് സിപിഎം നെ വിമര്‍ശിച്ച് മുല്ലപ്പള്ളി. ദേവികുളം സബ് കലക്ടര് രേണു രാജിനെ അധിക്ഷേപിച്ച എസ് രാജേന്ദ്രന് എംഎല്‍എയുടെ നടപടിയില് സിപിഎം നിലപാട് വ്യക്തമാക്കണമെന്ന് കെപിസിസി പ്രസിഡന്റ് മുല്ലപ്പള്ളി രാമചന്ദ്രന് ആരോപിച്ചു. ഇത്തരം സ്ത്രീവിരുദ്ധ സമീപനങ്ങള് അവസാനിപ്പിക്കാന് സിപിഎം എത്രയും പെട്ടെന്ന് തയ്യാറാവാണമെന്നും മുല്ലപ്പള്ളി രാമചന്ദ്രന് പറഞ്ഞു. മുഖ്യമന്ത്രിയുടെ ഭാഷയും ശൈലിയും സിപിഎം പ്രാദേശിക നേതാക്കളും ജനപ്രതിനിധികളും ആവര്‍ത്തിക്കുകയാണ്. സ്ത്രീത്വത്തെ അപമാനിക്കുന്ന നിലപടാണ് സിപിഎം തുര്‍ടച്ചയായി കൈക്കൊള്ളുന്നത്.\nമലപ്പുറത്ത് രണ്ട് സ്വകാര്യ ബസുകളില് ജിപിഎസ് സംവിധാനം സജ്ജമാക്കി: ഏപ്രില് ഒന്ന് മുതല് രാജ്യത്തെ എല്ലാ ബസുകളിലും ജിപിഎസ് സംവിധാനം നിലവില് വരും\nതിരൂര്: മഞ്ചേരി-തിരൂര് റൂട്ടില് ഓടുന്ന രണ്ട് സ്വകാര്യ ബസുകളില് ജിപിഎസ് സംവിധാനം സജ്ജമാക്കി. ജിപിഎസ് ഘടിപ്പിച്ച സ്വകാര്യബസുകള് സംസ്ഥാനത്ത് ആദ്യമായി മലപ്പുറത്താണ് സര്‍വ്വീസ് ആരംഭിച്ചത്.ബസിനകത്ത് സജ്ജമാക്കിയ ഡിസ്‌പ്ലേയില് ബസിന്റെ നിലവിലെ വേഗത, എത്തിയ സ്റ്റോപ്പ് എന്നിവ തെളിയുന്ന രീതിയിലാണ് ജിപിഎസ് സംവിധാനം സജ്ജമാക്കിയിരിക്കുന്നത്. ബസിനകത്ത് തയ്യാറാക്കിയ ബട്ടണില് ബെല് അമര്‍ത്തിയാല് ജീവനക്കാര് മാത്രമല്ല ആര്‍ടിഒ ഓഫീസിലെ ഉദ്യോഗസ്ഥരും സഹായത്തിനായി എത്തും. ബസ് അമിതവേഗതയിലോടിയാല് ആര്‍ടിഒ ഓഫീസില് അറിയിക്കാനുള്ള സൗകര്യവുമുണ്ട്. അമിതവേഗതയോ മറ്റെന്തെങ്കിലും പ്രശ്‌നങ്ങളോ നേരിടുന്ന ഘട്ടത്തില് യാത്രക്കാര്‍ക്ക് […]\nകോടതിവിധിയെ തുടര്‍ന്ന് കനകദുര്‍ഗ ഭര്‍തൃവീട്ടിലെത്തി; ഭര്‍ത്താവും ഭര്‍തൃമാതാവും മറ്റൊരു വീട്ടിലേക്ക് താമസം മാറി\nമലപ്പുറം: കോടതിയില് നിന്ന് അനുകൂല വിധി ലഭിച്ചതോടെ ശബരിമല ദര്‍ശനം നടത്തിയ കനകദുര്‍ഗ മലപ്പുറം അങ്ങാടിപ്പുറത്തെ ഭര്‍തൃഗൃഹത്തിലെത്തി. കോടതി വിധിയില് സന്തോഷമുണ്ടെന്ന് കനകദുര്‍ഗ പ്രതികരിച്ചു. എന്നാല് കനകദുര്‍ഗ വീട്ടിലെത്തും മുന്‍പ് ഭര്‍ത്താവും മക്കളും ഭര്‍തൃമാതാവും വീട്ടില് നിന്നിറങ്ങിപോയി. ശബരിമല ദര്‍ശനം നടത്തിയതിന്റെ പേരില് വീട്ടില് പ്രവേശിപ്പിക്കാത്ത സാഹചര്യത്തിലാണ് കനകദുര്‍ഗ കോടതിയെ സമീപിച്ചത്. ഹര്‍ജി പരിഗണിച്ച പുലാമന്തോള് ഗ്രാമ ന്യായാലയ കോടതി കനകദുര്‍ഗയെ വീട്ടില് പ്രവേശിപ്പിക്കണമെന്ന് ഉത്തരവിട്ടു. ഈ വിധിയുടെ പശ്ചാത്തലത്തിലാണ് കനകദുര്‍ഗ ഭര്‍തൃ വീട്ടിലെത്തിയത്. എന്നാല് കനകദുര്‍ഗ […]\nമലപ്പുറത്ത് കാര് മതിലില് ഇടിച്ച് മൂന്ന് യുവാക്കള് മരിച്ചു\nമലപ്പുറം: മലപ്പുറം പൂക്കോട്ടൂര് അറവങ്കരയില് കാര് മതിലില് ഇടിച്ചു മറിഞ്ഞു മൂന്നു യുവാക്കള്‍ക്ക് ദാരുണ അന്ത്യം. മോങ്ങം സ്വദേശി ബീരാന് കുട്ടിയുടെ മകന് ഉനൈസ്, കൊണ്ടോട്ടി സ്വദേശി അഹമദ് കുട്ടിയുടെ മകന് സനൂപ്, മൊറയൂര് സ്വദേശി അബ്ദുല് റസാഖിന്റെ മകന് ഷിഹാബുദ്ദീന് എന്നിവരാണ് കാര് അപകടത്തില് മരിച്ചത് മരിച്ചത്. പുലര്‍ച്ചെ 2.45നാണ് കാര് അപകടത്തില് പെട്ടത്. രക്ഷാപ്രവര്‍ത്തനം ഫയര്‍ഫോഴ്‌സും പൊലീസും നാട്ടുകാരും സംയുക്തമായി ചേര്‍ന്നാണു നടത്തിയത്. മഞ്ചേരി മെഡിക്കല് കോളേജ് മോര്‍ച്ചറിയില് മൃതദേഹങ്ങള് സൂക്ഷിച്ചിരിക്കുകയാണ്.\nമുസ്ലീം ലീഗ് ഉന്നതാധികാര സമിതിയോഗം ഇന്ന് പാണക്കാട് ചേരും\nമലപ്പുറം: മുസ്ലീം ലീഗ് ഉന്നതാധികാര സമിതിയോഗം ഇന്ന് പാണക്കാട് ചേരും. രാവിലെ 10 മണിക്ക് പാണക്കാട് ഹൈദരലി ശിഹാബ് തങ്ങളുടെ അധ്യക്ഷതയിലാണ് ഉന്നതാധികാര സമിതി യോഗം. ഇതിന് മുന്നോടിയായി കെപിസിസി അധ്യക്ഷന് മുല്ലപ്പള്ളി രാമചന്ദ്രന് പാണക്കാട് ഹൈദരലി ശിഹാബ് തങ്ങളെ കാണും. ലോക്‌സഭാ തെരഞ്ഞെടുപ്പിലെ മൂന്നാം സീറ്റ് വിഷയമടക്കം യോഗത്തില് ചര്‍ച്ചയാകും. ഇന്നത്തെ ചര്‍ച്ചയില് എടുക്കുന്ന തീരുമാനങ്ങളാകും യു ഡിഎ ഫ് ഉഭയകക്ഷി ചര്‍ച്ചയില് മുന്നോട്ടുവെക്കുക. നിലവിലുള്ള മലപ്പുറം, പൊന്നാനി എന്നീ സീറ്റുകള്‍ക്ക് പുറമേ വയനാട്, കാസര്‍ഗോഡ്, […]\nയുഡിഎഫ് ഉഭയകക്ഷി യോഗത്തിന് മുമ്പ് മൂന്നാം സീറ്റില് തീരുമാനമാകുമെന്ന് കെ.പി.എ.മജീദ്\nമലപ്പുറം: യുഡിഎഫ് ഉഭയകക്ഷി യോഗത്തിന് മുമ്പ് മൂന്നാം സീറ്റില് തീരുമാനമാകുമെന്ന് കെ.പി.എ.മജീദ്. അധികസീറ്റ് എപ്പോള് ചോദിക്കണമെന്ന് ലീഗിനറിയാം. മറ്റ് പാര്‍ട്ടികളെപ്പോലെയല്ല ലീഗെന്നും കെ.പി.എ.മജീദ് പറഞ്ഞു. കഴിഞ്ഞ ലോക്‌സഭ തെരഞ്ഞെടുപ്പുകളില് ലീഗ് കൂടുതല് സീറ്റുകള് ആവശ്യപ്പെട്ടിരുന്നില്ല. എന്നാല് ഇപ്രവശ്യം സമ്മര്‍ദമുണ്ടായതോടെ മൂന്നാംസീറ്റിന് വേണ്ടി വാദിക്കാന് നേതൃത്വം നിര്‍ബന്ധിതമാകുകയാണ്. മലപ്പുറം, പൊന്നാനി സീറ്റുകള്‍ക്കൊപ്പം കാസര്‍ഗോഡ് അല്ലെങ്കില് വയനാട് അതുമല്ലെങ്കില് വടകര സീറ്റാണ് ലീഗിന്റെ ആവശ്യം. കോണ്‍ഗ്രസിന്റെയും മുസ്‌ലിം ലീഗിന്റെയും എംഎല്‍എമാരുടെയും എംപിമാരുടേയും അനുപാതം നോക്കിയാല് മൂന്നാം സീറ്റ് പാര്‍ട്ടിക്ക് അര്‍ഹതപ്പെട്ടതാണെന്നാണ് […]\nമേല്‍ക്കൂര തകര്‍ന്ന വീടിനകത്ത് താമസിക്കുന്ന ആയിഷുമ്മയ്ക്ക് ഇനി സ്വസ്ഥമായി ഉറങ്ങാം; സഹായഹസ്തവുമായി യൂത്ത് ലീഗ്\nപൊന്നാനി: മേല്‍ക്കൂര തകര്‍ന്ന വീടിനകത്ത് താമസിക്കുന്ന ആയിഷുമ്മയ്ക്ക് ഇനി സ്വസ്ഥമായി ഉറങ്ങാം. തകര്‍ന്ന വീടിന്റെ നവീകരണം യൂത്ത് ലീഗ് ഏറ്റെടുത്തു. സിമന്റ് തിണ്ണയില് കിടക്കുന്ന ആയിഷുമ്മയ്ക്ക് പുതിയ കട്ടിലും കിടക്കയും നല്‍കാനും തീരുമാനിച്ചു. ഈശ്വരമംഗലത്തെ വീട്ടിലാണ് വട്ടപ്പറമ്പില് ആയിഷ(90) ദുരിതപൂര്‍ണമായി ജീവിതം തള്ളിനീക്കിയിരുന്നത്. ഇതേ തുടര്‍ന്നാണ് വീട് നവീകരണം ഏറ്റെടുത്തുകൊണ്ട് യൂത്ത് ലീഗ് സംസ്ഥാന വൈസ് പ്രസിഡന്റ് ഫൈസല് ബാഫഖി തങ്ങള്, മുനിസിപ്പല് പ്രസിഡന്റ് ഫൈസല് കടവ് എന്നിവര് ആയിഷയുടെ വീട്ടിലെത്തി. ഇന്ന് തന്നെ വീടിന്റെ നവീകരണം […]\nകനകദുര്‍ഗയെ വീട്ടിലേക്ക് കൊണ്ടുപോകാന് ഭര്‍ത്താവ് വിസമ്മതിച്ചു\nപെരിന്തല്‍മണ്ണ: ശബരിമല ദര്‍ശനം നടത്തിയ കനകദുര്‍ഗയെ വീട്ടിലേക്ക് കൊണ്ടുപോകാന് ഭര്‍ത്താവ് വിസമ്മതിച്ചു. ഇതേതുടര്‍ന്ന് കനക ദുര്‍ഗയെ പെരിന്തല്‍മണ്ണയിലെ ‘വണ് സ്‌റ്റോപ് സെന്ററില്’ പൊലീസ് പ്രവേശിപ്പിച്ചു. തിങ്കളാഴ്ച വൈകീട്ടെത്തിയ കനകദുര്‍ഗയെ കൂട്ടിക്കൊണ്ടുപോകാന് ഭര്‍ത്താവ് കൃഷ്ണനുണ്ണിയോട് പൊലീസ് ആവശ്യപ്പെട്ടെങ്കിലും വിസമ്മതിക്കുകയായിരുന്നു. മര്‍ദനമേറ്റ് ചികിത്സയില് കഴിഞ്ഞിരുന്ന കോഴിക്കോട് മെഡിക്കല് കോളെജ് ആശുപത്രിയില് നിന്ന് പെരിന്തല്‍മണ്ണയില് എത്തിയ കനകദുര്‍ഗയെ വീട്ടിലേക്ക് കൊണ്ടുപോകാന് ഭര്‍ത്താവ് വിസമ്മതിക്കുകയായിരുന്നു. തുടര്‍ന്ന് എസ്‌ഐ ടി.എസ്. ബിനു ഇടപെട്ടാണ് ‘വണ് സ്‌റ്റോപ് സെന്ററില്’ രാത്രി വൈകി എത്തിച്ചത്. അതിക്രമത്തിനിരയാകുന്ന പെണ്‍കുട്ടികള്‍ക്കും […]\nPage 1 of 42123456… 42 Next


സോഷ്യൽ മീഡിയ കീഴടക്കി ആം ആദ്മിയുടെ 'കുഞ്ഞൻ മഫ്‌ളർ മാൻ'; ചിത്രങ്ങൾ\nസോഷ്യൽ മീഡിയ കീഴടക്കി ആം ആദ്മിയുടെ ‘കുഞ്ഞൻ മഫ്‌ളർ മാൻ’; ചിത്രങ്ങൾ\nആം ആദ്മി പാർട്ടി നേതാവ് അരവിന്ദ് കേജ്‌രിവാളിന്റെ ഐഡന്റിറ്റിയാണ് കഴുത്തിന് ചുറ്റുമുള്ള ആ മഫ്‌ളർ. ഇപ്പോഴിതാ അതേ മഫ്‌ളറും ചുറ്റി കേജ്‌രിവാളിന്റെ മിനിയേച്ചർ രൂപമായ ഒരു കുഞ്ഞു കുട്ടിയാണ് സോഷ്യൽ മീഡിയ ട്രെൻഡിംഗിൽ ഇടം നേടിയിരിക്കുന്നത്.\nകേജ്‌രിവാളിന്റേത് പോലെ കണ്ണടയും മീശയും വേഷവുമണിഞ്ഞ കുട്ടി മുകളിലേക്ക് വിരൽ ചൂണ്ടുന്ന ചിത്രം ആം ആദ്മി പാർട്ടിയാണ് ട്വീറ്റ് ചെയ്തിരിക്കുന്നത്. ‘മഫ്‌ളർ മാൻ’ എന്ന തലക്കെട്ടോടെ പോസ്റ്റ് ചെയ്തിരിക്കുന്ന ഈ ചിത്രം പോസ്റ്റ് ചെയ്ത് മണിക്കൂറികൾക്കകം തന്നെ നിരവധി ലൈക്കുകളും റീട്വീറ്റുകളും ലഭിച്ചു. ഇതോടെ മഫ്‌ളർമാൻ ഹിറ്റായി, ധാരാളം ഫാൻസുമായി.\nഡൽഹി നിയമസഭാ തെരഞ്ഞെടുപ്പിൽ മികച്ച വിജയം സ്വന്തമാക്കിയ ആംആദ്മി പാർട്ടി പ്രവർത്തകർ ആഹ്ലാദ പ്രകടനങ്ങൾ തുടങ്ങി കഴിഞ്ഞു. ഡൽഹി നിയമസഭാ തെരഞ്ഞെടുപ്പിന്റെ വോട്ടെണ്ണൽ അവസാന ഘട്ടത്തിലേക്ക് കടന്നു. ചില മണ്ഡലങ്ങളിലെ വോട്ടെണ്ണൽ അവസാനിച്ചു. സീലംപൂരിലും, ഡിയോളിലും, തിലക് നഗറിലും ആം ആദ്മി സ്ഥാനാർത്ഥികൾ വിജയിച്ചു. ഡിയോളിൽ പ്രകാശ് ജർവാളും, സീലംപൂരിൽ അബ്ദുൽ റഹ്മാനും തിലക് നഗറിൽ നിന്ന് ജർണൈൽ സിംഗുമാണ് വിജയിച്ചത്.\nMufflerman 😄 pic.twitter.com/OX6e8o3zay\nStory Highlights- Aam Admi Party\nRead more on: Aam Aadmi Party | delhi elections 2020 | viral\nജീവിക്കാൻ സമ്മതിക്കില്ലെങ്കിൽ പിന്നെ ഞങ്ങൾ എന്ത് ചെയ്യണം ? സമൂഹത്തിന് മുന്നിൽ കണ്ണീരോടെ സജന ഷാജി ചോദിക്കുന്നു


Intercept പുറത്തുവിട്ട പുതിയ രേഖകളനുസരിച്ച് CIA-പിന്‍തുണയുള്ള അഫ്ഗാന് Death Squads രാത്രി raids ല് 8 വയസ് വരെ പ്രായമായ കുട്ടികളെ കൊല്ലുന്നു. മദ്രസകളേയും ഇസ്ലാമിക മത സ്കൂളുകളേയുമാണ് അവര് കൂടുതല് ലക്ഷ്യം വെക്കുന്നത്. ഡിസംബര് 2018 ന് Wardak പ്രവിശ്യയില് നടന്ന അത്തരം ഒരു മരണ സംഘ ആക്രമണത്തില് 12 കുട്ടികള് മരിച്ചു. അതില് ഏറ്റവും കുറവ് പ്രായമുള്ള കുട്ടിക്ക്9വയസായിരുന്നു. CIA പരിശീലനം കൊടുക്കുന്ന ധനസഹായം കൊടുക്കുന്ന 01 എന്ന് വിളിക്കുന്ന paramilitary … Continue reading CIA-പിന്‍തുണയുള്ള അഫ്ഗാന് മരണ സംഘങ്ങള് കുട്ടികളെ കൂട്ടക്കൊല ചെയ്യുന്നു →\nTagged അഫ്ഗാനിസ്ഥാന്,കുട്ടികള്,കൂട്ടക്കൊല,വാര്‍ത്ത,CIAഒരു അഭിപ്രായം ഇടൂ\nGuantánamo Bayയിലെ തടവുകാരെ double agents ആയി മാറ്റാനുള്ള രഹസ്യ കേന്ദ്രം CIA നടത്തുന്നു എന്ന് പുതിയ അന്വേഷണത്തില് നിന്ന് വ്യക്തമായി. ഭീകരവാദികളെന്ന് സംശയിക്കുന്ന വരെ കൊല്ലാനായി "Penny Lane" എന്ന facilityയെ ഉപയോഗിച്ച CIA ഏജന്റുമാര് തടവുകാരെ ജോലിക്കെടുത്തു Associated Press പറയുന്നു. തടവുകാര്‍ക്ക് സ്വകാര്യ അടുക്കളയുള്ള കോട്ടേജുകളും, കുളിമുറിയും, ശരിക്കുള്ള കട്ടിലും കൊടുത്തു. CIA ഏജന്റുമാര് മക്കളെ അപയപ്പെടുത്തുമെന്ന് ഭീഷണിപ്പെടുത്തിയപ്പോള് കുറഞ്ഞത് ഒരു തടവുകാരനെങ്കിലും ഇതിനോട് സമ്മതിച്ചു. 2006 ല് ഈ പരിപാടി അവസാനിച്ചതിന് … Continue reading രഹസ്യ ഗ്വാണ്ടാനമോ കേന്ദ്രത്തില് നിന്ന് CIA ദ്വന്ദ ഏജന്റുമാരെ ജോലിക്കെടുക്കുന്നു →\nTagged ഭീകരവാദം,വാര്‍ത്ത,CIAഒരു അഭിപ്രായം ഇടൂ


അബ്ബാസ് ഹിൽമി II - വിക്കിപീഡിയ\nഅബ്ബാസ് ഹിൽമി II\n19 ഡിസംബർ 1944(1944-12-19) (പ്രായം 70)\nഈജിപ്തിലെ അവസാനത്തെ തുർക്കി വൈസ്രോയിരുന്നു അബ്ബാസ് ഹിൽമി II. 1874 ജൂലൈ 14-ന് മുഹമ്മദ്തൗറഫീഖ്പാഷയുടെ പുത്രനായി ജനിച്ചു. പിതാവിന്റെ മരണസമയത്ത് വിയന്നയിൽ ഒരു വിദ്യാർഥിയായിരുന്ന അബ്ബാസ് ഹിൽമി, 18-ആമത്തെ വയസ്സിൽ ഈജിപ്തിന്റെ ഭരണാധികാരിയായി. ബ്രിട്ടിഷ് വിരുദ്ധമനോഭാവം ഈജിപ്തിൽ ശക്തി പ്രാപിച്ചുകൊണ്ടിരുന്ന ഒരു കാലമായിരുന്നു അത്. അബ്ബാസ് ഹിൽമി പാഷ ദേശീയചിന്താഗതിയെ അനുകൂലിച്ചിരുന്നു. തത്ഫലമായി ഈജിപ്തിലെ ബ്രിട്ടിഷ് പ്രതിനിധിയായിരുന്ന ക്രോമർ പ്രഭുവിന്റെയും അദ്ദേഹത്തിന്റെ പിൻഗാമിയായിരുന്ന കിച്ച്നർ പ്രഭുവിന്റെയും ശക്തമായ എതിർപ്പുകൾക്ക് ഇദ്ദേഹം പാത്രമായി. പക്ഷേ, ഹിൽമിയുടെ ഇംഗ്ലണ്ടു സന്ദർശനത്തിനുശേഷം (1900) ഈ നയത്തിൽ ചെറിയൊരു വ്യതിയാനമുണ്ടായി. സ്വാഭാവികമായ നീതിക്രമം പടുത്തുയർത്തുന്നതിലും നികുതി ഇളവു ചെയ്യുന്നതിലും തത്പരനായിരുന്ന അബ്ബാസ് ഹിൽമി അസ്വാനിലെ ജലസേചനപ്രവർത്തനങ്ങൾ ത്വരിതപ്പെടുത്തുന്നതിലും വിദ്യാഭ്യാസ പുരോഗതി കൈവരുത്തുന്നതിലും ഉത്സുകനായിരുന്നു.\nഒന്നാംലോകയുദ്ധം ആരംഭിച്ചപ്പോൾ അബ്ബാസ് ഹിൽമി ഇസ്താംബൂളിൽ ആയിരുന്നു. ഈജിപ്ത് കൈയടക്കി വച്ചിരുന്ന ബ്രിട്ടനെതിരായി യുദ്ധം ചെയ്യാൻ ഇദ്ദേഹം ഈജിപ്തുകാരെ ആഹ്വാനം ചെയ്തു. ഈജിപ്തിലും സുഡാനിലും ഇദ്ദേഹം ചില സാമ്പത്തിക സാമൂഹിക പരിഷ്കാരങ്ങൾ നടപ്പിൽ വരുത്തി. ഇദ്ദേഹം ബെർബറും ഖാർത്തൂമും സന്ദർശിച്ചു (1901-02). 1909-ൽ സുഡാനിൽ പുതിയൊരു തുറമുഖം തുറന്നു. 1914 ജൂലൈയിൽ ഒരു ഈജിപ്ഷ്യൻ വിദ്യാർഥി ഇദ്ദേഹത്തെ വെടിവച്ച് പരിക്കേല്പിച്ചു.\nബ്രിട്ടൻ ഈജിപ്തിന്റെ സംരക്ഷണാധികാരം ഏറ്റെടുക്കുകയും അബ്ബാസ് ഹിൽമിയെ 1914 ഡിസംബർ 19-ന് സ്ഥാനഭ്രഷ്ടൻ ആക്കുകയും ചെയ്തു. 1922-ൽ ഈജിപ്ത് പരമാധികാരമുള്ള ഒരു സ്വതന്ത്രരാഷ്ട്രമായി പ്രഖ്യാപിക്കപ്പെട്ടതോടെ അബ്ബാസിന്റെ ഈജിപ്തിലേക്കുള്ള പ്രവേശനം നിരോധിക്കപ്പെട്ടു. തുടർന്ന് സ്വിറ്റ്സർലൻഡിൽ താമസമാക്കി. 1944 ഡിസംബർ 20-ന് ജനീവയിൽവച്ച് അബ്ബാസ് ഹിൽമി II അന്തരിച്ചു. ഇദ്ദേഹം രചിച്ച കൃതിയാണ്, എ ഫ്യു വേഡ്സ് ഒൺ ദ് ആംഗ്ലോ-ഈജിപ്ഷ്യൻ സെറ്റിൽമെന്റ് (A Few Words on the Anglo-Egyptian Settlement).\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അബ്ബാസ് ഹിൽമി കക എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\n"https://ml.wikipedia.org/w/index.php?title=അബ്ബാസ്_ഹിൽമി_II&oldid=1694078" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 11:59, 24 മാർച്ച് 2013.